നഗരം ഗതാഗതകുരുക്കില് മുറുകുന്നു, ശക്തമായ നടപടി വേണമെന്ന് ആവശ്യം പാര്‍ക്കിംഗിനായി അനുവദിച്ച സ്ഥലം കച്ചവട കേന്ദ്രങ്ങളാക്കിയതായി പരാതി | Kozhikode Local News traffic issue - Malayalam Oneindia\nനഗരം ഗതാഗതകുരുക്കില് മുറുകുന്നു, ശക്തമായ നടപടി വേണമെന്ന് ആവശ്യം പാര്‍ക്കിംഗിനായി അനുവദിച്ച സ്ഥലം കച്ചവട കേന്ദ്രങ്ങളാക്കിയതായി പരാതി\nUpdated: Tue, Jul 10, 2018, 17:20 [IST]\nവടകര : നഗരത്തില് പ്രവര്‍ത്തിക്കുന്ന വന്‍കിട സ്ഥാപനങ്ങള്‍ക്ക് പാര്‍ക്കിംഗിനായി അനുവദിച്ച സ്ഥലം കച്ചവട കേന്ദ്രങ്ങളാക്കിയ സ്ഥാപനങ്ങള്‍ക്കെതിരെ നടപടിയെടുക്കാത്തത് നഗരത്തെ ഗതാഗത കുരുക്കിലേക്ക് മുറുക്കുന്നു. പല കെട്ടിടങ്ങള്‍ക്കും ലൈസന്‍സ് അനുവദിച്ച് നല്‍കുന്ന സമയങ്ങളില് കൃത്യമായി പാര്‍ക്കിംഗ് കേന്ദ്രം കാണിച്ചതിന് ശേഷമാണ് അനുമതി നല്‍കുന്നത്.\nഎന്നാല് പിന്നീട് അത്തരം സ്ഥലങ്ങള് കച്ചവട കേന്ദ്രങ്ങളാക്കി മാറ്റുകയാണ് ചെയ്യുന്നത്. ഇതിനെതിരെ ശക്തമായ നടപടിയടുക്കണമെന്നാണ് ആവശ്യം. വടകര നഗരത്തില് നിരവധി സ്ഥാപനങ്ങളാണ് ഇത്തരം നിയമലംഘനം ചെയ്ത് കച്ചവടം ചെയ്യുന്നതെന്നാണ് പരാതി. വലിയ കെട്ടിടം ഉപയോഗിച്ച് നടത്തുന്ന ഒറ്റ സ്ഥാപനങ്ങള്, ബഹുനില കെട്ടിടത്തില് ചെറിയ സ്ഥാപനങ്ങള് അടക്കമുള്ളവ ഈ നിയമ ലംഘനം തുടരകുയാണ്.\nആഘോഷ നാളുകളില് കച്ചവടം പൊടിപൊടിക്കുമ്പോള് വാഹനങ്ങള് ദേശീയപാതയോരത്തും മറ്റും നിര്‍ത്തുന്നത് വലിയ ഗതാഗത കുരുക്കിനാണ് കാരണമാകുന്നത്. കെട്ടിടങ്ങള്‍ക്ക് അടിയില് പാര്‍ക്കിംഗ് കേന്ദ്രമെന്ന് കാണിച്ചാണ് ലൈസന്‍സ് അനുമതിക്കായി അപേക്ഷ നല്‍കി നേടുന്നത്. എന്നാല് പിന്നീട് ഈ സ്ഥലം ഗോഡൗണുകളായും മറ്റും ഉപയോഗിക്കുകയാണ്. എന്നാല് ഇത്തരക്കാര്‍ക്ക് ഒത്താശ ചെയ്യുന്ന രീതിയില് ചല ഉദ്യോഗസ്ഥരും, ജനപ്രതിനിധികളും പ്രവര്‍ത്തിക്കുന്നതെന്ന ആരോപണവും ഉയര്‍ന്നിരിക്കുകയാണ്.\nഅതേസമയം പോലീസ് ഉദ്യോഗസ്ഥര് നഗരത്തിലെ വിവിദ സ്ഥാപനങ്ങളില് സാധനങ്ങള് വാങ്ങാനെത്തിയവരുടെ വാഹനം റോഡില് പാര്‍ക്ക് ചെയ്‌തെന്നാരോപിച്ച് പിഴ ഈടാക്കുകയാണ് ചെയ്യുന്നത്. സ്ഥാപനങ്ങളില് പാര്‍ക്കിംഗ് സൗകര്യം ഇല്ലാത്തതാണ് ഇതിന് കാരണമെന്ന് പറഞ്ഞാലും പിഴ ഈടാക്കാതെ പോലീസ് വിടാറുല്ലെന്നും വാഹന ഉടമകള് പറയുന്നു.\nട്രാഫിക് നിയന്ത്രണം വരുത്താനായി പല ക്രമീകരണങ്ങളും നഗരസഭയും, പോലീസും ചെയ്യുമ്പോള് ഇത്തരം വലിയ നിയമലംഘനങ്ങള് കണ്ടില്ലെന്ന് നടിക്കുകയാണെന്നും ആരോപണം ഉയര്‍ന്നിരിക്കുകയാണ്. അതേസമയം വലിയ സ്ഥാപനങ്ങള്‍ക്കെതിരെ നടപടിയെടുക്കാത്ത ഉദ്യോഗസ്ഥര് ചെറിയ സ്ഥാപനങ്ങള്‍ക്കെതിരെ മാത്രമാണ് ഇത്തരം നടപടിയെടുക്കുന്നതെന്നും പരാതിയുണ്ട്. നിയമലംഘനം നടത്തുന്ന ഇത്തരം സ്ഥാപനങ്ങള്‍ക്കെതിരെ ജനപ്രതിനിധികളടക്കമുള്ളവര് ശക്തമായ നടപടിയെടുക്കണമെന്നാണ് പൊതുജനങ്ങള് ആവശ്യപ്പെടുന്നത്\nkozhikode കോഴിക്കോട് traffic ട്രാഫിക്ക്\nKozhikode Local News traffic issue


BJP supports Pala Bishop\nനാർക്കോട്ടിക് ജിഹാദ്: ബിഷപ്പിനെ പിന്തുണച്ച് ബിജെപി; അന്വേഷണം ആവശ്യപ്പെട്ട് അമിത് ഷായ്ക്ക് കത്തയച്ചു\nതിരുവനന്തപുരം: നാർക്കോട്ടിക് ജിഹാദ് പരാമര്‍ശത്തില് പാല ബിഷപ്പിനെ പിന്തുണച്ച് ബിജെപി. കേരളത്തിൽ നാർക്കോട്ടിക്ക് ജിഹാദ് ശക്തമാകുന്നുണ്ടെന്ന പാലാ ബിഷപ്പിന്‍റെ ആരോപണം അന്വേഷിക്കണമെന്ന് ആവശ്യപ്പെട്ട് ബി.ജെ.പി സംസ്ഥാന ജനറൽ സെക്രട്ടറി ജോർജ് കുര്യൻ കേന്ദ്ര ആഭ്യന്തര മന്ത്രി അമിത് ഷാക്ക് കത്തയച്ചു.\nകോൺഗ്രസ്സിനും സിപിഎമ്മിനും എതിരെ ഉള്ളത് ഗുരുതര വിമർശനങ്ങളാണ് കത്തിലുള്ളത്. അപ്രിയ സത്യം തുറന്ന് പറഞ്ഞതിന്‍റെ പേരിൽ ജിഹാദികളും കോൺഗ്രസ്-സി.പി.എം ഉൾപ്പെടെയുള്ള കപട മതേതര പാർട്ടികളും ബിഷപ്പിനെ വളഞ്ഞിട്ടാക്രമിക്കുകയാണ്. ലൗജിഹാദിനെ പോലെ നാർക്കോട്ടിക്ക് ജിഹാദും യാഥാർത്ഥ്യമാണെന്നും അമുസ്‍ലിംകളെ ലക്ഷ്യമിട്ട് ഇത്തരം സംഘങ്ങൾ പ്രവർത്തിക്കുന്നുണ്ടെന്നും കത്തിൽ അദ്ദേഹം പറഞ്ഞു.\nകേരളത്തിലെ പ്രതിപക്ഷവും ഭരണപക്ഷവും ഒരുമിച്ച് ബിഷപ്പിനെതിരെ നീങ്ങുകയാണ്. ഈ ധൈര്യത്തിലാണ് തീവ്രവാദ സംഘടനകള് മുന്നോട്ടുപോകുന്നത്. ഇത് കണക്കിലെടുത്ത് ബിഷപ്പിനും ക്രൈസ്തവ വിശ്വാസികള്‍ക്കും സുരക്ഷ ഒരുക്കണമെന്നാണ് കത്തില് ആവശ്യപ്പെട്ടിട്ടുണ്ട്.\nബിഷപ്പിനെ വളഞ്ഞിട്ടാക്രമിക്കാന് അനുവദിക്കില്ലെന്നും ബി.ജെ.പി സംരക്ഷിക്കുമെന്നും നേരത്തെ കേന്ദ്ര മന്ത്രി വി.മുരളീധരന്, ബിജെപി നേതാവ് പി.കെ കൃഷ്ണദാസ് തുടങ്ങിയവർ വ്യക്തമാക്കിയിരുന്നു. ബിഷപ്പ് സത്യം വിളിച്ചുപറയുന്നതില് അസ്വസ്ഥരായിട്ട് കാര്യമില്ലെന്നും ബി.ജെ.പി പറഞ്ഞിരുന്നു. കഴിഞ്ഞ ദിവസം ബിഷപ്പിന് പിന്തുണ പ്രഖ്യാപിച്ച് നടത്തിയ ജാഥയില് ബി.ജെ.പി നേതാക്കളും പ്രവര്‍ത്തകരും പങ്കെടുത്തിരുന്നു.


will pork include in your Food Street, Sandeep to AA Rahim | ഫുഡ് സ്ട്രീറ്റിൽ പന്നിയിറച്ചി ഉണ്ടാകുമെല്ലോ അല്ലേ? എ എ റഹിമിനോട് സന്ദീപ് വചസ്പതി - Malayalam Oneindia\nബിജെപിക്ക് വന് തിരിച്ചടി; 12 നേതാക്കള് രാജിക്ക്!! കോണ്‍ഗ്രസിന് പണി കൊടുത്ത പിന്നാലെ മമത...\njust now ശക്തമായ മഴ: കൊക്കയാറില് ഉരുള്‍പ്പൊട്ടല്; മൂന്ന് കുടുംബങ്ങൾ ഒറ്റപ്പെട്ടു\nഫുഡ് സ്ട്രീറ്റിൽ പന്നിയിറച്ചി ഉണ്ടാകുമെല്ലോ അല്ലേ? എ എ റഹിമിനോട് സന്ദീപ് വചസ്പതി\nUpdated: Wed, Nov 24, 2021, 0:01 [IST]\nകൊച്ചി; ഹലാൽ വിവാദത്തിന്റെ പശ്ചാത്തലത്തിൽ ഭക്ഷണത്തിന് മതമില്ല എന്ന മുദ്രാവാക്യത്തോടെ ഫുഡ് സ്ട്രീറ്റ് സംഘ‌ടിപ്പിക്കാൻ ഒരുങ്ങുന്ന ഡി വൈ എഫ് ഐയോട് ചോദ്യങ്ങളുമായി ബി ജെ പി നേതാവ് സന്ദീപ് വചസ്പതി.ഹോട്ടലുകളിൽ ഹലാൽ ബോർഡ് വെക്കുന്നവരാണോ ഭക്ഷണത്തിൽ മതം കലർത്തുന്നത്, അതോ അത് വേണ്ടെന്ന് പറയുന്നവരോയെന്ന് ഫേസ്ബുക്കിൽ വചസ്പതി ചോദിച്ചു.\nഉസ്താദ് മന്ത്രിച്ച് ഊതിയാൽ മാത്രമേ ഭക്ഷണം ഭക്ഷ്യയോഗ്യമാകൂ എന്ന വാശി മതനിരപേക്ഷ സമൂഹത്തിന് ചേർന്നതാണോ?ഹലാൽ ഭക്ഷണം മാത്രമേ കഴിക്കൂ എന്ന് ശാഠ്യം പിടിക്കുന്നവരല്ലേ ഭക്ഷണത്തിൽ മതം കലർത്തുന്നതെന്നും ഭക്ഷണത്തിൽ മതത്തിന് സ്ഥാനം ഇല്ലാത്തതിനാൽ ഡി വൈ എഫ് ഐ നടത്തുന്ന 'ഫുഡ് സ്ട്രീറ്റിൽ' പന്നി ഇറച്ചിയും ഉണ്ടാകുമല്ലോയെന്നും സന്ദീപ് ഫേസ്ബുക്കിൽ പങ്കുവെച്ച കുറിപ്പിൽ ചോദിച്ചു. പോസ്റ്റിന്റെ പൂർണരൂപം വായിക്കാം\nപ്രിയപ്പെട്ട എ എ റഹിമിന് A A Rahim ,\nഭക്ഷണത്തിൽ മതം കലർത്തുന്നതിനെതിരെ ഡി വൈ എഫ് ഐ 'ഫുഡ് സ്ട്രീറ്റ്' എന്ന പേരിൽ ഒരു പരിപാടി നടത്തുന്നതായി അറിഞ്ഞു. വളരെ നല്ല കാര്യം. ഭക്ഷണത്തിൽ മതം കലർത്തുക എന്നത് ഒരു പുരോഗമന സമൂഹത്തിന് ചേർന്നതല്ല എന്നതാണല്ലോ ഈ പരിപാടിയിലൂടെ ഡി വൈ എഫ് ഐ സമൂഹത്തിന് നൽകാൻ ആഗ്രഹിക്കുന്ന സന്ദേശം. പക്ഷെ പരിപാടിയ്ക്കായി തയ്യാറാക്കിയ പോസ്റ്ററിൽ ഗുരുതരമായ ഒരു പിഴവ് കടന്നു കൂടിയതായി ശ്രദ്ധയിൽ പെടുത്താനാണ് ഇത് എഴുതുന്നത്.\n1. ഹോട്ടലുകളിൽ ഹലാൽ ബോർഡ് വെക്കുന്നവരാണോ ഭക്ഷണത്തിൽ മതം കലർത്തുന്നത്, അതോ അത് വേണ്ടെന്ന് പറയുന്നവരോ? 2. ഹലാലായ ഭക്ഷണം മാത്രമേ കഴിക്കൂ എന്ന് ശാഠ്യം പിടിക്കുന്നവരല്ലേ ഭക്ഷണത്തിൽ മതം കലർത്തുന്നത്?.\n6. ഭക്ഷണത്തിൽ മതത്തിന് സ്ഥാനം ഇല്ലാത്തതിനാൽ ഡിവൈഎഫ്ഐ നടത്തുന്ന 'ഫുഡ് സ്ട്രീറ്റിൽ' പന്നി ഇറച്ചിയും ഉണ്ടാകുമല്ലോ അല്ലേ?.\nഈ ചോദ്യങ്ങൾക്ക് സത്യസന്ധമായി ഉത്തരം തേടുമ്പോഴാണ് ഭക്ഷണത്തിൽ മതം കലർത്തുന്നത് സംഘപരിവാർ അല്ല മുസ്ലിം തീവ്രവാദമാണെന്ന് മനസ്സിലാവുക. അതോടെ നിങ്ങളുടെ പോസ്റ്ററിൽ കടന്നു കൂടിയ ഗുരുതരമായ തെറ്റ് മനസ്സിലാകും. താങ്കളുടെ രാഷ്ട്രീയം ആത്മാർത്ഥമാണെങ്കിൽ, ഉയർത്തുന്ന മുദ്രാവാക്യത്തോട് നീതി പുലർത്തുന്നു എങ്കിൽ പോസ്റ്റർ ഉടൻ തിരുത്തുമെന്ന് പ്രതീക്ഷിക്കുന്നു. അങ്ങനെ എങ്കിൽ ഈ സമരത്തിൽ അണിചേരാൻ ഞാനും തയ്യാറാണെന്ന് അറിയിക്കട്ടെ. ഇല്ലായെങ്കിൽ ഈ സമരം ഹലാലാക്കപ്പെട്ട ഉടായിപ്പ് സമരം ആണെന്ന് പറയേണ്ടി വരും, സന്ദീപ് പോസ്റ്റിൽ പറഞ്ഞു.\nതലശ്ശേരിയില് നിരോധനാജ്ഞ മറികടന്ന് ബിജെപി പ്രകടനം; പൊലീസ് തടഞ്ഞു, കുത്തിയിരുന്ന് പ്രതിഷേധിച്ചു\nbjp kerala കേരളം ബിജെപി aa rahim politics\nwill pork include in your Food Street, Sandeep vachaspathy to AA Rahim


ജാമ്യം വേണമെങ്കില് കേരളത്തിലെ മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കണം! ജാര്‍ഖണ്ഡ് ഹൈക്കോടതി ജസ്റ്റിസിന്റെ ഉത്തരവുകളിലൂടെ മാത്രം കേരളത്തിന് ലഭിച്ചത് ലക്ഷങ്ങള് - RashtraDeepika\nരക്തസാക്ഷികൾ പൊറുക്കില്ലെടൊ... വർഗവഞ്ചകാ... സുധാകരാ...! മന്ത്രി സുധാകരനെതിരേ പുന്നപ്രയിൽ പോസ്റ്ററുകൾ\nപിടിവിട്ട് റിക്കാർഡുകൾ ഭേദിച്ച് കോവിഡ് കുതിപ്പ് തുടരുന്നു ; ഒറ്റ ദിവസം മൂന്നേകാൽ ലക്ഷം രോഗികൾ, 2,263 മരണം; സംസ്കാരച്ചടങ്ങുകൾക്ക് കടുത്ത പ്രയാസങ്ങൾ\nകൊവിഡ് മാർഗനിർദേശങ്ങൾ പാലിക്കാതെ ആളുകൾ ബീവറേജിൽ തടിച്ചുകൂടി; ഇടപെടാതെ പോലീസും ആരോഗ്യവകുപ്പും\nഏഴാംക്ലാസില് പഠിക്കുമ്പോള് ഗാനഗന്ധര്‍വനോടൊപ്പം പാടി! പ്ലസ് ടു പഠനത്തിനിടയിൽ നൂറു ഗാനങ്ങളുടെ നിറവിൽ ആൽഡ്രിയ സാബു\nഅമൽ കൃഷ്ണയെ കാണാതായിട്ട് ഒരു മാസം; ഊണും ഉറക്കവുമില്ലാതെ മാതാപിതാക്കൾ; അന്ന് നടന്ന സംഭവം ഇങ്ങനെ...\nജാമ്യം വേണമെങ്കില് കേരളത്തിലെ മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കണം! ജാര്‍ഖണ്ഡ് ഹൈക്കോടതി ജസ്റ്റിസിന്റെ ഉത്തരവുകളിലൂടെ മാത്രം കേരളത്തിന് ലഭിച്ചത് ലക്ഷങ്ങള്\nMonday September 3, 2018 Monday September 3, 2018 Support\nപതിനായിരക്കണക്കിന് കോടിയുണ്ടെങ്കിലേ കേരളത്തിന് ഇപ്പോഴത്തെ അവസ്ഥയില് നിന്ന് കരകയറാന് സാധിക്കുകയുള്ളൂ. ഉള്ളവനും ഇല്ലാത്തവനും ഭിക്ഷക്കാരനും കോടീശ്വരനും എല്ലാം തങ്ങളുടെ മനസാക്ഷിയ്ക്ക് തോന്നുന്ന വിധത്തില് വലുതും ചെറുതുമായ സംഭാവനകള് നല്‍കിക്കൊണ്ടിരിക്കുകയാണ്. ഈ സാഹചര്യത്തില് മലയാളി പോലുമല്ലാത്ത ഒരു ജഡ്ജി, തന്റെ പദവി ഉപയോഗിച്ച് കേരളത്തിനുവേണ്ടി ചെയ്യുന്ന മഹത്തായ കാര്യമാണ് ഇപ്പോള് ചര്‍ച്ചയായിരിക്കുന്നതും കയ്യടി നേടുന്നതും.\nകേരളത്തിന് കൈത്താങ്ങ് ഒരുക്കിക്കൊണ്ടുള്ള ജാര്‍ഖണ്ഡ് ഹൈക്കോടതിയിലെ ജസ്റ്റിസ് ആനന്ദ സെന്നിന്റെ വേറിട്ട നടപടികളാണ് ശ്രദ്ധ ആകര്‍ഷിക്കുന്നത്. കഴിഞ്ഞാഴ്ച ജസ്റ്റിസ് സെന്നിന്റെ മുന്‍പാകെ വന്ന ജാമ്യാപേക്ഷകളിലെല്ലാം അദ്ദേഹം തീര്‍പ്പ് കല്‍പ്പിച്ചത് കേരള മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കാന് ഉത്തരവിട്ടുകൊണ്ടാണ്. അതുവഴി മുഖ്യമന്ത്രിയുടെ നിധിയിലേക്ക് എത്തിയത് അഞ്ചര ലക്ഷം രൂപയും.\nആഗസ്റ്റ് 24 മുതല് മുപ്പത് വരെയുള്ള കാലയളവില് ജസ്റ്റിസ് സെന് പരിഗണിച്ചത് 27 ജാമ്യാപേക്ഷകള്. ഓരോ അപേക്ഷയിലും 5000 മുതല് 75000 രൂപ വരെ കോടതിച്ചെലവ് വിധിച്ചു. കേരളത്തിന് വേണ്ടി. തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്യുന്ന മുറയ്ക്കാണ് ജാമ്യം ഉത്തരവ് നടപ്പിലാവുകയെന്ന് അദ്ദേഹം പ്രത്യേകം എഴുതിവച്ചു. കക്ഷികളുടെ ആസ്തിയും കുറ്റാരോപിതര്‍ക്കെതിരായ കുറ്റങ്ങളുടെ തീവ്രതയും നോക്കിയാണ് ജസ്റ്റിസ് സെന് തുക നിശ്ചയിച്ചത്.\nജാര്‍ഖണ്ഡ് ഹൈക്കോടതി മാത്രമല്ല, രാജ്യത്തെ മറ്റ് ഹൈക്കോടതികളും കേരളത്തിന് കൈത്താങ്ങൊരുക്കാന് അവരുടെതായ രീതിയില് ഇടപെടല് നടത്തുന്നുണ്ട്. മധ്യപ്രദേശ് ഹൈക്കോടതിയും കഴിഞ്ഞാഴ്ച ഒരു കേസ് പരിഗണിക്കവേ കക്ഷിയോട് കേരളത്തിന് സംഭാവന നല്‍കാന് ഉത്തരവിട്ടിരുന്നു.\nപിന്നാലെ നടന്ന് ദ്രോഹിക്കാന് എന്തുതെറ്റാണ് ചെയ്തത്, ഇപ്പോള് രാജ്യദ്രോഹിയാക്കുകയാണോ എന്ന് ഹനാന്! പരാതി നല്‍കുമെന്ന് അറിയിച്ചതിന് പിന്നാലെ വാഹനാപകടവും\nപ്ലാസ്റ്റിക് സഞ്ചിയിൽ കണ്ടെത്തിയത് നവജാത ശിശുക്കളുടെ മൃതദേഹങ്ങളല്ല: ആശുപത്രി മാലിന്യമെന്ന് പോലീസ്\nFriday April 23, 2021 shibin babu 0\nകൊറോണ ഓടൂ..! കൊറോണ വൈറസിനെ ഓടിക്കാൻ പന്തംകൊളുത്തി പ്രകടനം; ഈ പന്തം കൊളുത്തല് ആചാരം തുടങ്ങാനുള്ള കാരണം ഇങ്ങനെ…\nകൊറോണ വൈറസിനെ ഓടിക്കാൻ പന്തംകൊളുത്തി പ്രകടനം നടത്തി ഒരു ഗ്രാമം. മധ്യപ്രദേശിലെ അഗർ മാൽവ ജില്ലയിലെ ഗണേഷ്പുര ഗ്രാമത്തിലാണ് വിചിത്ര സംഭവം....\nThursday April 22, 2021 ajith nair 0\nറെയ്‌സ പറയുന്നത് പച്ചക്കള്ളമെന്ന് ഡോക്ടര് ! നിയമനടപടി സ്വീകരിക്കുമെന്നും വ്യക്തമാക്കി;നടി വെട്ടിലായോ ?\nതന്നെ അനാവശ്യ ത്വക്ക് ചികിത്സയ്ക്ക് വിധേയമാക്കിയെന്ന നടി റെയ്‌സ വില്‍സണിന്റെ ആരോപണത്തിനെതിരേ ക്ലിനിക് ഉടമ ഡോക്ടര് ഭൈരവി സെന്തില് രംഗത്ത്. റൈസ...\nനിങ്ങള് വാട്‌സ് ആപ്പ് പിങ്ക് ഇന്‍സ്റ്റാള് ചെയ്തിട്ടുണ്ടോ ? എങ്കില് എത്രയും വേഗം ഡിലീറ്റ് ചെയ്യൂ; ചതിക്കുഴികള് ഇങ്ങനെ…\nകഴിഞ്ഞ ഏതാനും ദിവസമായി ചര്‍ച്ച നടക്കുന്ന ഒന്നാണ് വാട്‌സ് ആപ്പ് പിങ്ക്. വാട്‌സ്ആപ്പിന്റെ പുതിയ ആപ്ലിക്കേഷന് എന്നു കരുതി പലരും ഇത്...


വര്‍ക്കേഴ്സ് ഫോറം: നിറവോടെ തെളിമയോടെ\nഅഴിമതിയുടെയും പിടിപ്പുകേടിന്റെയും കൂത്തരങ്ങായിരുന്നു യുഡിഎഫ് ഭരണകാലത്ത് വിദ്യാഭ്യാസവകുപ്പ്. സ്വാശ്രയ മാനേജ്‌മെന്റുകള്‍ക്ക് അമിത ഫീസിന് ഒത്താശ, ബി എഡ് കേളേജുകള് അനുവദിച്ചതില് കോടികളുടെ അഴിമതി, എന്‍ട്രന്‍സ് പരീക്ഷയില് തിരിമറി, ഒരു തത്വദീക്ഷയുമില്ലാതെ 114 സ്‌കൂളുകള്‍ക്കും 165 ടീച്ചേഴ്‌സ് ട്രെയിനിങ് കോളേജുകള്‍ക്ക് അംഗീകാരം നല്‍കിയത്, എസ്എസ്എല്‍സി ചോദ്യപേപ്പര് ചേര്‍ച്ച ഇങ്ങനെ വിവാദങ്ങളും അഴിമതിയും നിറഞ്ഞ കാലം. വകുപ്പ് അഴിമതിയുടെ കൂത്തരങ്ങാക്കിയപ്പോള് നാലകത്തു സൂപ്പിയെ മാറ്റി ഇ ടി മുഹമ്മദ് ബഷീര് വന്നു. എന്നിട്ടും കാര്യങ്ങള് പഴേപടി തുടര്‍ന്നു. കേരളത്തിന്റെ അഭിമാനമായിരുന്ന പൊതുവിദ്യാലയങ്ങളും വിദ്യാഭ്യാസനിലവാരവും തകര്‍ന്നു. പൊതുവിദ്യാലയങ്ങളെ, പ്രത്യേകിച്ച് സര്‍ക്കാര് വിദ്യാലയങ്ങളെ രക്ഷിതാക്കളും വിദ്യാര്‍ഥികളും കൈയൊഴിഞ്ഞു. ഈ പരിതാപകരമായ അവസ്ഥയില്‍നിന്നാണ് എല്‍ഡിഎഫ് സര്‍ക്കാര് വിദ്യാഭ്യാസ മേഖലയെ കരകയറ്റിയത്. അടിസ്ഥാന സൌകര്യങ്ങളുടെയും വിദ്യാഭ്യാസനിലവാരത്തിന്റെയും കാര്യത്തില് കേരളത്തിലെ സര്‍ക്കാര്, എയ്‌ഡഡ് വിദ്യാലയങ്ങള് ഇന്ന് രാജ്യത്തിനു മാതൃകയാണ്.\nവിദ്യാഭ്യാസവകുപ്പും തദ്ദേശസ്ഥാപനങ്ങളും പൊതുജനങ്ങളും യോജിച്ചു പ്രവര്‍ത്തിച്ചാല് വിദ്യാഭ്യാസ മേഖലയില് അസാധ്യമായ ഒന്നുമില്ലെന്ന് കേരളം തെളിയിച്ചു. ഈ മികവുകള്‍ക്കുള്ള അംഗീകാരമാണ് 'സര്‍വശിക്ഷാ അഭിയാന്' മികച്ചരീതിയില് നടപ്പാക്കുന്ന സംസ്ഥാനത്തിനുള്ള ദേശീയ അവാര്‍ഡും ഹയര് സെക്കന്‍ഡറി മേഖലയ്‌ക്ക് നാഷണല് ഇ-ഗവേണന്‍സ് അവാര്‍ഡും. വിദ്യാഭ്യാസത്തിന്റെ ഗുണമേന്മ വര്‍ധിപ്പിക്കുക, സാമൂഹ്യനീതി ഉറപ്പാക്കുക, വാണിജ്യവല്‍ക്കരണം തടയുക എന്നീ ലക്ഷ്യങ്ങളാണ് എല്‍ഡിഎഫ് സര്‍ക്കാര് മുന്നോട്ടുവച്ചത്. വാണിജ്യതാല്‍പ്പര്യക്കാരുടെ കേന്ദ്രമായിരുന്ന വിദ്യാഭ്യാസരംഗത്തെ ശുദ്ധീകരിക്കാനുള്ള ശ്രമങ്ങള് പരിമിതികള്‍ക്കിടയിലും ലക്ഷ്യത്തോടടുത്തു.\nപ്രതിവര്‍ഷം ഇരുനൂറുദിവസവും ആയിരം മണിക്കൂറും പഠനം ഉറപ്പു വരുത്തി. ക്ളസ്‌റ്റര് പരിശീലനവും മധ്യവേനലവധിക്കാലത്തെ പ്രത്യേക പരിശീലനവും വഴി അധ്യാപകരെ പുതിയ പഠനരീതിക്കനുസരിച്ച് സജ്ജരാക്കി. എസ്എസ്എല്‍സി പരീക്ഷാഫലത്തില് പിന്നോക്കമായ 107 സ്‌കൂളുകള്‍ക്കായി കര്‍മപദ്ധതി തയ്യാറാക്കിയതും 75 ശതമാനത്തില് കുറവ് വിജയശതമാനമുള്ള സ്‌കൂളുകള്‍ക്ക് പ്രത്യേക അക്കാദമിക് സഹായം നല്‍കിയതും ഫലം കണ്ടു. ടേം പരീക്ഷകളുടെ എണ്ണം രണ്ടാക്കി മാസംതോറും കുട്ടികളുടെ നിലവാരം വിലയിരുത്തുന്ന പുതിയ രീതി ആവിഷ്‌ക്കരിച്ചതിനും മികച്ച പ്രതികരണമാണ് ലഭിച്ചത്.\nഎല്ലാ പഞ്ചായത്തുകളിലും ഹൈസ്‌കൂള്, മലബാര് മേഖലയില് പുതിയ ഹയര് സെക്കന്‍ഡറി സ്‌കൂളുകള്, ഇംഗ്ളീഷ് ഭാഷാപഠനം ഒന്നാം ക്ളാസുമുതല്, വിവര സാങ്കേതിക വിദ്യാപഠനം അഞ്ചാം ക്ളാസുമുതല്, സ്‌കൂളുകളില് ബ്രോഡ്‌ബാന്‍ഡ് ഇന്റര്‍നെറ്റ് സൌകര്യം, മുന്‍സര്‍ക്കാരിന്റെ കാലത്തെ നിയമനനിരോധനം പൂര്‍ണമായും പിന്‍വലിക്കല്, ഹയര് സെക്കന്‍ഡറി പ്രിന്‍സിപ്പല്‍മാരുടെ നിയമനം തുടങ്ങിയ നടപടികളെല്ലാം വിദ്യാഭ്യാസ നിലവാരം ഉയര്‍ത്തുന്നതിനുള്ള ചവിട്ടുപടികളായിരുന്നു. സര്‍ക്കാര് സ്‌കൂളുകളില് പശ്ചാത്തല സൌകര്യവികസനത്തില്‍കുതിച്ചുചാട്ടമാണ് ഈ കാലയളവില് ഉണ്ടായത്. ജനകീയ ചര്‍ച്ചകളിലൂടെ രൂപപ്പെടുത്തിയ കേരള പാഠ്യപദ്ധതി ചട്ടക്കൂട്, പാഠപുസ്‌തകങ്ങളുടെ ഗണനിലവാരം ഉറപ്പുവരുത്താനുള്ള പാഠപുസ്‌തക കമീഷനും മാതൃക നടപടികളായി.\nഹയര് സെക്കന്‍ഡറി പ്രവേശനത്തിന് ഏകജാലക സംവിധാനം, ശാരീരികവും മാനസികവുമായ വെല്ലുവിളികള് അനുഭവപ്പെടുന്നവര്‍ക്ക് പ്ളസ് വണ് പ്രവേശനം ഉറപ്പാക്കല്, സ്വതന്ത്ര സോഫ്റ്റ്വെയറിന്റെ വ്യാപനം, ഉച്ചഭക്ഷണപരിപാടി പോഷക സമൃദ്ധമാക്കല്, തുടര് വിദ്യാഭ്യാസത്തിനുള്ള ലീപ് കേരള മിഷന്, വകുപ്പിന് കീഴിലെ എല്ലാ സ്ഥാപനങ്ങളിലുള്ള 'പൌരാവകാശരേഖ'കള് തുടങ്ങിയവ പൊതുവിദ്യാഭ്യാസ വകുപ്പിന്റെ നേതൃത്വത്തില് ഏറ്റെടുത്ത് ദൂരവ്യാപകമായ അനുരണനങ്ങള് ഉണ്ടാക്കിയ അന്യമായ പ്രവര്‍ത്തനങ്ങളാണ്. കുട്ടികളില് പരിസ്ഥിതി അവബോധം വളര്‍ത്താനുതകുന്ന 'എന്റെ മരം' പദ്ധതി ഏറെ പ്രശംസിക്കപ്പെട്ടു. സ്‌കൂള് യൂണിഫോം കഴിയുന്നത്ര ഖാദി, കൈത്തറി ആക്കാനുള്ള നിര്‍ദേശം പരമ്പരാഗത വ്യവസായത്തിനുള്ള കൈത്താങ്ങ് മാത്രമായിരുന്നില്ല, കുട്ടികളില് സാമൂഹ്യബോധം വളര്‍ത്താനുള്ള ശ്രമംകൂടിയായിരുന്നു.\nഹയര് സെക്കന്‍ഡറി പ്രവേശനത്തിന് ഏകജാലക സമ്പ്രദായം ഏര്‍പ്പെടുത്തിയപ്പോള് പ്രതിപക്ഷം ഉയര്‍ത്തിയ വിമര്‍ശത്തിന് കൈയും കണക്കുമില്ല. മാനേജ്‌മെന്റുകളുടെ അധികാരത്തില് സര്‍ക്കാര് കൈകടത്തുകയാണെന്നു കാണിച്ച് ഏകജാലകത്തിനെതിരെ നല്‍കിയ ഹര്‍ജി ഹൈക്കോടതി തള്ളി. വിദ്യാഭ്യാസത്തിന്റെ സാമൂഹ്യനീതിയും പ്രവേശനത്തിന്റെ സുതാര്യതയും ഉയര്‍ത്തിപ്പിടിക്കാനുള്ള സര്‍ക്കാരിന്റെ ശ്രമങ്ങളെ ഹൈക്കോടതി പ്രശംസിച്ചു.\nഏകജാലകത്തെ പുകഴ്ത്താത്ത ഒരു രക്ഷിതാവുപോലും ഇന്ന് കേരളത്തിലില്ല. പ്രവേശനം സുതാര്യമാക്കി അഴിമതിക്കും ക്രമക്കേടുകള്‍ക്കും പഴുതില്ലാതാക്കി. സംവരണം കൃത്യമായി പാലിക്കുന്നെന്ന് ഉറപ്പാക്കുന്നതിലൂടെ വിദ്യാഭ്യാസരംഗത്തെ സാമൂഹ്യനീതി ഉറപ്പാക്കാനും ഏകജാലകം സഹായകമായി. 2006ല് തിരുവനന്തപുരത്ത് ആരംഭിച്ച ഏകജാലകം 2007ലാണ് കേരളമാകെ നടപ്പാക്കിയത്.\nഏകജാലകസംവിധാനത്തെ കേന്ദ്രസര്‍ക്കാരും അംഗീകരിച്ചു. കേന്ദ്രസര്‍ക്കാരിന്റെ വിവരസാങ്കേതിക വകുപ്പും ഭരണനവീകരണ വകുപ്പും ചേര്‍ന്ന് ഇ ഗവേണന്‍സ് പ്രവര്‍ത്തനങ്ങള്‍ക്ക് ഏര്‍പ്പെടുത്തിയ പുരസ്‌കാരങ്ങള് ഏകജാലകത്തെ തേടിയെത്തി, ഒന്നല്ല, രണ്ടുതവണ. രാജ്യത്തെ ഐടി പ്രൊഫഷണലുകളുടെ സംഘടനയായ കംപ്യൂട്ടര് സൊസൈറ്റി ഓഫ് ഇന്ത്യ (സിഎസ്ഐ)യും പുണെ ആസ്ഥാനമായ കണ്‍സള്‍ട്ടിങ് കമ്പനി നിഹിലന്റും ഏര്‍പ്പെടുത്തിയ ഇ ഗവേണന്‍സ് അവാര്‍ഡിനും ഏകജാലകം അര്‍ഹമായി.\nപത്തുവര്‍ഷംമുമ്പ് ഇവിടെ പഠിച്ചവരില് വിജയസ്‌മിതത്തോടെ പടിയിറങ്ങിയത് 28 ശതമാനം. വര്‍ഷങ്ങള് കഴിഞ്ഞപ്പോള് കഥ മാറി. ഇപ്പോള് 96 ശതമാനത്തിന്റെ അവിശ്വസനീയമായ കുതിപ്പിലാണ് കോട്ടയ്‌ക്കല് ഗവ. രാജാസ് ഹയര്‍സെക്കന്‍ഡറി സ്‌കൂള്. സേ പരീക്ഷയുടെ ഫലംകൂടി ചേര്‍ത്താല് നൂറുമേനിയുടെ തിളക്കം. കൂട്ടായ്‌മയിലൂടെ വളരുന്ന പൊതുവിദ്യാഭ്യാസത്തിന്റെ കുതിപ്പിന്റെ സാക്ഷ്യപത്രമാണിത്. വിജയപാതയില്‍ഇവര്‍ക്ക് കൂട്ടായത് ചിട്ടയായ ആസൂത്രണവും സര്‍ക്കാരിന്റെ ഇടപെടലുമാണ്.\nമാറ്റം വേണമെന്ന് രാജാസിന് തോന്നിയത് അഞ്ചുവര്‍ഷംമുമ്പാണ്. രക്ഷിതാക്കളെ ബോധവല്‍ക്കരിക്കുകയായിരുന്നു ആദ്യം. പിടിഎ പ്രതിനിധികളും അധ്യാപകരും നിരന്തരം കുട്ടികളുടെ വീടുകള് സന്ദര്‍ശിച്ച് പഠിക്കാനുള്ള ഗൃഹാന്തരീക്ഷം ഉറപ്പുവരുത്തി. വീട്ടില് ശ്രദ്ധ കിട്ടിത്തുടങ്ങിയതോടെ രാജാസിന്റെ കഥ മാറാന് തുടങ്ങി. വിജയശതമാനം കുത്തനെ ഉയര്‍ന്നു. പഠനത്തില് പിന്നോക്കം നില്‍ക്കുന്നവര്‍ക്ക് സ്‌കൂളില് രാത്രികാല ക്ളാസ്. വിദ്യാര്‍ഥികളുടെ വീട് കേന്ദ്രീകരിച്ചും ക്ളാസ് നല്‍കി.\nപാഠ്യേതരപ്രവര്‍ത്തനങ്ങളിലും സ്‌കൂള് സജീവമായി. സര്‍ക്കാര് അനുവദിച്ച മുപ്പതോളം കംപ്യൂട്ടര്, പത്ത് ലാപ്‌ടോപ്, ഏഴ് നോട്ട്ബുക്ക് ലാപ്‌ടോപ്, വിദ്യാര്‍ഥികള്‍തന്നെ അധ്യാപകരാകുന്ന പിയര് ടീച്ചിങ്, ഏഴുമണിവരെ ലഭ്യമാകുന്ന അധ്യാപക സഹായം, പഠനയാത്രകള്, മത്സരങ്ങള്, ക്ളബ് പ്രവര്‍ത്തനങ്ങള്, പ്രദര്‍ശനങ്ങള്. പട്ടിക തീരുന്നില്ല. മൂവായിരത്തോളം വിദ്യാര്‍ഥികള് പഠിക്കുന്ന സ്‌കൂളില് അടിയന്തരസഹായത്തിന് സ്ഥിരം നേഴ്‌സും കൌണ്‍സലറുമുണ്ട്.\nകുട്ടികള് പൊതുസമൂഹത്തിലേക്ക് ഇറങ്ങിച്ചെല്ലുകയും സമൂഹം വിദ്യാര്‍ഥികള്‍ക്കായി മതില്‍ക്കെട്ട് കടന്നുവരികയും ചെയ്യുന്നു. കൃഷി, മത്സ്യക്കൃഷി, നീന്തല്‍പരിശീലനം, കുളംനിര്‍മാണം തുടങ്ങി നിരവധി പരിപാടി ഇങ്ങനെയൊരു പാരസ്‌പര്യത്തില് കോട്ടയ്‌ക്കലില് നടന്നു. കുട്ടികള് ഗ്രാമങ്ങളിലെത്തി അന്ധവിശ്വാസങ്ങള്‍ക്കെതിരെ ക്ളാസ് നല്‍കി. സ്വന്തമായി ലൈബ്രറി കെട്ടിടമുള്ള സ്‌കൂള് വായനയുടെ ലോകം രക്ഷിതാക്കള്‍ക്കുകൂടി തുറന്നിട്ടു, 'അമ്മ ലൈബ്രറി'കള്‍വഴി.\nഒ വി വിജയനെയും പി കെ വാര്യരെയും യു എ ബീരാനെയും വളര്‍ത്തിയ സ്‌കൂള് കഴിഞ്ഞ മൂന്നുവര്‍ഷത്തെ പാഠ്യ-പാഠ്യേതര നിലവാരം കണക്കിലെടുത്തപ്പോള് ഹരിതവിദ്യാലയം റിയാലിറ്റി ഷോയില് രണ്ടാംസ്ഥാനത്തിന് അര്‍ഹത നേടി.\nഎല്‍ഡിഎഫ് സര്‍ക്കാര് അധികാരമേറ്റശേഷം മലയാളഭാഷ സംരക്ഷിക്കാനും വ്യാപിപ്പിക്കാനും ആത്മാര്‍ഥമായ പ്രവര്‍ത്തനങ്ങളുണ്ടായി. അതില് ഏറ്റവും പ്രധാനപ്പെട്ടതാണ് കേരളത്തിലെ സ്‌കൂളുകളില് മലയാളം നിര്‍ബന്ധമാക്കാനുള്ള തീരുമാനം. മാതൃഭാഷ പഠിക്കാതെതന്നെ പത്താംക്ളാസ് പാസാകാമെന്ന നിലയായിരുന്നു.'മലയാളമറിയാത്ത മലയാളികളാ'യി ഒരു ജനത മാറുന്നത് തടയുക എന്ന ലക്ഷ്യത്തോടെയാണ് ആര് വി ജി കമീഷന് ശുപാര്‍ശ സ്വീകരിച്ച് മാതൃഭാഷാ പഠനം നിര്‍ബന്ധമാക്കിയത്.\nഹയര്‍സെക്കന്‍ഡറി-വൊക്കേഷണല് ഹയര്‍സെക്കന്‍ഡറി സ്‌കൂളുകളില് മലയാളം പഠിക്കാനുള്ള അവസരമുണ്ടാക്കുകയും ചെയ്യും. മലയാളഭാഷയുടെ ഭാവിയെക്കുറിച്ച് ഉല്‍ക്കണ്ഠയുള്ളവര്‍ക്ക് തീര്‍ച്ചയായും ആശ്വാസകരമാണ് ഇടതുപക്ഷ സര്‍ക്കാരിന്റെ ഈ തീരുമാനം. മലയാളത്തിന് ക്ളാസിക് ഭാഷാപദവി കിട്ടാനുള്ള ശ്രമം തുടരുകയാണ്.\nആധുനിക സാങ്കേതികവിദ്യ വിദ്യാഭ്യാസരംഗത്ത് ഫലപ്രദമായി ഉപയോഗപ്പെടുത്താനും ഗ്രാമീണ വിദ്യാലയങ്ങളിലടക്കം ഇതിന്റെ ഗുണഫലം എത്തിക്കാനുമുള്ള പ്രവര്‍ത്തനങ്ങള് വരും തലമുറയുടെ വിദ്യാഭ്യാസ വളര്‍ച്ചയ്‌ക്ക് കുതിപ്പ് പകരുന്ന നടപടിയാണ്.\nസാധാരണക്കാരായ വിദ്യാര്‍ഥികള്‍ക്കുപോലും ഇന്റര്‍നെറ്റിന്റെ നൂതനമേഖലകള് എത്തിപ്പിടിക്കാന് ഉതകുന്നതാണ് പൊതുവിദ്യാഭ്യാസ വകുപ്പിനു കീഴില് പ്രവര്‍ത്തിക്കുന്ന ഐടി @ സ്‌കൂള്. അധ്യാപകര്‍ക്കും വിദ്യാര്‍ഥികള്‍ക്കും ഐടിമേഖലയിലെ വിവിധ തലങ്ങളില് പരിശീലനം നല്‍കി. സ്‌കൂളുകള്‍ക്കും അധ്യാപകര്‍ക്കും ലാപ്‌ടോപ്പുകള് നല്‍കി. ഐടി അനുബന്ധ സൌകര്യങ്ങളും പശ്ചാത്തലവും വര്‍ധിപ്പിക്കുന്നതിനായി ഐസിടി പദ്ധതിയും നടപ്പില് വരുത്തി. തെരഞ്ഞെടുത്ത ക്ളാസ്‌മുറികള് 'സ്‌മാര്‍ട്ട് ക്ളാസ്‌മുറി'കളാക്കി ഉയര്‍ത്തി.\nസമ്പൂര്‍ണ വിദ്യാഭ്യാസചാനലായ വിക്‌ടേഴ്‌സിന്റെ പ്രവര്‍ത്തനം കാര്യക്ഷമമാക്കി. പാഠ്യവിഷയങ്ങള്‍ക്കൊപ്പം വിജ്ഞാനപ്രദമായ നിരവധി പരിപാടികളും വിക്‌ടേഴ്‌സ് സംപ്രേഷണം ചെയ്യുന്നു. വ്യവസായ സ്ഥാപനങ്ങളെയും സാങ്കേതിക വിദ്യാഭ്യാസ സ്ഥാപനങ്ങളെയും ബന്ധിപ്പിച്ച് ഗവേഷണം പ്രോത്സാഹിപ്പിക്കുന്നതിനായി തിരുവനന്തപുരം എന്‍ജിനിയറിങ് കോളേജ് ക്യാമ്പസില് റിസര്‍ച്ച് പാര്‍ക്ക് തുടങ്ങാന് നടപടിയായി.\nകാഴ്‌ചശേഷിയില്ലാത്ത വിദ്യാര്‍ഥികള്‍ക്കുള്ള ഓഡിയോ സിഡി,പ്ളസ് ടു വിദ്യാര്‍ഥികള്‍ക്ക് പഠനവിഷയവുമായി ബന്ധപ്പെട്ട സിഡികള്, എട്ടാംക്ളാസ് വിദ്യാര്‍ഥികള്‍ക്ക് ഇ- ലേണിങ് സിഡികള് എന്നിവ എസ്ഐടി നല്‍കുന്നു. എസ്ഐടിയുടെ പ്രവര്‍ത്തനങ്ങള്‍ക്ക് 2008-09ല് എംഎച്ച്ആര്‍ഡിയുടെ പ്രത്യേകപുരസ്‌കാരവും 2009 ല് അഞ്ച് ദേശീയപുരസ്‌കാരവും ലഭിച്ചു.\nപിന്നോക്കപ്രദേശങ്ങളിലെ പഠന സൌകര്യം മെച്ചപ്പെടുത്തുന്നതിനായി പത്തോളം അപ്ളൈഡ് സയന്‍സ് കോളേജുകള് അനുവദിച്ചു. ഇന്‍ഫോസിസിന്റെ സഹകരണത്തോടെ ശാസ്‌ത്ര സാങ്കേതിക മ്യൂസിയത്തില് ഫിനിഷിങ് സ്‌കൂള് തുടങ്ങി. രണ്ടാമത്തെ കേന്ദ്രം എറണാകുളത്ത് സ്ഥാപിക്കാനുള്ള നടപടികളും പൂര്‍ത്തിയായി. എന്‍ജിനിയറിങ് അധ്യാപകരുടെയും വിദ്യാര്‍ഥികളുടെയുംസഹകരണത്തോടെ നിര്‍മാണ പ്രവര്‍ത്തനങ്ങള് ഏറ്റെടുക്കുന്നതിനായി തിരുവനന്തപുരം എല്‍ബിഎസില് കണ്‍സ്‌ട്രക്ഷന് വിഭാഗം തുടങ്ങാനും ധാരണയായി. സംസ്ഥാന തുടര് വിദ്യാകേന്ദ്രത്തിന്റെ ആഭിമുഖ്യത്തില് പൊന്നാനിയില് കരിയര് സ്‌റ്റഡീസ് ആന്‍ഡ് ഇന്‍സ്‌റ്റിറ്റ്യൂട്ട് ആരംഭിക്കാനും നടപടി സ്വീകരിച്ചു. കുണ്ടറയില് ഫാഷന് ടെക്‌നോളജി ഇന്‍സ്‌റ്റിറ്റ്യൂട്ട് തുടങ്ങാന് ദേശീയ ഫാഷന് ടെക്‌നോളജി ഇന്‍സ്‌റ്റിറ്റ്യൂട്ടുമായി ധാരണാപത്രം ഒപ്പുവച്ചു.\nചുറ്റമ്പലത്തിലെ വേണ്ടാത്ത തിക്കും തിരക്കും കാരണം ശ്രീകോവിലിലെ ദേവബിംബം കാണാതെ പോകുന്നതുപോലെയാണ് ഇന്ന് വിദ്യാഭ്യാസരംഗത്തെ നേട്ടങ്ങള് പലതും ശ്രദ്ധിക്കപ്പെടാതെ പോകുന്നത്. വിദ്യാഭ്യാസത്തില് വരേണ്ട മാറ്റം എന്നത് മാനേജ്‌മെന്റിന്റെ പ്രവര്‍ത്തനരീതി മാറ്റാനുള്ള ശ്രമങ്ങള് മാത്രമല്ല.\nഅധ്യാപകര്‍ക്ക് പരിശീലനം, പാഠ്യപദ്ധതിയുടെ ഉള്ളടക്കം, പാവപ്പെട്ട വിദ്യാര്‍ഥികളുടെ ആരോഗ്യസംരക്ഷണത്തിനുള്ള നടപടി, ശാസ്‌ത്രീയവും ഭാഷാപരവും മാനസികവുമായ എല്ലാ വിഷയങ്ങളിലും കുട്ടികള്‍ക്ക് അഭിനിവേശം വളര്‍ത്തി അനുരൂപമായ ഉന്നതവിദ്യാഭ്യാസം നേടാന് സജ്ജരാക്കുക, കൂടുതല് പഠിക്കാനുള്ള സൌകര്യം നല്‍കുക തുടങ്ങിയ പല നൂതനപദ്ധതിക്കും തുടക്കമിട്ടുകഴിഞ്ഞു. അധ്യാപകരുടെ വൈദഗ്ധ്യം വളര്‍ത്തുന്നതിന് പരിശീലനം ഒരു തുടര്‍പരിപാടി ആക്കിക്കഴിഞ്ഞു. ഉച്ചഭക്ഷണവും എട്ടാംക്ളാസ് വിദ്യാര്‍ഥികള്‍ക്ക് ആഴ്‌ചയില് രണ്ടുദിവസം പാലും മുട്ടയും നല്‍കുക, കലാലയങ്ങളില് കുട്ടികളെ ഡോക്‌ടറും എന്‍ജിനിയറും ആക്കുന്ന രക്ഷിതാക്കളുടെ സങ്കുചിതചിന്തകളില്‍നിന്നും അവരെ രക്ഷപ്പെടുത്തുക, പിന്നോക്കം നില്‍ക്കുന്ന വിദ്യാലയങ്ങളെ കണ്ടെത്തി പിന്നോക്കനിലയുടെ മൂലകാരണം കണ്ടുപിടിച്ച് പരിഹാരമാര്‍ഗം കാണുക മുതലായ വിപ്ളവപരമെന്നു വിശേഷിപ്പിക്കാവുന്ന ഒരുപാട് പരിവര്‍ത്തനങ്ങളുടെ കവാടങ്ങള് മന്ത്രി ബേബി തുറന്നിട്ടിരിക്കുകയാണ്.\nസാഹിത്യ അക്കാദമി തുടങ്ങിയ എല്ലാ സാംസ്‌കാരിക സ്ഥാപനങ്ങള്‍ക്കും ഇനി ഒരിക്കലും ഫണ്ട് പോരെന്നു പറഞ്ഞ് പ്രവര്‍ത്തനം കുറയുന്നതിനുള്ള സാഹചര്യവും ഉണ്ടാകില്ല. ഒറ്റയുദാഹരണം സാഹിത്യ അക്കാദമിതന്നെ. വാര്‍ഷിക സഹായധനം ഒന്നരക്കോടി രൂപയാണ്. ഭാവനയും പ്രായോഗികമായ ശേഷിയും ഉള്ള ഒരു പ്രവര്‍ത്തകസമിതിക്ക് പുതിയൊരു പൂക്കാലം സൃഷ്ടിക്കാന് ഇതുമതി. മറ്റ് അക്കാദമികളും കലാമണ്ഡലം മുതലായ വിദ്യാകേന്ദ്രങ്ങളും സാഹിത്യകാരന്മാരുടെ സ്‌മാരകങ്ങളും ഈ പുതിയ സുലഭതയുടെ മേന്മ പ്രവര്‍ത്തനങ്ങളില് പ്രതിഫലിപ്പിക്കുമ്പോള് വലിയൊരു സാംസ്‌കാരികമുന്നേറ്റം അനുഭവപ്പെടാതിരിക്കില്ല എന്ന് ഞാന് കരുതുന്നു.\nഇത് കലാകാരന്മാരെ പട്ടിണിക്കിടാത്ത സര്‍ക്കാര്\n'കലാകാരന്മാരെ പട്ടിണിക്കിടാത്ത സര്‍ക്കാരാണ് എല്‍ഡിഎഫിന്റേത്. അര്‍പ്പണബോധത്തോടെ അരങ്ങിലും അണിയറയിലുമായി ജീവിതം സമര്‍പ്പിച്ചവര്‍ക്ക് പെന്‍ഷനും ക്ഷേമനിധിയും ഏര്‍പ്പെടുത്തിയത് ഏറെ ആശ്വാസമാണ്'. 37 വര്‍ഷമായി നാടകരംഗത്ത് സജീവമായ തിരൂര് ജേക്കബ്ബിന്റെ വാക്കുകള്. 'കഴിഞ്ഞ രണ്ടുവര്‍ഷമായി 550 രൂപ പെന്‍ഷന് ലഭിക്കുന്നു. പാരമ്പര്യമായി കലാരംഗത്ത് എത്തിയ നിരവധിപേര് നമ്മുടെ സമൂഹത്തിലുണ്ട്, അവര്‍ക്ക് ഇതല്ലാതെ മറ്റൊന്നുമില്ല സഹായം' -അദ്ദേഹം പറഞ്ഞു. കൊച്ചിന് കലാനിലയത്തിലും നാടകവേദിയിലും പ്രവര്‍ത്തിച്ച ജേക്കബ് നാടകാഭിനയം, രചന, സംവിധാനം എന്നിങ്ങനെ എല്ലാ മേഖലയിലും തിളങ്ങി. തൃശൂര് തിരൂര് മുരിങ്ങത്തേരി വീട്ടില് ഭാര്യ എല്‍സിക്കും ഇളയകുട്ടിക്കുമൊപ്പമാണ് താമസം.\n"1992 മുതല് അപേക്ഷ എഴുതാന് തുടങ്ങി. ഫലമുണ്ടായില്ല. ഒടുവില് ഈ സര്‍ക്കാര് വന്നശേഷമാണ് പെന്‍ഷന് കിടിയത്. മൂന്നുവര്‍ഷമായി പെന്‍ഷന് മുടങ്ങാതെ ലഭിക്കുന്നു. ഒരുവര്‍ഷം മുമ്പ് ചികിത്സാ സഹായമായി 10,000 രൂപ കിട്ടി'- അയ്യപ്പന്‍പാട്ട് കലാകാരന് ആതങ്കാവില് പി നാരായണന്‍നായര് പറഞ്ഞു. 79 വയസ്സുകാരനായ ഇദ്ദേഹം അറുപതുവര്‍ഷത്തോളമായി കലാരംഗത്തുണ്ട്. ഇവരെപ്പോലെ അഞ്ഞൂറിലധികം പേര്‍ക്കാണ് സംസ്ഥാനത്ത് കലാകാര പെന്‍ഷന് ലഭിക്കുന്നത്.\nഎല്‍ഡിഎഫ് സര്‍ക്കാര് സാംസ്‌കാരികമേഖലയില് വന് പുരോഗതിയാണുണ്ടാക്കിയതെന്ന് കലാകാരന്മാര് സാക്ഷ്യപ്പെടുത്തുന്നു. രാജ്യത്ത് ആദ്യമായി ഏര്‍പ്പെടുത്തിയ സാംസ്‌കാരിക ക്ഷേമനിധിയാണ് ഇതില് പ്രധാനം.\nസംഗീതനാടക അക്കാദമി, സാഹിത്യ അക്കാദമി, ലളിതകലാ അക്കാദമി, ഫോൿലോര് അക്കാദമി തുടങ്ങി എല്ലാ സാംസ്‌കാരിക സ്ഥാപനങ്ങളുടെയും പ്രവര്‍ത്തനങ്ങള്‍ക്കും വിപുലീകരണത്തിനും വന്‍തോതില് തുകയും ഈ സര്‍ക്കാര് അനുവദിച്ചു.\nപുത്തനുണര്‍വുമായി കലയും സംസ്‌കാരവും\nആഗോളവല്‍ക്കരണത്തിന്റെ കടന്നാക്രമണങ്ങളില്‍നിന്ന് കേരളത്തിന്റെ തനതു സംസ്‌കാരവും പൈതൃകവും സംരക്ഷിച്ചു നിര്‍ത്തുകയെന്ന ഭാരിച്ച ഉത്തരവാദിത്തം ഫലപ്രദമായി നിര്‍വഹിക്കാന് കഴിഞ്ഞുവെന്നത് സാംസ്‌കാരികവകുപ്പിന്റെ അഭിമാനാര്‍ഹമായ നേട്ടമാണ്. കലാകാരന്മാരെ പ്രോത്സാഹിപ്പിക്കുന്നതിനും പ്രചോദിപ്പിക്കുന്നതിനും സ്ഥാപനങ്ങളുടെ പ്രവര്‍ത്തനം മെച്ചപ്പെടുത്തുന്നതിനും ബദ്ധശ്രദ്ധതന്നെ നല്‍കി. മലയാള ഭാഷയെയും സംസ്‌കാരത്തെയും കലയെയും ഔന്നത്യത്തിലേക്ക് ഉയര്‍ത്താന് എം എ ബേബിയുടെ നേതൃത്വത്തില് സാംസ്‌കാരികവകുപ്പ് നടത്തിയ പ്രവര്‍ത്തനം എണ്ണമറ്റതാണ്.\nകലാസംസ്‌കാരിക പ്രവര്‍ത്തകര്‍ക്ക് ക്ഷേമനിധി തുടങ്ങാന് തീരുമാനിച്ചതും പെന്‍ഷന് വര്‍ധിപ്പിച്ചതും ഇടതുപക്ഷ സര്‍ക്കാരിന്റെ കലാകാരന്മാരോടുള്ള പ്രതിബദ്ധതയ്‌ക്ക് തെളിവാകുന്നു. സാംസ്‌കാരിക സ്ഥാപനങ്ങള്‍ക്കുള്ള പദ്ധതിവിഹിതം നാലിരട്ടിയായാണ് വര്‍ധിപ്പിച്ചത്.\nസ്‌ത്രീകള്‍ക്ക് മതിയായ പ്രാതിനിധ്യം നല്‍കി സാംസ്‌കാരിക സ്ഥാപനങ്ങളെല്ലാം പുനഃസംഘടിപ്പിച്ചു. കേരള കലാമണ്ഡലത്തെ കല്‍പ്പിത സര്‍വകലാശാലയായി ഉയര്‍ത്തി. സാഹിത്യ അക്കാദമിക്കായി സുവര്‍ണജൂബിലി സ്‌മാരക കെട്ടിടം സ്ഥാപിച്ചു.\nസംഗീത നാടക അക്കാദമിയിലും വിപുലമായ വികസന, നവീകരണ പ്രവര്‍ത്തമാണ് നടന്നത്. കെ ടി മുഹമ്മദ് തിയറ്റര് നവീകരിച്ചു. ദേശാന്തരതലത്തില് നാടകോത്സവം നടത്തി. അന്തരിച്ച പ്രമുഖ അഭിനേതാവും അക്കാദമിയുടെ മുന് ചെയര്‍മാനുമായിരുന്ന മുരളിയുടെ അക്ഷീണ പ്രയത്നമാണ് അന്തര്‍ദേശീയ നാടകോത്സവം വര്‍ഷംതോറും വിജയകരമായി നടത്താന് അക്കാദമിയെ പ്രാപ്‌തമാക്കിയത്. ലളിതകലാ അക്കാദമി എറണാകുളത്ത് ആധുനിക ലൈബ്രറിയും ഗവേഷണകേന്ദ്രവും തുടങ്ങി. ഫോക് ലോര് അക്കാദമി ഓഫീസിന്റെ കെട്ടിടനിര്‍മാണം പുരോഗമിക്കുകയാണ്.\nഫോക് ലോര് അക്കാദമിയുടെ മുന് ചെയര്‍മാനായിരുന്ന പി കെ കാളന്റെ പേരില് സമഗ്രസംഭാവനയ്‌ക്ക് 50,000 രൂപയുടെ പുരസ്‌കാരം ഏര്‍പ്പെടുത്തി. ഫോക് ലോര് കലാഗ്രാമം, തുളു അക്കാദമി തുടങ്ങിയവയും ഈ സര്‍ക്കാരിന്റെ നിസ്‌തുല നേട്ടങ്ങളില്‍പ്പെടുന്നു.\nയുഡിഎഫ് ഭരണകാലത്ത് കേരള ഭാഷാ ഇന്‍സ്‌റ്റിറ്റ്യൂട്ട് നോക്കുകുത്തിയായിരുന്നു. ഇടതുപക്ഷം അധികാരത്തില് വന്നതോടെ ഇന്‍സ്‌റ്റിറ്റ്യൂട്ടിനെ പുനരുദ്ധരിക്കാനുള്ള പദ്ധതി തുടങ്ങി. ചരിത്രത്തില് ഏറ്റവുമധികം പുസ്‌തകങ്ങള് കഴിഞ്ഞ അഞ്ചുവര്‍ഷത്തിനിടെയാണ് ഇന്‍സ്‌റ്റിറ്റ്യൂട്ട് പുറത്തിറക്കിയത്. മലയാള ഭാഷാ ചരിത്ര നിഘണ്ടു, ജ്യോതിശാസ്‌ത്ര നിഘണ്ടു എന്നിവ വിദ്യാര്‍ഥികള്‍ക്കും ഗവേഷണകുതുകികള്‍ക്കും ഏറെ പ്രയോജനപ്പെടുന്നതാണ്. ഇന്‍സ്‌റ്റിറ്റ്യൂട്ടിന്റെ സാംസ്‌കാരിക സമുച്ചയത്തിന്റെ പണി ആരംഭിച്ചു. തോന്നയ്‌ക്കല് കുമാരനാശാന് സ്‌മാരകം, തകഴി സ്‌മാരകം, ഗുരു ഗോപിനാഥ നൃത്ത മ്യൂസിയം തുടങ്ങിയവ ആരംഭിക്കാനുള്ള നടപടികളും പുരോഗമിക്കുന്നു.\nസാംസ്‌കാരിക വിനോദസഞ്ചാരം പ്രോത്സാഹിപ്പിക്കാനായി ഭാവനാപൂര്‍ണമായ പദ്ധതികളാണ് സര്‍ക്കാര് മുന്നോട്ടുവച്ചത്. ചലച്ചിത്രനഗരി, ശാസ്‌ത്രനഗരി എന്നിവ സ്ഥാപിക്കാന് തീരുമാനിച്ചു. ഓരോ വര്‍ഷവും മികവും പങ്കാളിത്തവുംകൊണ്ട് ശ്രദ്ധേയമാകുന്ന കേരള അന്താരാഷ്‌ട്ര ചലച്ചിത്രമേളയ്‌ക്ക് സ്ഥിരംവേദി നിര്‍മിക്കാന് തീരുമാനിച്ചു. ആധുനിക സംവിധാനങ്ങളോടെയുള്ള തിയറ്റുകളാണ് സ്ഥാപിക്കുക.\nകടപ്പാട്: ദേശാഭിമാനി ദിനപത്രം 15 മാര്‍ച്ച് 2011\nPosted by വര്‍ക്കേഴ്സ് ഫോറം at 12:53 PM\nLabels: ഇടതു സര്‍ക്കാര്, തെരഞ്ഞെടുപ്പ്, രാഷ്ട്രീയം, വിദ്യാഭ്യാസം, സാംസ്കാരികം\nദേശീയ പ്രാധാന്യമുള്ള വിധിയെഴുത്ത്\nപുതിയ പെന്‍ഷന് ബില് ഗ്രാറ്റുവിറ്റിയും ഇല്ലാതാക്കും\nകലയും പരോക്ഷ യാഥാര്‍ഥ്യവും: തായാട്ടിന്റെ വിമര്‍ശന ...\nകയ്യൂര്: സമരവീര്യത്തിന്റെ അണയാത്ത ദീപശിഖ\nപെന്‍ഷന്‍കാരുടെ കഞ്ഞിയില് പാറ്റ\nഎ കെ ജി-പോരാട്ടത്തിന്റെ കനല് വഴികള്\nവൈലോപ്പിള്ളിയും ചങ്ങമ്പുഴയും ചൊല്‍ക്കാഴ്ചയുടെ വെളി...\nസ്ത്രീകളുടെ കരുത്തില് 'സഹ്യ' കുതിക്കുന്നു\nപെന്‍ഷന് സ്വകാര്യവല്‍ക്കരണം യുഎസ് കമ്പനികള്‍ക്കുവ...\nഭരണതുടര്‍ച്ച ഉറപ്പായി: വിഎസ് അച്യുതാനന്ദന്\nസിന്ധുജോയിയും സ്‌ത്രീകളെ പരിഗണിക്കുന്ന കോൺ‌ഗ്രസും\nഡോ. പി കെ ആർ വാര്യർ വിടവാങ്ങി\nഗ്രാമീണ ബാങ്കിങ് കാര്യക്ഷമമാക്കണം\nടി വി: അവിസ്മരണീയനായ കമ്മ്യൂണിസ്റ്റ് നേതാവ്\nപ്രതിഭയും വിപ്ലവവീര്യവും സമന്വയിപ്പിച്ച ജി ജനാര്‍ദ...\nപ്രചാരണം നിയന്ത്രിക്കുന്നത് ജനാധിപത്യത്തിന് സഹായകരമോ?\nധനാഢ്യന്റെ തോട്ടത്തിലെ മയില്\nഅമേരിക്കന് ആക്രമണം എണ്ണയില് കണ്ണുനട്ട്\nഎന്തതിശയമേ, യുഎസിന് സ്നേഹം\nലിബിയയില് ഇറാഖ് മാതൃകയോ?\nഒരുപിടി മണ്ണ് തലചായ്ക്കാനൊരിടം\nപാചകവാതക സിലിണ്ടറിന് ഇനി 620 രൂപ\nകേന്ദ്ര ബജറ്റിലെ ചില സത്യങ്ങള്\nവിക്കിലീക്‌സ് വെളിപ്പെടുത്തലും കോണ്‍ഗ്രസിന്റെ ജീര്...\nശതകോടിപതികളും സിങ് ഗവൺമെന്റും\nആണവ നവോത്ഥാനത്തിന്റെ ആദ്യകിരണങ്ങള്\nയുപിഎ സര്‍ക്കാര് ഭൂരിപക്ഷം നേടിയത് പണം നല്‍കിയെന്...\nലാവ്‌ലിന്: പിണറായി പ്രതിയായിരുന്നില്ല- ഉമ്മന്‍ചാണ്ടി\nമികവിന് ഒളിപരത്തി തദ്ദേശഭരണം\nദേവസ്വത്തില് വികസന നിറമാല\nത്രീമൈല് ഐലണ്ട്, ചെര്‍ണോബില്, ഫുകുഷിമ...\nഇടതു ജനാധിപത്യ മുന്നണിയുടെ പ്രകടന പത്രിക പ്രസിദ്ധീ...\nപൊരുതി മുന്നേറുന്ന ബംഗാള്\nKSRTCക്ക് ഡബിള് ബെല്\nപ്രത്യാശയുടെ പടുകൂറ്റന് പാലം\n'ജാംസ്' ഒരു ബ്രാന്‍ഡാണ്\nകടന്നുപോയത് ശാന്തിയുടെയും സമാധാനത്തിന്റേയും അഞ്ചു ...\nകായികരംഗത്ത് നേട്ടങ്ങളുടെ വര്‍ഷം\nസിഐടിയുവിന് ഡബ്ള്യുഎഫ്ടിയു അംഗത്വം\nഐസ്‌ക്രീമില് വഴുതി വീരനും വീരഭൂമിയും\nകവിതയുടെ മഞ്ഞും വെയിലും\nകവിത, നാടന്‍പാട്ട് റിയാലിറ്റി ഷോ\nരാജ്യരക്ഷ കൈവിട്ടും കുംഭകോണം\nവര്‍ഗബോധത്തിലേക്ക് വളര്‍ന്ന സമുദായ നവീകരണബോധം\nദൈവത്തിന്റെ നാട്, സമാധാനത്തിന്റെയും\nപ്രണബിന്റെ പട്ടില്‍പൊതിഞ്ഞ കത്തി\nപൊള്ളാത്ത വിപണി കേരളത്തില് മാത്രം\nഅന്നം മുട്ടിക്കുന്ന കശ്‌മലന്മാര്\nസത്യത്തിന്റെ നെഞ്ചിലൂടെ മനോരമയുടെ റൂട്ട് മാര്‍ച്ച്\nതോമസ് ഐസക്കിന് 100/100\nഭാരത സെന്‍സസ് ഒരു വിചിന്തനം\nCorporate socialism's 2G orgy\nനാടിനെ രക്ഷിക്കാനുള്ള പോരാട്ടം\nബജറ്റ് ഇങ്ങനെ മതിയോ?\nശുഭ്രവസ്ത്രത്തില് ഒളിഞ്ഞിരിക്കുന്ന അഴിമതിയും കള്ള...\nഇന്ത്യന് ഭൌതികവാദത്തിന്റെ വികാസ പരിണതികള്\nകേന്ദ്രസര്‍ക്കാരിന്റെ മുഖത്തേറ്റ ആഘാതം\nലോട്ടറി മാഫിയകളുടെ രക്ഷകര് കോൺഗ്രസുതന്നെ\nജനഹൃദയങ്ങള് കീഴടക്കിയ പ്രയാണം\nശാസ്‌ത്രവും സംസ്‌കാര ചരിത്രവും\nകുത്തകകള്‍ക്കായുള്ള നയം: കുംഭകോണങ്ങള്, കുതിച്ചുയര...\nഗോധ്ര: കോടതി വിധി ഉയര്‍ത്തുന്ന ചോദ്യങ്ങള്\nഇന്ത്യ നേരിടുന്ന വെല്ലുവിളികളും കേന്ദ്ര ബജറ്റും\nലിംഗനീതി ഭരണത്തിലെഴുതിച്ചേര്‍ത്ത ഒരു സര്‍ക്കാര്\nമുസ്ളിം ഭാര്യയ്ക്ക് ഗ്രാറ്റുവിറ്റി നിഷേധിക്കാമോ?


എങ്ങനെ നല്ലൊരു വ്യക്തിത്വത്തിന് ഉടമകളാകാം? – Madhu Bhaskaran\nനമ്മളെക്കുറിച്ച് നമ്മൾ ചിന്തിക്കുന്ന രീതികളുടെ അടിസ്ഥാനത്തിൽ വ്യക്തിത്വങ്ങളെ മൂന്നായി തരം തിരിക്കാം\n1. Inflated Personality\nഉൗതിവീർപ്പിക്കപ്പെട്ട വ്യക്തിത്വം എന്നുപറയാം. അതായത് പൊങ്ങച്ചം പറയുന്നവർ ഇൗ വ്യക്തിത്വത്തിൽപ്പെടും. നമുക്കുള്ളതിനേക്കാൾ കൂടുതൽ പെരുപ്പിച്ച് കാണിക്കുന്നവരായിരിക്കും ഇവർ. ഇങ്ങനെയുള്ളവരുടെ പ്രശ്നം ഇവർ പൊതുവെ ഇൗഗോ ഉള്ളവരായിരിക്കും.\n2. Deflated Personality\nകാറ്റുപോയ ബലൂൺ പോലെയാകും ഇവർ. സ്വയം ഒരു വിലയുംകൊടുക്കാതെ തന്നെ ഒന്നിനും കൊള്ളില്ല എന്ന മനോഭാവം ഉള്ളവരായിരിക്കും. താൻ കറുത്തു പോയി, മെലിഞ്ഞുപോയി, തനിക്ക് ഭയങ്കര വണ്ണമാണ് എന്നിങ്ങനെയുള്ള നെഗറ്റീവ് ചിന്തകൾ ഉള്ളവരായിരിക്കും ഇവർ. അതുകൊണ്ടുതന്നെ ആത്മവിശ്വാസം ഇവർക്ക് കുറവായിരിക്കും. ഇത്തരം വ്യക്തിത്വമുള്ളവരാണ് നിരാശകളിൽ (Depression) അകപ്പെടുന്നത്.\n3. Real Personality\nതാൻ ആരാണെന്നും തന്റെ ശക്തി എന്താണെന്നും ബലഹീനതകൾ എന്താണെന്നും തിരിച്ചറിവുള്ളവരായിരിക്കും ഇവർ. അതിന് ഏറ്റവും ഉത്തമമായ ഉദാഹരണം മഹാത്മാഗാന്ധിയാണ്. നമുക്ക് ചിന്തിക്കാൻ പോലും കഴിയാത്ത കാര്യമാണ് ഒരു രാജ്യത്തിന്റെ സമന്വിതനായിരുന്ന\nനേതാവ് തന്റെ വസ്ത്രധാരണ രീതിയിൽ സ്വീകരിച്ച തികച്ചും വ്യത്യസ്തമായ നിലപാട്. അത് ചൂണ്ടി കാണിക്കുന്നത് അദ്ദേഹത്തിന്റെ അപാരമായ ആത്മവിശ്വാസത്തെയാണ്. അതുമാത്രമല്ല, അതുപോലെ ഇന്നും ജീവിച്ചിരിക്കുന്ന ഒരുപാട് വ്യക്തിത്വങ്ങളുണ്ട്. അതിലൊരാളാണ് തമിഴ് സിനിമാ നടൻ സൂപ്പർ സ്റ്റാർ രജനികാന്ത്. നമ്മുക്കെല്ലാവർക്കുമറിയാം സിനിമാലോകമെന്നുപറയുന്നത് ഒരു മായിക ലോകമാണെന്ന്. തന്റെ പ്രായവും, തന്റെ ഇമേജിന് കോട്ടം തട്ടാവുന്ന പല കുറവുകളും സമൂഹത്തിന്റെ മുന്നിൽ യാതൊരു മടിയും കൂടാതെ പുറത്തുകാണിക്കുന്ന ഒരാളാണ് അദ്ദേഹം. റിയൽ പേഴ്സണാലിറ്റിയുള്ളവർ പൊതുവേ അങ്ങനെയായിരിക്കും. അവർക്ക് ആത്മവിശ്വാസം കൂടുതലായിരിക്കും. മറ്റു രണ്ട് വ്യക്തിത്വങ്ങളെ അപേക്ഷിച്ച് ഇൗ വ്യക്തിത്വമുള്ളവർക്ക് പൊതുവെ പേടിയുണ്ടാകില്ല. കാരണം, അവർ അവരുടെ യാഥാർഥ്യത്തെ യാഥാർഥ്യമായിതന്നെ കാണുന്നതുകൊണ്ടാണ്.\nറിയൽ പേഴ്സണാലിറ്റിയിലേയ്ക്ക് വളരാൻ3കാര്യങ്ങൾ ശ്രദ്ധിക്കേണ്ടതായിട്ടുണ്ട്.\nപുറത്തേ്ക്ക് നോക്കുന്നതിന് പകരം നമ്മൾ അകത്തേയ്ക്ക് നോക്കുക. ഞാൻ ആരാണ്? എന്റെ കഴിവ് എന്താണ്? എന്റെ ബലഹീനത എന്താണ്? എന്റെ നിലവാരം എന്താണ്? എന്നിങ്ങനെ എന്നെ ഞാൻ അകത്തേയ്ക്ക് നോക്കി മനസ്സിലാക്കുന്നതിനെയാണ് ഇൻട്രോസ്പെക്ഷൻ (Introspection) എന്നുപറയുന്നത്. ആ മനസ്സിലാക്കൽ വർദ്ധിക്കുമ്പോൾ റിയൽ പേഴ്സണാലിറ്റിയിലേയ്ക്ക് നമ്മൾ കൂടുതലായി അടുക്കുകയാണ് ചെയ്യുന്നത്.\nഎല്ലാ ദിവസവും നമ്മൾ നമ്മളെപ്പറ്റി സ്വയം വിശകലനം ചെയ്യുക. ഇന്ന് ഞാൻ ചെയ്ത പ്രവൃത്തികൾ എന്റെ ഏതു വ്യക്തിത്വത്തെയാണ് പ്രതിനിധീകരിക്കുന്നത്, അത് എന്നെ റിയൽ പേഴ്സണാലിറ്റിയിലേയ്ക്ക് അടുപ്പിക്കുന്നതായിരുന്നുവോ അല്ലെങ്കിൽ അതെങ്ങനെ എനിക്ക് മാറ്റിയേടുക്കാം എന്നിങ്ങനെയുള്ള വിശകലനം നമ്മുടെ വ്യക്തിത്വത്തെ നല്ല രീതിയിൽ മാറ്റിയെടുക്കുവാൻ സാധിക്കും.\n3. Write down the insights\nമേൽ പറഞ്ഞപോലെ സ്വയം വിശകലനം ചെയ്തുകിട്ടുന്ന കാര്യങ്ങൾ നമ്മൾ എഴുതി വെയ്ക്കുക. ഉദാ. ഞാനിന്നു ചെയ്ത പ്രവൃത്തി എന്നെ ഏതു കാര്യത്തിലേയ്ക്ക് നയിച്ചു?, ഇന്നത്തെ എന്റെ ചിന്തകൾ എന്നെ എന്തു ചെയ്യുവാൻ പ്രേരിപ്പിച്ചു? എന്നിങ്ങനെ ഉൾകാഴ്ചകളിൽ നിന്നും കിട്ടുന്ന തിരിച്ചറിവുകളെ നമ്മൾ എഴുതി വെയ്ക്കുക. ഇങ്ങനെ എഴുതിവെക്കുന്നതിലൂടെ മാറ്റിയെടുക്കേണ്ട പല സ്വഭാവങ്ങളും മാറ്റിയെടുക്കുവാൻ സഹായകരമായിരിക്കും.\nഇൗ മൂന്ന് കാര്യങ്ങൾ ശ്രദ്ധിക്കുന്നതിലൂടെ ഞാൻ ആരാണ്, എന്റെ യഥാർത്ഥ വ്യക്തിത്വം എന്താണ് എന്നെല്ലാം മറ്റുള്ളവരിലേയ്ക്ക് കൂടി പ്രതിഫലിപ്പിക്കുമ്പോൾ നമ്മൾ നല്ലൊരു വ്യക്തിത്വത്തിന് ഉടമകളാകുന്നു. എല്ലാ മനുഷ്യർക്കും ബലങ്ങളും ബലഹീനതകളും ഉണ്ടാകും അതേ രീതിയ്ക്ക് അത് സ്വയം ഉൾക്കൊള്ളുവാൻ കഴിഞ്ഞാൽ അത് റിയൽ പേഴ്സണാലിറ്റിയിലേയ്ക്കുള്ള ചുവടുവെപ്പാകുന്നു.\nDear Madhu chetta,\nI’m waiting for your valuable Time to meet.\nAjith Mohanan says:\nYouaa complete motivator


കോവിഡ് പ്രതിസന്ധി രൂക്ഷമായിക്കൊണ്ടിരിക്കെ സര്‍ക്കാര് പുറപ്പെടുവിച്ച മാനദണ്ഡങ്ങള് ലംഘിച്ച് മൂന്നാറില് കണ്‍വന്‍ഷന് നടത്തിയ സി എസ് ഐ സഭയ്ക്കെതിരെ കേസ്. കണ്‍വന്‍ഷന് സംഘടിപ്പിക്കുകയും മറ്റു വൈദികരെ പങ്കെടുപ്പിച്ചതിനും സി എസ് ഐ സഭാ മോഡറേറ്റര് എ ധര്‍മ്മരാജ് റസാലയുള്‍പ്പടെയുള്ളവരെ പ്രതി ചേര്‍ത്താണ് പോലീസ് കേസെടുത്തിരിക്കുന്നത്.\nഏപ്രില് 13 മുതല് 17 വരെയാണ് കണ്‍വന്‍ഷന് സംഘടിപ്പിച്ചത്. കോവിഡ് മാനദണ്ഡങ്ങള് നിലനില്‍ക്കേ തന്നെ ഇങ്ങനെയൊരു കണ്‍വന്‍ഷന് നടത്തിയതില് വൈദികര്‍ക്കിടയില് തന്നെ എതിരുപ്പുകളുണ്ടായിരുന്നു എന്നാണ് പുറത്തുവരുന്ന റിപ്പോര്‍ട്ടുകള്. ഇടുക്കി ജില്ലയില് പൊതുപരിപാടികള്‍ക്ക് നിയന്ത്രണമേര്‍പ്പെടുത്തിയിരുന്ന സമയത്താണ് മൂന്നാര് സി എസ് ഐ പള്ളിയില് കണ്‍വന്‍ഷനും ധ്യാനവും സംഘടിപ്പിച്ചത്. സംസ്ഥാനത്തിന്റെ വിവിധ ഭാഗങ്ങളില് നിന്ന് നാനൂറ്റി എണ്‍പതോളം വൈദികരാണ് അതില് പങ്കെടുത്തത്.\nകണ്‍വന്‍ഷനില് പങ്കെടുത്ത ബിഷപ്പ് ഉള്‍പ്പടെ എണ്‍പതോളം വൈദികര്‍ക്ക് കോവിഡ് സ്ഥിരീകരിച്ചു. രണ്ട് വൈദികര് മരിക്കുകയും ചെയ്തു. ഇതോടെയാണ് വിശ്വാസികൾ സഭയ്‌ക്കെതിരെ നിയമ നടപടി ആവശ്യപ്പെട്ട് ചീഫ് സെക്രറ്ററിക്ക് പരാതി നൽകിയത് . തുടർന്ന് മൂന്നാര് തഹസില്‍ദര് പൊലീസിന് നല്‍കിയ മൊഴിയുടെ അടിസ്ഥാനത്തിലാണ് കേസ് റജിസ്റ്റര് ചെയ്തത്.\nസംസ്ഥാനത്തു മാത്രമായി 10 ദിവസങ്ങള്‍ക്കുള്ളില്9ക്രൈസ്തവ പുരോഹിതര് കോവിഡ്-19 ബാധിച്ച് മരണപ്പെട്ടു. സീറോ മലബാര് സഭയില് നിന്നുള്ള ആറ് പുരോഹിതരും, സിഎസ്ഐ സഭയില് നിന്നുള്ള മൂന്നു പുരോഹിതരുമാണ് കോവിഡ് ബാധിച്ച് മരണപ്പെട്ടതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്തു.\nകോവിഡ്-19ന്റെ രണ്ടാം തരംഗം രാജ്യത്തെ വ്യാപകമായതിനെത്തുടര്‍ന്ന് വിവിധ ഭാഗങ്ങളില് പതിനഞ്ച് വൈദികരാണ് മരണപ്പെട്ടിരിക്കുന്നത്. ഇതില് ബിഷപ്പുമാരും ഉള്‍പ്പെടുന്നു. പുതുച്ചേരി മുന് ആര്‍ച്ച് ബിഷപ്പ് ആന്റണി ആനന്ദാരായര് ചൊവാഴ്ച കോവിഡ് മൂലം മരിച്ചു. വിവിധ ക്രിസ്ത്യന് വിഭാഗങ്ങളില് നിന്നുള്ള നൂറിലധികം വൈദികര് ക്വാറന്റൈനിലും ചികില്‍സയിലുമാണ്. അവരില് ചിലരുടെ ആരോഗ്യനില ഗുരുതരാവസ്ഥയിലാണെന്നും മാധ്യമങ്ങള് റിപ്പോര്‍ട്ട് ചെയ്തിട്ടുണ്ട്.\nഅടുത്തിടെ മരണമടഞ്ഞ വൈദികരില് ഏഴുപേര് സിറോ മലബാര് ചര്‍ച്ചിന് കീഴിലുള്ള തൃശൂര് അതിരൂപതയില് നിന്നുള്ളവരാണെന്ന് സിറോ മലങ്കര സഭയുടെ ഒദ്യോഗിക വക്താവ് ഫാ. ബോവാസ് മാത്യു പറഞ്ഞു. ‘ ഓര്‍ത്തഡോക്‌സ് സഭയിലെ രാജന് ഫിലിപ്പ് എന്ന പുരോഹിതന് ഒരു വീട്ടില് ഒരു ശുശ്രൂഷയില് പങ്കെടുക്കേണ്ടിവന്നതിനെത്തുടര്‍ന്ന് കോവിഡ് വന്ന് മരിച്ചു. ഓരോ രൂപതയെയും സഭയെയും പരിശോധിച്ചാല് മരണങ്ങളുടെയും അണുബാധകളുടെയും എണ്ണം കൂടുതലായിരിക്കാം.\nകഴിഞ്ഞ അഞ്ച് ആഴ്ചയില് മാത്രം, വിവിധ പള്ളികളില് നിന്നും രൂപതകളില് നിന്നുമുള്ള 15 ലധികം പുരോഹിതന്മാര് കോവിഡ് ബാധയേറ്റിട്ടുണ്ട്. ഇവരില് പലരും കേരളത്തില് നിന്നുള്ളവരാണ്. ഏപ്രില് 20 നും 23 നും ഇടയില് 14 പുരോഹിതന്മാര് കൊറോണ വൈറസ് അണുബാധയ്ക്ക് ഇരയായിട്ടുണ്ടെന്ന് കത്തോലിക്കാ സഭയെ കേന്ദ്രീകരിച്ചുള്ള ഒരു ഓണ്‍ലൈന് വാര്‍ത്താ പോര്‍ട്ടലായ ‘മാറ്റേഴ്‌സ് ഇന്ത്യ’ റിപ്പോര്‍ട്ട് ചെയ്തു.\nസേവനങ്ങളും പരിപാടികളും ഉള്ളപ്പോള് കോവിഡ് പ്രോട്ടോക്കോള് കര്‍ശനമായി പാലിക്കാന് പുരോഹിതന്മാര്‍ക്ക് സഭ വ്യക്തമായ നിര്‍ദേശങ്ങള് നല്‍കിയിട്ടുണ്ടെന്ന് സിറോ മലങ്കര പള്ളിയിലെ മേജര് ആര്‍ച്ച് ബിഷപ്പും കെസിബിസിയുടെ മുന് പ്രസിഡന്റുമായ കര്‍ദിനാള് ബസെലിയോസ് ക്ലീമിസ് പറഞ്ഞു.\nഡോ. യൂഹാനോന് മാര് മിലിത്തിയോസ് മെത്രാപ്പോലീത്ത ബെല്‍വുഡ് സെന്റ് ഗ്രിഗോറിയോസ് കത്തീഡ്രല് സന്ദര്‍ശിക്കും\nപി.ജെ. ജോസഫിന് സോളാര് കമീഷന്‍െറ രൂക്ഷവിമര്‍ശനം\nപാറ്റ്ന – ഇന്‍ഡോര് എക്സ്‌പ്രസ് പാളം തെറ്റി 96 പേര് മരിച്ചു; 200ലേറെ പേര്‍ക്ക് പരിക്ക്\nപുറ്റിങ്ങല് വെടിക്കെട്ട് അനുമതിക്ക് രാഷ്ട്രീയ ഇടപെടല് ഉണ്ടായെന്ന് ക്ഷേത്ര കമ്മിറ്റി സെക്രട്ടറി\nസംസ്ഥാന ബജറ്റ്: ഇന്ധനവില ഉയരും, വിലക്കയറ്റത്തിന് സാധ്യത\nഅതിരമ്പുഴ പിക്‌നിക് ജൂണ് 25 ന് – ബിനോ കല്ലുങ്കല്\nദലൈലാമയ്ക്ക് വിസ അനുവദിച്ചില്ല; ദക്ഷിണാഫ്രിക്കയില് നടത്താനിരുന്ന നോബല് സമ്മേളനം റദ്ദാക്കി\nപാസ്പോര്‍ട്ടില്ലാത്തതിനാല് രാജ്യത്തേക്ക് മടങ്ങാനാവുന്നില്ലെന്ന് വിജയ് മല്യ\nമകളുടെ വിവാഹം ക്ഷണിക്കാന് പോയ ദമ്പതികള് കാറിടിച്ച് മരിച്ചു\nബാറുടമകളുടെ സംഘടന പിളര്‍ന്നു; ബിയര്-വൈന് പാര്‍ലര് ഉടമകള്‍ക്ക് പുതിയ സംഘടന\nവിവിധ രാജ്യങ്ങളിലെ മനുഷ്യാവകാശ ലംഘനത്തെക്കുറിച്ചുള്ള യുഎൻ ചര്‍ച്ച തിങ്കളാഴ്ച ആരംഭിക്കും\nചിതറ കൊലപാതകം പകരംവീട്ടലെന്ന് പ്രതി; കാരണം കപ്പ വില്‍പ്പനയെത്തുടര്‍ന്നുണ്ടായ സംഘര്‍ഷം\nഅതിര്‍ത്തി കടന്ന് മിന്നലാക്രമണം നടത്തിയത് മോദി, അമിത് ഷാ, മനോഹര് പരീകര് എന്നിവരില് ആരാണ്? ബി.ജെ.പിക്ക് കോണ്‍ഗ്രസിന്‍െറ പരിഹാസം\nപൊലീസ് കസ്റ്റഡിയിലെടുത്ത പിടികിട്ടാപ്പുള്ളിയെ നേതാക്കള് ഇടപെട്ട് വിട്ടയച്ചു\nമാസ്ക് മാന്‍ഡേറ്റ് നീക്കിയതോടെ ദേവാലയങ്ങളിലേക്ക് മടങ്ങുന്നതിന് തയാറായി വിശ്വാസ സമൂഹം


നായകനാകുന്നതും കാത്ത് ആരാധകര്; പുതിയ റോളില് തിളങ്ങി വിജയ്‍യുടെ മകൻ\nChennai, First Published 5, Jan 2019, 4:55 PM IST\nനടൻ വിജയ്‍യുടെ മകൻ സഞ്ജയ് വെള്ളിത്തിരയിലേക്ക് എത്തുന്നതും കാത്തിരിക്കുകയാണ് ആരാധകര്. ഇതിനകം തന്നെ നിരവധി ഹ്രസ്വ ചിത്രങ്ങളുടെ ഭാഗമായിട്ടുണ്ട് സഞ്ജയ്. ഇപ്പോഴിതാ പുതിയ ഒരു റോളില് എത്തിയിരിക്കുകയാണ് സഞ്ജയ്.\nസംവിധായകനെ അഭിമുഖം ചെയ്‍താണ് സഞ്ജയ് തിളങ്ങുന്നത്. അരിമ നമ്പി ഫെയിം സംവിധായകൻ ആനന്ദ് ശങ്കറിനെയാണ് സഞ്ജു അഭിമുഖം ചെയ്‍തിരിക്കുന്നത്. സഞ്ജു മുമ്പ് വിജയ്‍യുടെ വേട്ടൈക്കാരൻ എന്ന സിനിമയിലെ ഗാനരംഗത്ത് അഭിനയിച്ചിട്ടുണ്ട്.\nLast Updated 5, Jan 2019, 4:55 PM IST


മുസ്ലിം സമുദായത്തെ സ്വാധീനിക്കാന് മോഡി; സംഘപരിവാറിന് എതിര്‍പ്പ് | Sanghamam | Chicago | New York | Texas | Toronto\nJUNE 18, 2019, 2:38 PM IST\nതെരഞ്ഞെടുപ്പില് ബിജെപി ഗംഭീര വിജയം നേടിയ ശേഷം രാജ്യത്തെ പ്രമുഖരായ ചില മുസ്ലിം നേതാക്കള് പ്രധാനമന്ത്രി നരേന്ദ്ര മോഡിക്ക് ഒരു കത്തെഴുതി. മുഖ്യമായും ഒരാവശ്യമേ ആ കത്തില് ഉണ്ടായിരുന്നുള്ളു: മതന്യൂനപക്ഷങ്ങളുടെ ആത്മവിശ്വാസം ഊട്ടിയുറപ്പിക്കുന്നതിനുള്ള നടപടികള് സ്വീകരിക്കണം.\nഓള് ഇന്ത്യ മുസ്ലിം പേഴ്സണല് ലോ ബോര്‍ഡ് അംഗം കമല് ഫാറുഖി, ജമാ അത്ത് ഉലമ ഇ-ഹിന്ദ് നേതാവ് മെഹമൂദ് മദനി എന്നിവരുള്‍പ്പടെയുള്ള നേതാക്കളാണ് ആ കത്തെഴുതിയത്. പ്രധാനമന്ത്രി ചെയ്ത രണ്ടു പ്രസംഗങ്ങള് ആയിരുന്നു അവരുടെ കത്തിനാധാരം.\nമെയ് 23നു ഡല്‍ഹിയില് ബിജെപി ആസ്ഥാനത്ത് ചെയ്ത പ്രസംഗത്തില് ന്യുനപക്ഷങ്ങളുടെ വിശ്വാസമാര്‍ജ്ജിക്കാന് പാര്‍ട്ടി പ്രവര്‍ത്തകരെ മോഡി ആഹ്വാനം ചെയ്തതാണ് അതിലൊന്ന്. മോഡിയുടെ സബ് ക സാഥ് സബ് ക വികാസ് എന്ന മുദ്രാവാക്യത്തോടൊപ്പം സബ് ക വിശ്വാസ് (എല്ലാവരുടെയും വിശ്വാസം ആര്‍ജ്ജിക്കുക) എന്നതുകൂടി ഉള്‍പ്പെടുത്തിയിരുന്നു. ന്യുനപക്ഷങ്ങളില് ഭീതി വിതക്കുകയും വികസനത്തിന്റെ നേട്ടങ്ങള് അവര്‍ക്കു നിഷേധിക്കുകയുമാണ് കോണ്‍ഗ്രസ്സ് ചെയ്തതെന്ന് ആ പ്രസംഗത്തില് മോഡി കുറ്റപ്പെടുത്തുകയുണ്ടായി.\nപ്രമുഖ മുസ്ലിം നേതാക്കള് പ്രധാനമന്ത്രിക്കെഴുതിയ ഈ കത്ത് ഒരു പുതിയ ബന്ധത്തിന്റെ ആരംഭമാണോ സൂചിപ്പിക്കുന്നത് എന്നാണ് ഇപ്പോള് ഏവരും ഉറ്റുനോക്കുന്നത്. പ്രധാനമന്ത്രി മോഡിയും മുസ്ലിം സമുദായവും തമ്മിലുള്ള ബന്ധം എല്ലായ്പോഴും വിവാദപരമായിരുന്നു. ഒരു ഹിന്ദുത്വ തീവ്രവാദി എന്ന അദ്ദേഹത്തിന്റെ പ്രതിച്ഛായ തന്നെയാണതിനു കാരണം. 2002ലെ ഗുജറാത്ത് കലാപവേളയില് സംസ്ഥാന മുഖ്യമന്ത്രിയായിരുന്ന മോഡിക്ക് അതിന്റെ ഉത്തരവാദത്തില് നിന്ന് ഒഴിയാനാവില്ല എന്ന നിലപാടാണ് പൊതുവില് മുസ്ലിം മതനേതൃത്വത്തിനുള്ളത്. .\nഎന്നാലിന്ന് സമുദായത്തിലെ വിവിധ വിഭാഗങ്ങള് ഭിന്നമായ രീതിയിലാണ് മോഡിയെ കാണുന്നത്. ഇസ്ലാമിന്റെ ദേവ്ബന്ദ്, അഹ്ല ഹാദിസ് വിഭാഗങ്ങളില്‍പ്പെട്ട കാര്‍ക്കശ്യവാദികള് മോഡിയെ എതിര്‍ക്കുകയാണ്. എന്നാല് മറുഭാഗത്ത് ബറേല്‍വി വിഭാഗക്കാര് മോഡിയോടും ബിജെപിയോടും ആര്‍എസ്എസിനോടും കൂടിയാലോചനകള്‍ക്കുള്ള സന്നദ്ധത കുറേ വര്‍ഷങ്ങളായി കാണിക്കുന്നുണ്ട്.\nസമുദായത്തിലെ ചില അംഗങ്ങള് ഭരണകക്ഷിയുമായി പൊരുത്തപ്പെട്ടു കഴിഞ്ഞിരിക്കുന്നുവെന്നത് കഴിഞ്ഞ തെരഞ്ഞെടുപ്പില് സ്ഥിരീകരിക്കപ്പെട്ടു. മുസ്ലിം വോട്ടര്‍മാരില് ചെറിയൊരു വിഭാഗം ബിജെപിക്കും സഖ്യകക്ഷികള്‍ക്കും അനുകൂലമായി വോട്ടുചെയ്തുവെന്നാണ് ഡല്‍ഹി ആസ്ഥാനമായുള്ള സെന്റര് ഫോര് ദ് സ്റ്റഡി ഓഫ് ഡെവലപിങ് സൊസൈറ്റിസ് നടത്തിയ സര്‍വേയില് തെളിഞ്ഞത്. ഇക്കുറി 8% മുസ്ലിങ്ങള് ബിജെപി സഖ്യത്തിന് അനുകൂലമായി വോട്ടു ചെയ്തു. 2009ലെ ലോക് സഭാ തെരെഞ്ഞെടുപ്പില് ബിജെപിക്കനുകൂലമായി വോട്ടു ചെയ്തവരുടെ ഇരട്ടിയോളമാണിത്. ഇത് പാര്‍പ്പിടം, സൗജന്യ ഗാസ് സിലിണ്ടറുകള്, വിദ്യാഭ്യാസ സ്‌കോളര്‍ഷിപ്പുകള് തുടങ്ങി മോഡി ഗവണ്മെന്റ് നടപ്പാക്കിയ ക്ഷേമ നടപടികളുടെ ഫലം കൂടിയാകാനാണ് സാധ്യത.\nആദ്യ മോഡി ഗവണ്മെന്റിന്റെ പ്രധാന നടപടികളിലൊന്നായിരുന്നു മുത്തലാഖിനെതിരെയുള്ള ഓര്‍ഡിനന്‍സ്. രാജ്യസഭയില് പ്രതിപക്ഷമാണ് അത് നിയമമാകുന്നത് തടഞ്ഞത്. ഈ ലോക് സഭയില് മുത്തലാഖ് ബില് വീണ്ടും അവതരിപ്പിക്കുമെന്ന് ബിജെപി വ്യക്തമാക്കിയിട്ടുണ്ട്.\nരാജ്യത്തെ മുസ്ലിം സമുദായത്തെ സ്വാധീനിക്കുകയെന്ന ലക്ഷ്യത്തോടെ അഞ്ച് കോടി വരുന്ന മുസ്ലിം വിദ്യാര്‍ത്ഥികള്‍ക്ക് സ്‌കോളര്‍ഷിപ് നല്‍കുന്ന പദ്ധതി മോഡി പ്രഖ്യാപിച്ചിട്ടുണ്ട്. പ്രീ-മെട്രിക്, പോസ്റ്റ്-മെട്രിക്, പ്രൊഫഷണല്, ടെക്നിക്കല് കോഴ്സുകള് പഠിക്കുന്ന വിദ്യാര്‍ത്ഥികള്‍ക്കെല്ലാം ഇത് ബാധകമാണ്.\nഅടുത്ത5വര്‍ഷക്കാലം നീളുന്ന പദ്ധതിയില് കണക്ക്, സയന്‍സ്, ഭൂമിശാസ്ത്രം തുടങ്ങിയ ആധുനിക വിഷയങ്ങള് വിദ്യാര്‍ത്ഥികളെ പഠിപ്പിക്കുന്നതിനുള്ള പദ്ധതി ആവിഷ്‌ക്കരിച്ചിട്ടുണ്ട്. മദ്രസകളില് പ്രൊഫഷണല് അധ്യാപകരെ നിയമിക്കുന്നതിനുള്ള മറ്റൊരു പദ്ധതിയുമുണ്ട്.\nനല്‍കുന്ന സ്‌കോളര്‍ഷിപ്പില് 50% മുസ്ലിം പെണ്‍കുട്ടികള്‍ക്കായി നീക്കിവെച്ചിരിക്കുകയാണ്. ഏതു സാമൂഹ്യ, സാമുദായിക പരിഷ്‌ക്കരണത്തിലും വനിതകള് പ്രധാന പങ്കു വഹിക്കണമെന്നതാണ് പ്രധാനമന്ത്രിയുടെ കാഴ്ചപ്പാട്.\nസ്‌കോളര്‍ഷിപ് പദ്ധതിയിലൂടെ വര്‍ഗീയതയുടെയും പ്രീണന രാഷ്ട്രീയത്തിന്റെയും രോഗങ്ങളെ ഉന്മൂലനം ചെയ്യാനാണ് മോഡി ഗവണ്മെന്റ് ശ്രമിക്കുന്നതെന്ന് ന്യുനപക്ഷ കാര്യങ്ങള്‍ക്കായുള്ള കേന്ദ്ര മന്ത്രി മുഖ്താര് അബ്ബാസ് നഖ്വി പറയുന്നു. ന്യുനപക്ഷങ്ങളോടെയുള്ള ഗവണ്മെന്റിന്റെ സമീപനം മൂന്നു 'ഇ'കളെ -എഡ്യൂക്കേഷന്, എംപ്ലോയ്മെന്റ്, എംപവര്‍മെന്റ്- അടിസ്ഥാനമാക്കിയുള്ളതാണെന്നും അദ്ദേഹം പറയുന്നു.\nമോഡി സ്വീകരിച്ച ഈ പ്രത്യേക നടപടികളൊന്നും സംഘപരിവാര് നേതൃത്വത്തിന് ഇഷ്ടപ്പെട്ടിട്ടില്ല. ന്യുനപക്ഷ പ്രീണനമായിട്ടാണ് ആര്‍എസ്എസ് ഇതിനെ കാണുന്നത്. മുസ്ലിങ്ങള്‍ക്ക് സംവരണം ശുപാര്‍ശ ചെയ്ത സച്ചാര് കമ്മിറ്റി റിപ്പോര്‍ട്ട് നടപ്പാക്കാന് യുപിഎ ഗവണ്മെന്റ് രൂപീകരിച്ച ന്യുനപക്ഷ മന്ത്രാലയം തുടരുന്നതിനോടുതന്നെ എതിര്‍പ്പ് പ്രകടിപ്പിച്ച സംഘടനകളാണിവ. സച്ചാര് കമ്മിറ്റി റിപ്പോര്‍ട്ട് തെറ്റാണെന്നും മുസ്ലിങ്ങള് ഇരകളാക്കപ്പെട്ടുവെന്ന പ്രതീതി അത് സൃഷ്ടിക്കുന്നുവെന്നുമാണ് സംഘ പരിവാറിലെ പ്രബലമായ ഒരു വിഭാഗത്തിന്റെ നിലപാട്.\nമുസ്ലിങ്ങള് ഇരകളാക്കപ്പെടുന്നുവെന്ന സിദ്ധാന്തമാണ് ഭൂരിപക്ഷ സമുദായത്തിന്റെ ചിലവില് മുസ്ലിം സമുദായത്തിന് ആനുകൂല്യങ്ങള് നല്‍കുന്നതിനടയാക്കുന്നതെന്നും 1947ല് രാജ്യത്തിന്റെ വിഭജനത്തിലേക്കു നയിച്ചതെന്നും അവര് പറയുന്നു. സ്വാതന്ത്ര്യസമരകാലത്ത് മുസ്ലിങ്ങളുടെ ഇസ്ലാമിക ഖിലാഫത് പ്രസ്ഥാനത്തെ കോണ്‍ഗ്രസ് പിന്തുണച്ച് മുസ്ലിങ്ങളെ പ്രീണിപ്പിച്ചില്ലായിരുന്നുവെങ്കില് ഇന്ത്യാ വിഭജനം നടക്കില്ലായിരുന്നുവെന്നും അവര് പറയുന്നു.\nകൂടുതല് ആധുനികമായ ഒരു കണ്ണാടിയിലൂടെ പ്രശ്നങ്ങള് നോക്കിക്കാണുന്നതിനാണ് മോഡി ശ്രമിക്കുന്നത് എന്നാണ് ഇതിനു മറുപക്ഷം നല്‍കുന്ന മറുപടി. മുസ്ലിം ജനസംഖ്യയില് ലോകത്ത് മൂന്നാം സ്ഥാനമാണ് ഇന്ത്യക്കുള്ളത്. എന്നാല് പശ്ചിമേഷ്യയിലെ മുസ്ലിം രാഷ്ട്രങ്ങളെയും പാകിസ്ഥാനെയും അപേക്ഷിച്ച് ഇവിടെ പ്രശ്നങ്ങള് കുറവാണ്. എല്ലാ ദര്‍ശനങ്ങളെയും ഉള്‍ക്കൊള്ളുന്ന ഇന്ത്യയുടെ സംസ്‌കാരത്തിന്റെ ഫലമാണത്. മുസ്ലിം മതനേതൃത്വത്തെ മാറ്റി നിര്‍ത്തി സമുദായത്തില് ആധുനിക ചിന്ത വളര്‍ത്തുകയെന്ന തന്ത്രമാണ് മോഡി സ്വീകരിച്ചിട്ടുള്ളത്. മുസ്ലിം വിദ്യാര്‍ത്ഥികള്‍ക്ക് സ്‌കോളര്‍ഷിപ് നല്‍കുന്നതും മദ്രസകളില് പ്രൊഫഷണല് അധ്യാപകരെ നിയമിക്കുന്നതുമെല്ലാം ഈ ലക്ഷ്യത്തോടെയാണ്. തീവ്രവാദ പ്രത്യശാസ്ത്രങ്ങളില് നിന്നും സമുദായത്തെ അകറ്റി നിര്‍ത്താന് ഈ നപടികള് ഉപകരിക്കും--അവര് ചൂണ്ടിക്കാട്ടുന്നു.\nവിദ്യാസമ്പന്നരായ മുസ്ലിം യുവാക്കള് ജിഹാദികളായ ചരിത്രം പറഞ്ഞുകൊണ്ടാണ് സംഘ പരിവാര് ഇതിനെ നേരിടുന്നത്. എന്നാല് അതിനോട് വിയോജിക്കുകയാണ് മോഡിയുടെ ഉപദേശകര്. ഇന്ത്യയില് നിന്നും ഇസ്ലാമിക സ്റ്റേറ്റില് ചേര്‍ന്ന മുസ്ലിങ്ങളുടെ എണ്ണം വളരെ കുറവായിരുന്നുവെന്നത് അവര് ചൂണ്ടിക്കാട്ടുന്നു. 2014 ല് നിന്നും വ്യത്യസ്തമായി മുസ്ലിം നേതൃത്വത്തിലെ ചില വിഭാഗങ്ങളും കേന്ദ്രത്തിലെ മോഡി ഗവണ്‍മെന്റുമായി നല്ല ബന്ധങ്ങള് പുലര്‍ത്താന് ആഗ്രഹിക്കുന്നുണ്ട്.\nദാറുല് -ഉലൂം നദ്വത്തല് ഉലമയുടെ സല്‍മാന് നദ്വിയെപ്പോലുള്ള യാഥാസ്ഥിതികരായ ഇസ്ലാമിക പണ്ഡിതര് പോലും ബാബ്റി മസ്ജിദ്-റാം ജന്മഭൂമി പ്രശ്നത്തില് രമ്യമായ പരിഹാരത്തിനായി രംഗത്തുവന്നിട്ടുണ്ട്. ഈ പ്രശ്നത്തില് സുപ്രീം കോടതി വിധിക്കായി കാക്കുകയാണ് മോഡി. പരമോന്നത കോടതിയുടെ വിധി ഗവണ്മെന്റ് എങ്ങനെ നടപ്പാക്കുന്നുവെന്നത് ന്യുനപക്ഷ സമുദായങ്ങളുമായുള്ള ഗവണ്മെന്റിന്റെ ബന്ധങ്ങളുടെ ഒരു ഉരകല്ലായി മാറും.


Janmabhumi| കളിമണ് ഉല്പന്ന നിര്‍മ്മാണ വിപണനത്തിന് വായ്പാ പദ്ധതി; ഇപ്പോള് അപേക്ഷിക്കാം\nകളിമണ് ഉല്പന്ന നിര്‍മ്മാണ വിപണനത്തിന് വായ്പാ പദ്ധതി; ഇപ്പോള് അപേക്ഷിക്കാം\nFebruary 26, 2021, 06:14 p.m.\nവായ്പ തുക പരമാവധി രണ്ട് ലക്ഷം രൂപ. അപേക്ഷകര് പരമ്പരാഗത കളിമണ് ഉല്പന്ന നിര്‍മ്മാണ മേഖലയില് തൊഴില് ചെയ്യുന്നവരോ അവരുടെ ആശ്രിതരോ ആയിരിക്കണം. പലിശ നിരക്ക് ആറ് ശതമാനം. തിരിച്ചടവ് കാലാവധി 60 മാസം. ജാമ്യവ്യവസ്ഥകള് ബാധകമാണ്. അപേക്ഷകരുടെ പ്രായപരിധി 18 - 55 വയസ്സ്. കുടുംബ വാര്‍ഷിക വരുമാനം മൂന്ന് ലക്ഷം രൂപയില് കവിയരുത്.\nതിരുവനന്തപുരം: സംസ്ഥാന കളിമണ്‍പാത്ര നിര്‍മ്മാണ വിപണന ക്ഷേമ വികസന കോര്‍പ്പറേഷന് കളിമണ് ഉല്പന്ന നിര്‍മ്മാണവും വിപണനവും കുലത്തൊഴിലായി സ്വീകരിച്ച സമുദായത്തിലെ വ്യക്തികള്‍ക്ക് പ്രവര്‍ത്തന മൂലധന വായ്പാ പദ്ധതി നടപ്പാക്കുന്നു. വായ്പ തുക പരമാവധി രണ്ട് ലക്ഷം രൂപ. അപേക്ഷകര് പരമ്പരാഗത കളിമണ് ഉല്പന്ന നിര്‍മ്മാണ മേഖലയില് തൊഴില് ചെയ്യുന്നവരോ അവരുടെ ആശ്രിതരോ ആയിരിക്കണം. പലിശ നിരക്ക് ആറ് ശതമാനം. തിരിച്ചടവ് കാലാവധി 60 മാസം. ജാമ്യവ്യവസ്ഥകള് ബാധകമാണ്. അപേക്ഷകരുടെ പ്രായപരിധി 18 - 55 വയസ്സ്. കുടുംബ വാര്‍ഷിക വരുമാനം മൂന്ന് ലക്ഷം രൂപയില് കവിയരുത്.\nപദ്ധതിയുടെ നിബന്ധനകള്, അപേക്ഷാ ഫോം, അപേക്ഷയോടൊപ്പം ഹാജരാക്കേണ്ട രേഖകള് എന്നിവ https://keralapottery.org/ യില് ലഭിക്കും. അപേക്ഷ മാര്‍ച്ച് അഞ്ചിന് വൈകിട്ട് അഞ്ചിനകം മാനേജിംഗ് ഡയറക്ടര്, കേരള സംസ്ഥാന കളിമണ്‍പാത്ര നിര്‍മ്മാണ വിപണന ക്ഷേമ വികസന കോര്‍പ്പറേഷന്, അയ്യങ്കാളി ഭവന്, രണ്ടാം നില, കനക നഗര്, കവടിയാര്. പി.ഒ, തിരുവനന്തപുരം- 695003 എന്ന വിലാസത്തില് തപാല് മുഖേനയോ നേരിട്ടോ നല്‍കാം.\nപാലക്കാട് ജില്ലയില് നിന്നുള്ളവര്‍ക്ക് മാര്‍ച്ച് ഒന്നിന് രാവിലെ 11ന് പിന്നാക്ക വിഭാഗ വികസന കോര്‍പ്പറേഷന്റെ പാലക്കാട് ജില്ലാ ഓഫീസിലും മലപ്പുറം, കോഴിക്കോട് ജില്ലയില് നിന്നുള്ളവര്‍ക്ക് രണ്ടിന് രാവിലെ 11ന് പിന്നാക്ക വിഭാഗ വികസന കോര്‍പ്പറേഷന്റെ മലപ്പുറം ജില്ലാ ഓഫീസിലും എറണാകുളം, തൃശ്ശൂര് ജില്ലയിലുള്ളവര്‍ക്ക് മാര്‍ച്ച് മൂന്നിന് രാവിലെ 11ന് പിന്നാക്ക വിഭാഗ വികസന കോര്‍പ്പറേഷന്റെ തൃശ്ശൂര് ജില്ലാ ഓഫീസിലും തിരുവനന്തപുരം, കൊല്ലം, പത്തനംതിട്ട ജില്ലകളില് നിന്നുള്ള അപേക്ഷകര്‍ക്ക് മാര്‍ച്ച് അഞ്ച് വരെ എല്ലാ ദിവസവും തിരുവനന്തപുരം രജിസ്ട്രേഡ് ഓഫീസില് നേരിട്ടും അപേക്ഷകള് നല്‍കാം.\nഅപേക്ഷ സ്വീകരിക്കുന്ന പിന്നാക്ക വിഭാഗ വികസന കോര്‍പ്പറേഷന്റെ ജില്ലാ ഓഫീസുകളുടെ വിലാസം:\nതൃശ്ശൂര്: (03/03/2021. 11 മണി) ശക്തന് ആര്‍ക്കേഡ്, മൂന്നാം നില, ശക്തന് നഗര്, തൃശ്ശൂര്- 680001. ഫോണ്: 0487-2424212.\nപാലക്കാട്: (01/03/2021. 11 മണി) കെ.റ്റി.വി. ടവേഴ്സ്, മുക്കോണത്ത് പറമ്പ്, യാക്കര റെയില്‍വേ ഗേറ്റിന് സമീപം, പടിഞ്ഞാറെകോട്ട റോഡ്, പാലക്കാട്- 678001. ഫോണ്: 0491-2545167.\nമലപ്പുറം: (02/03/2021. 11 മണി) നമ്പര് 23/277ജെ & കെ.ബില്‍ഡിംഗ്സ്, മുണ്ടുപറമ്പ, മലപ്പുറം-9. ഫോണ്: 0483-2734114.


പാക്കിസ്ഥാനിലെ നിര്‍ബന്ധിത മതപരിവര്‍ത്തനത്തെക്കുറിച്ച് അന്വേഷണം വേണമെന്ന് മനുഷ്യാവകാശ സംഘടന : Marian Pathram\nപാക്കിസ്ഥാനിലെ നിര്‍ബന്ധിത മതപരിവര്‍ത്തനത്തെക്കുറിച്ച് അന്വേഷണം വേണമെന്ന് മനുഷ്യാവകാശ സംഘടന\nലാഹോര്: പാക്കിസ്ഥാനില് നടന്നുകൊണ്ടിരിക്കുന്ന നിര്‍ബന്ധിത മതപരിവര്‍ത്തനങ്ങളെക്കുറിച്ച് അന്വേഷണം വേണമെന്ന് മനുഷ്യാവകാശ സംഘടന ഗവണ്‍മെന്റിനോട് ആവശ്യപ്പെട്ടു. പഞ്ചാബ് പ്രോവിന്‍സ് കേന്ദ്രീകരിച്ച് നിര്‍ബന്ധിത മതപരിവര്‍ത്തനങ്ങളുടെ സാഹചര്യത്തിലാണ് ഈ ആവശ്യം ഉന്നയിച്ചിരിക്കുന്നത്. പാര്‍ലമെന്ററി കമ്മറ്റി ഫോര് പ്രൊട്ടക്ഷന് ഫോര് ഫോഴ്‌സഡ് കണ്‍വേര്‍ഷന് അയച്ച കത്തിലാണ് ഇക്കാര്യം ആവശ്യപ്പെട്ടിരിക്കുന്നത്.\n2014 മുതല് 74 കേസുകളാണ് പ്രായപൂര്‍ത്തിയാകാത്ത പെണ്‍കുട്ടികളുടെ മതംമാറ്റവുമായി ബന്ധപ്പെട്ട് റിപ്പോര്‍ട്ട് ചെയ്യപ്പെട്ടിരിക്കുന്നത്. 55 ക്രൈസ്തവ പെണ്‍കുട്ടികളും 18 ഹൈന്ദവ പെണ്‍കുട്ടികളും ഒരു കലാഷിയ പെണ്‍കുട്ടിയും നിര്‍ബന്ധിത മതപരിവര്‍ത്തനത്തിന് ഇരകളായിട്ടുണ്ട്.\nഅടുത്തകാലത്ത് ലോകത്തെ തന്നെ നടുക്കിക്കളഞ്ഞ ഒന്നായിരുന്നു പാക്കിസ്ഥാനിലെ മരിയ ഷഹബാസ് എന്ന പതിനാലുകാരി ക്രൈസ്തവ പെണ്‍കുട്ടി നേരിട്ട ദുരനുഭവങ്ങള്


bsnl employee not get salary | ഏറ്റവും ഒടുവിൽ പിരിച്ചുവിടൽ ഭീഷണി നേരിടാൻ ബിഎസ്എൻഎൽ ജീവനക്കാർ: ഒക്ടോബറിലെ ശമ്പളം കിട്ടിയത് ഡിസംബറിൽ: ഓണത്തിനു പിന്നാലെ ക്രിസ്മസിനും ബിഎസ്എൻ‍എൽ ജീവനക്കാർക്ക് ശമ്പളമില്ല - MarunadanMalayalee.com\nDecember 22, 201910:50 AM IST Permalink\nകോട്ടയം: ഏതുസ്ഥാപനത്തിന്റെയും സാമ്പത്തിക പ്രതിസന്ധിയുടെ ആഴം സൂചിപ്പിക്കുന്നതാണ് ജീവനക്കാരുടെ ശമ്പളം മുടങ്ങലാണ്. ബിഎസ്എൻഎല്ലിൽ അതുതുടർക്കഥയായിരിക്കുന്നു. ഓണത്തിന് പിന്നാലെ ക്രിസ്മസിനും ജീവനക്കാർ ശമ്പളം കിട്ടാതെ അവസ്ഥയാണ് ഇപ്പോൾ. നവംബർ മാസത്തെ ശമ്പളം ഇപ്പോഴും ലഭിച്ചിട്ടില്ലെന്നതാണ് വിചിത്രം. ബിഎസ്എൻഎല്ലിലെ ശമ്പള ക്രമം താളം തെറ്റിയിട്ട് ഒരുവർഷത്തോളമായി. ഡിസംബർ 5നാണ് ഒക്ടോബർ മാസത്തെ ശമ്പളം ലഭിച്ചത്. ഈ മാസത്തെ ശമ്പളം എന്നു കിട്ടുമെന്ന കാര്യത്തിൽ ആർക്കും ഒരുപിടിയും ഇല്ല.\nപുനരുജ്ജീവന പാക്കേജിന്റെ ഭാഗമായി പ്രഖ്യാപിച്ച സ്വയം വിരമിക്കൽ പദ്ധതിക്കായി (വിആർഎസ്) അപേക്ഷ നൽകിയവരുടെ രേഖകൾ പരിശോധിച്ചു തുടർനടപടികൾ എടുക്കുന്നതിലും കാലതാമസമുണ്ട്. ടെലികോം മന്ത്രാലയം തയാറാക്കിയ ‘സമ്പന്ന’ സോഫ്റ്റ്‌വെയർ വഴിയാണു വിആർഎസ് എടുത്തവരുടെ ആനുകൂല്യങ്ങൾ രേഖപ്പെടുത്തി തുടർനടപടി എടുക്കേണ്ടത്.\nഇതു പ്രവർത്തന സജ്ജമാകാത്തതിനാൽ പലരുടെയും വിവരങ്ങൾ രേഖപ്പെടുത്താനായില്ല. ജനുവരി 31നാണു വിആർഎസ് എടുത്തവർ ബിഎസ്എൻഎല്ലിൽ നിന്നു പിരിയേണ്ടത്. ഇതോടെ 52 ശതമാനം ജീവനക്കാർ പടിയിറങ്ങും. പുനരുദ്ധാരണ പാക്കേജിന്റെ ഭാഗമായി പ്രഖ്യാപിച്ച 4ജി ലഭ്യമാക്കുന്നത് അടക്കം നടപടികൾക്കും വേഗം പോരെന്നു പരാതിയുണ്ട്.\nകൂടാതെ കഴിഞ്ഞ സെപ്റ്റംബർ മാസത്തോടെ ബി.എസ്.എൻ.എല്ലിലെ 50 വയസ്സ് പിന്നിട്ട എല്ലാ എക്‌സിക്യുട്ടീവ്, നോൺ എക്‌സിക്യുട്ടീവ് ജീവനക്കാരുടെയും സർവീസ് വിവരങ്ങൾ ശേഖരിക്കുന്നു. ഇതിനായി ബി.എസ്.എൻ.എല്ലിന്റെ എല്ലാ ജില്ലാ ജനറൽ മാനേജർ ഓഫീസുകളിലും അക്കൗണ്ട്‌സ് ഓഫീസർമാരുടെ നേതൃത്വത്തിൽ പ്രത്യേക സംഘങ്ങളെ നിയോഗിച്ചു. ഇത് ജീവനക്കാരെ പിരിച്ചുവിടുന്നതിന് മുന്നോടിയാണെന്ന ആശങ്കയാണ് അന്ന് പരന്നുകഴിഞ്ഞിരുന്നത്.\nഅതേസമയം, കൃത്രിമപ്രതിസന്ധി സൃഷ്ടിക്കുകയാണെന്ന ആരോപണവും സജീവമാണ്. ജീവനക്കാർക്ക് ലഭിക്കേണ്ടതും പെൻഷൻ നിക്ഷേപമായി പിടിച്ചെടുത്ത 6500 കോടിയോളം രൂപയുടെ അധികതുക കൈവശം വച്ചാണ് നടപടിയെന്നാണ് ആരോപണം. റിലയൻസിന്റെ രണ്ടരലക്ഷം കോടി രൂപയുടെ ബാധ്യത കിട്ടാക്കടമായി പരിഗണിച്ച സ്ഥാനത്താണ് പൊതുമേഖലാസ്ഥാപനത്തോടുള്ള ഈ നിലപാടെന്നും ജീവനക്കാർ ആരോപിക്കുന്നു.നിലവിൽ 20,000 കോടി രൂപയുടെ ബാധ്യതയാണ് ബിഎസ്എൻഎല്ലിനുള്ളത്. എന്നാൽ കമ്പനിയുടെ ആസ്തി ഫലപ്രഥമായി വിനിയോഗിച്ചാൽ പ്രതിസന്ധി മറികടക്കാനാവുമെന്നാണ് ചൂണ്ടിക്കാട്ടപ്പെടുന്നത്.\nഅടുത്ത കുറച്ചു മാസങ്ങളിൽ കമ്പനി മുന്നോട്ടു കൊണ്ടു പോകാൻ വേണ്ടത് ഏകദേശം 2500 കോടി രൂപയാണ്. ഈ തുക നൽകി കേന്ദ്ര സർക്കാർ സഹായിക്കാൻ തയാറായാൽ ബിഎസ്എൻഎല്ലിന് കുറച്ചു മാസങ്ങൾ കൂടെ കഴിച്ചുപോകാം. നിലവിൽ 13,500 കോടിയുടെ കടമുള്ളതിനാൽ ബാങ്കുകളൊന്നും വായ്പ നൽകാൻ മുന്നോട്ടുവരുന്നില്ല.കഴിഞ്ഞ പത്തു വർഷമായുള്ള സർക്കാരിന്റെ കെടുകാര്യസ്ഥതയും പുതിയ ടെക്‌നോളജികൾ നടപ്പിലാക്കുന്നതിലെ കാലതാമസവുമാണ് ബിഎസ്എൻഎല്ലിനെ ഈ നിലയിലേക്ക് വീഴ്‌ത്തിയത്. വിവിധ സർക്കിളുകളിലെ നിരവധി ടവറുകൾ നിശ്ചലമാണ്. കേരളത്തിൽ തന്നെ നൂറിൽ കൂടുതൽ ടവറുകൾ ഇപ്പോഴും നിശ്ചലമാണ്.


ഇവര്‍ക്കിനി പഞ്ചായത്തിന്റെ സ്‌നേഹവീട്ടില് കഴിയാം; മക്കള് ഉപേക്ഷിച്ച വൃദ്ധദമ്പതികളുടെ സംരക്ഷണം ഏറ്റെടുത്ത് പഞ്ചായത്ത് - BIGNEWSLIVE | Latest Malayalam News\nഇവര്‍ക്കിനി പഞ്ചായത്തിന്റെ സ്‌നേഹവീട്ടില് കഴിയാം; മക്കള് ഉപേക്ഷിച്ച വൃദ്ധദമ്പതികളുടെ സംരക്ഷണം ഏറ്റെടുത്ത് പഞ്ചായത്ത്\nആലപ്പുഴ: മാവേലിക്കര ചുനക്കരയില് വൃദ്ധദമ്പതികളുടെ സംരക്ഷണം പഞ്ചായത്ത് ഏറ്റെടുത്തു. മകന്റെ ക്രൂരമര്‍ദ്ദനത്തിന് പിന്നാലെയാണ് നടപടി. അതേസമയം അമ്മയെ ക്രൂരമായി മര്‍ദ്ദിച്ച കേസില് മകന് ബാലകൃഷ്ണന് നായരെ മാവേലിക്കര കോടതി റിമാന്‍ഡ് ചെയ്തു.\nവൃദ്ധദമ്പതികളുടെ ചെലവ് പൂര്‍ണ്ണമായും പഞ്ചായത്ത് വഹിക്കുമെന്ന് അറിയിച്ചു. ചുനക്കര പഞ്ചായത്തും നൂറനാട് പോലീസും ചേര്‍ന്നാണ് ഭവാനിയമ്മയെയും ഭര്‍ത്താവ് രാഘവന് നായരെയും ചുനക്കര പഞ്ചായത്തിന്റെ സ്‌നേഹവീട്ടിലേക്ക് എത്തിച്ചത്.\nവൃദ്ധദമ്പതികളുടെ സംരക്ഷണം ഏറ്റെടുക്കാന് ബുദ്ധിമുട്ടുണ്ടെന്ന് മറ്റ് രണ്ട് മക്കളും പഞ്ചായത്തിനെ അറിയിച്ചിരുന്നു. ഏറെ നാളായി ബാലകൃഷണന്റെ ഉടമസ്ഥയിലുള്ള വീട്ടിലാണ് ഇരുവരും കഴിഞ്ഞിരുന്നത്. എന്നാല് ഇടയ്ക്ക് നോക്കാനെത്തുന്ന മകന് അമ്മയെ ക്രൂരമായി മര്‍ദ്ദിക്കും. സ്വത്തിനെച്ചൊല്ലിയായിരുന്നു മര്‍ദ്ദനം. ദേഹമാസകലം പരിക്കേറ്റ ഭവാനിയമ്മയെയും അവശനിലയിലായിരുന്ന രാഘവന് നായരെയും പോലീസാണ് മാവേലിക്കര താലൂക്ക് ആശുപത്രിയില് എത്തിച്ച് ചികിത്സ നല്‍കിയത്.\nഅമ്മയെ മര്‍ദ്ദിച്ച സംഭവത്തില് ബാലകൃഷ്ണനെ പോലീസ് അറസ്റ്റ് ചെയ്തിരുന്നു. വധശ്രമത്തിനും വൃദ്ധജന പരിപാലനനിയമപ്രകാരവുമാണ് നൂറനാട് പോലീസ് ബാലകൃഷ്ണന് നായര്‍ക്കെതിരെ കേസെടുത്തത്.\nTags: panjayathThe elderly couple\nബൈക്കിന് പിന്നില് നായയെ നിര്‍ത്തി സാഹസിക യാത്ര; ഉടമയ്‌ക്കെതിരെ മോട്ടോര് വാഹന വകുപ്പിന്റെ നടപടി\nകണ്ണൂരില് ഗവര്‍ണര്‍ക്കെതിരെ പ്രതിഷേധത്തിന് സാധ്യത; നിയമം ലംഘിച്ചാല് കര്‍ശനനടപടിയെന്ന് ജില്ലാ പോലീസ് മേധാവി


Dileep To Romance Madonna Sebastian - Malayalam Filmibeat\nജോര്‍ജ്ജിന്റെ സെലിന് ഇനി ദിലീപിന്റെ നായിക\n| Published: Wednesday, July 29, 2015, 14:07 [IST]\nപ്രേമം എന്ന ആദ്യ ചിത്രത്തിലൂടെ തന്നെ ശ്രദ്ധിക്കപ്പെട്ട സെലിന് (മഡോണ സെബാസ്റ്റിന്) വീണ്ടും മലയാള സിനിമയിലേക്ക്. പ്രേമത്തിന് ശേഷം മലയാളത്തില് സെലിന് നായകിയാകുന്ന ചിത്രത്തില് നായകന് ദിലീപാണ്.\n16 വര്‍ഷങ്ങള്‍ക്ക് ശേഷം സിദ്ദിക്ക് ലാല് മാര് ഒന്നിക്കുന്ന കിങ് ലയര് എന്ന ചിത്രത്തിലൂടെയാണ് ദിലീപും മഡോണയും ഒന്നിക്കുന്നത്. ഒരുപാട് പ്രത്യേകതകള് ഉള്ള സത്യനാരായണന് എന്ന കഥാപാത്രമാണ് ദിലീപ് അവതരിപ്പിക്കുന്നത്. പുതുതലമുറ യുവത്വത്തിന്റെ പ്രതിനിധിയായ അഞ്ജലി എന്ന വേഷമാണ് മഡോണക്ക്. ഇപ്പോള് ഷൂട്ടിംഗ് നടക്കുന്ന ഷാഫി ദിലീപ് ചിത്രം കനേഡിയന് താറാവിന് ശേഷം ഈ ചിത്രം ആരംഭിക്കും.\nപ്രേമം എന്ന ചിത്രത്തിലെ ഓരോ നായികമാരും ഒരോ കാരണങ്ങള് കൊണ്ട് ശ്രദ്ധിക്കപ്പെട്ടിട്ടുണ്ട്. 'അത് വിറ്റായിരുന്നുട്ടോ' എന്ന് പറഞ്ഞ് ചിരിച്ചുകൊണ്ട് വന്ന സെലിന് ആണ് ഒടുവില് പ്രേമത്തിലെ ജോര്‍ജ്ജിനെ സ്വന്തമാക്കുന്നത്.\nപ്രേമം എന്ന ചിത്രത്തിന്റെ വിജയത്തിന് ശേഷം സെലിന് എന്ന മഡോണ നേരെ പോയത് തമിഴിലേക്കാണ്. അവിടെ വിജയ് സേതുപതി നായകനാകുന്ന ചിത്രത്തില് നായികയായി വേഷമിട്ടു. ചിത്രം അധികം വൈകാതെ തിയേറ്ററുകളിലെത്തും\nകിങ് ലിറ്റര് മഡോണയുടെ മൂന്നാമത്തെ സിനിമയും, മലയാളത്തില് രണ്ടാമത്തെ ചിത്രവുമാണ്.\nദിലീപ് നായികമാര്‍ക്കൊക്കെ പിന്നീട് ഇന്റസ്ട്രിയില് നല്ല സ്വീകരണം ലഭിച്ചിട്ടുണ്ട്. മഡോണ സെബാസ്റ്റിനും അത് പ്രതീക്ഷിക്കാം\nഒരുപാട് പ്രത്യേകതകള് ഉള്ള സത്യനാരായണന് എന്ന കഥാപാത്രമാണ് ദിലീപ് അവതരിപ്പിക്കുന്നത്. പുതുതലമുറ യുവത്വത്തിന്റെ പ്രതിനിധിയായ അഞ്ജലി എന്ന വേഷമാണ് മഡോണക്ക്.\nപാട്ടാണ് തന്റെ ലോകം എന്ന് പറഞ്ഞ് നടന്നിരുന്ന മഡോണയാണ് ഇപ്പോഴിതാ അഭിനയത്തില് തുടരുന്ന ലക്ഷണമാണ് കാണുന്നത്. പ്രേമത്തിലെ മറ്റ് രണ്ട് നായികമാരും അഭിനയിത്തില് നിന്ന് പല കാരണങ്ങള് കൊണ്ടും മാറി നില്‍ക്കുമ്പോള് സെലിന് മാത്രം മുന്നേറുകയാണ്\nDileep will romance Madonna Sebastian, the Premam fame actress, in the upcoming comedy entertainer King Liar. The movie is directed by popular actor-filmmaker Lal and written by his former direction partner, Siddique.\nStory first published: Wednesday, July 29, 2015, 14:07 [IST]


CPM report on BJP's growth in Kerala: സംസ്ഥാനത്ത് ബിജെപി ദുര്‍ബലമായിട്ടില്ല, പ്രതിരോധം ശക്തമാക്കണം: സിപിഎം റിപ്പോര്‍ട്ട്\nഒന്‍പത് മണ്ഡലങ്ങളില് ബിജെപി രണ്ടാം സ്ഥാനത്ത് എത്തിയതിന് ഗൗരവമായി കണക്കാക്കണമെന്നും റിപ്പോര്‍ട്ടില് പറയുന്നു\nUpdated: September 3, 2021 10:59:49 am\nതിരുവനന്തപുരം: സംസ്ഥാനത്ത് ബിജെപി ദുര്‍ബലമായിട്ടില്ലെന്ന് സിപിഎമ്മിന്റെ തിരഞ്ഞെടുപ്പ് അവലോകന റിപ്പോര്‍ട്ട്. ഒന്‍പത് മണ്ഡലങ്ങളില് ബിജെപി രണ്ടാം സ്ഥാനത്ത് എത്തിയത് ഗൗരവമായി കണക്കാക്കണമെന്നും റിപ്പോര്‍ട്ടില് പറയുന്നതായി മനോരമ ന്യൂസ് റിപ്പോര്‍ട്ട് ചെയ്തു. വോട്ട് ശതമാനം കുറഞ്ഞതുകൊണ്ട് മാത്രം ഒരു പാര്‍ട്ടി ദുര്‍ബലപ്പെട്ടുവെന്ന നിഗമനത്തിലെത്താനാവില്ലെന്നും സിപിഎം വിലയിരുത്തി.\nപാലക്കാട് ബിജെപിക്കുണ്ടായ വളര്‍ച്ചയില് ജില്ലാ നേതൃത്വത്തിനെ റിപ്പോര്‍ട്ടില് വിമര്‍ശിക്കുന്നു. സംസ്ഥാനത്താകെ ബിജെപിക്ക് തിരിച്ചടി നേരിട്ടപ്പോള് പാലക്കാട് ജില്ലയില് വോട്ട് ശതമാനത്തില് വര്‍ധനവുണ്ടായി. സിപിഎമ്മിന് മണ്ഡലത്തില് ലഭിച്ചിരുന്ന വോട്ടുകള് പോലും നഷ്ടമായി. മൂന്നാം സ്ഥാനത്തേക്ക് പിന്തള്ളപ്പെട്ടത് ദയനീയമായ പരാജയമാണെന്നും റിപ്പോര്‍ട്ടില് വിലയിരുത്തുന്നു.\nബിജെപിയെ പ്രതിരോധിക്കാന് കൂടുതല് ശക്തമായ പ്രവര്‍ത്തനങ്ങള് നടത്തണമെന്നും നിര്‍ദേശമുണ്ട്. ബിജെപിയില് നിന്ന് പിന്മാറുന്നവര് യുഡിഎഫിലേക്ക് പോകാതെ ശ്രദ്ധിക്കണം. ബിജെപിയുടെ സ്വാധീനം വര്‍ധിക്കുന്ന മേഖലകള് കണ്ടെത്തി ശക്തമായ പ്രവര്‍ത്തനം നടത്തണം. സിപിഎമ്മിന്റെ ആധിപത്യമുള്ളയിടങ്ങളില് ബിജെപിയുടെ സാന്നിധ്യത്തെ പ്രതിരോധിക്കണമെന്നും റിപ്പോര്‍ട്ടില് നിര്‍ദേശിക്കുന്നു.\nAlso Read: കള്ളപ്പണകേസ്: ഇഡിക്ക് മുന്നില് ഹാജരാകാന് കുഞ്ഞാലിക്കുട്ടി സാവകാശം തേടി\nWeb Title: Cpm report on bjps growth in kerala\nഐഎഎസ് ഉദ്യോഗസ്ഥ തലത്തില് അഴിച്ചുപണി; നാല് കലക്ടര്‍മാര്‍ക്ക് മാറ്റം


സംവിധായകന് പി ഗോപികുമാര് അന്തരിച്ചു - Media Mangalam\nപാലക്കാട് : സംവിധായകന് പി ഗോപികുമാര് (77) അന്തരിച്ചു. വാര്‍ധക്യസഹജമായ രോഗങ്ങളെ തുടര്‍ന്ന് പാലക്കാട്ടെ സ്വകാര്യ ആശുപത്രിയില് പ്രവേശിപ്പിച്ചിരുന്ന ഗോപികുമാര് ഇന്നലെ രാത്രിയോടെയാണ് മരിച്ചത്. സംസ്‌കാരം ഇന്നു ചന്ദ്രനഗര് വൈദ്യുത ശ്മശാനത്തില് നടക്കും.\nമലയാള സിനിമയില് സഹസംവിധായകനായി തുടങ്ങിയ ഗോപി 1977 ല് ‘അഷ്ടമംഗല്യം’ എന്ന ചിത്രത്തിലൂടെയാണ് സംവിധായകനായത്. കമല് ഹാസനായിരുന്നു കന്നി ചിത്രത്തിലെ നായകന്. ഹര്‍ഷബാഷ്പം, മനോരഥം, പിച്ചിപ്പൂ, ഇവള് ഒരു നാടോടി, കണ്ണുകള്, തളിരിട്ട കിനാക്കള്, കാട്ടുപോത്ത്, അരയന്നം എന്നീ ചിത്രങ്ങളും അദ്ദേഹത്തിന്റെ സംവിധാനത്തില് പിറന്നവയാണ്.സംവിധായകന് പി ചന്ദ്രകുമാര്, ഛായാഗ്രാഹകന് പി സുകുമാര്, നടന് പി വിജയകുമാര് എന്നിവര് സഹോദരങ്ങളാണ്. സംവിധായകന് പി ഭാസ്‌കരന്റെയൊപ്പം അരങ്ങേറിയ ഗോപികുമാറിന്റെ മനോരഥം, പിച്ചിപ്പൂ തുടങ്ങിയ ചിത്രങ്ങളില് ഭാസ്‌കരന് വേഷമിടുകയും ചെയ്തു.


ക്രൂരത അവസാനിച്ചില്ല; ബീഫിന്റെ പേരില് അഖ്‌ലാഖിന്റെ കുടുംബത്തിനെതിരെ കേസെടുക്കാന് ഉത്തരവ് | Daily Indian Herald\nJuly 15, 2016 10:20 am By : Indian Herald Staff\nലക്‌നൗ: ബീഫ് വീട്ടില് സൂക്ഷിച്ചെന്നാരോപിച്ച് ജനക്കൂട്ടം തല്ലിക്കൊന്ന അഖ്‌ലാഖിന്റെ കുടുംബത്തോടുള്ള ക്രൂരത അവസാനിച്ചിട്ടില്ല. അഖ്‌ലാഖിന് നീതിപീഠവും കൈവിട്ടു. അഖ്ലാഖിന്റെ കുടുംബത്തിനെതിരെ ഗോവധ നിരോധന നിയമപ്രകാരം കേസെടുക്കാനാണ് ഉത്തരവ്.\nഅഖ്ലാഖിന്റെ കുടുംബത്തിലെ ഏഴ് പേര്‍ക്കെതിരേ കേസെടുക്കാന് സുരാജ്പൂര് കോടതി നിര്‍ദേശം നല്‍കി. പശുവിനെ മോഷ്ടിച്ചെന്നും ഇറച്ചി ഉപയോഗിച്ചെന്നും ആരോപിച്ചായിരുന്നു ജനക്കൂട്ടം അഖ്ലാഖിനെ തല്ലിക്കൊന്നത്. ഗോവധ നിരോധനത്തിന് കേസെടുക്കാന് വൈകുന്നു എന്ന് കാട്ടി ഒരുകൂട്ടം ആള്‍ക്കാര് പരാതി നല്‍കിയ സാഹചര്യത്തിലാണ് കോടതി കേസെടുത്തത്.\nസംഭവത്തില് അഖ്ലാഖ്, ഭാര്യ ഇക്രമന്, അമ്മ അസ്ഗരി, സഹോദരന് ജാന് മുഹമ്മദ്, മകള് ഷയിസ്ത, മകന് ഡാനിഷ്, സഹോദരന്റെ ഭാര്യ സോന എന്നിവര്‍ക്കെതിരേയാണ് കേസ്. കഴിഞ്ഞ സെപ്തംബര് 28 നായിരുന്നു അഖ്ലക്കിനെ ജനക്കൂട്ടം ക്രൂരമായി മര്‍ദ്ദിച്ച് കൊന്നത്. ഗൗതം ബുദ്ധനഗര് ജില്ലയിലെ ദാദ്രിയില് അഖ്ലാക്കിന്റെ വീട്ടില് അതിക്രമിച്ച് കയറി വീട്ടില് നിന്നും വലിച്ചിറക്കി ക്രൂരമായി മര്‍ദ്ദിക്കുകയായിരുന്നു. സംഭവത്തില് അഖ്ലാക്കിന്റെ ഇളയമകന് ഡാനിഷിനും ഗുരുതരമായി പരിക്കേറ്റിരുന്നു.\nTags: beef, court, cow, dadri, death, family, Mohd Akhlaq, murder


താളം തെറ്റി പൊലീസിന്‍റെ കൊവിഡ് നിയന്ത്രണം; ബെംഗളൂരുവിൽ നിന്നെത്തിയ ആള് വനത്തിൽ കുടുങ്ങിയത്6മണിക്കൂർ | issues in covid control of police at wayanad\nWayanad, First Published 10, Aug 2020, 10:37 AM\nപേരാമ്പ്ര സ്വദേശിയാണ് വയനാട് തോൽപ്പെട്ടിയിൽ കുടുങ്ങിയത്. ഒടുവിൽ രാത്രി 11 മണിയോടെ കളക്ടർ നേരിട്ട് എത്തി യുവാവിനെ കടത്തിവിട്ടു.\nവയനാട്: കൊവിഡ് പ്രതിരോധ പ്രവർത്തനം പൊലീസ് ഏറ്റെടുത്തതോടെ നിയന്ത്രണങ്ങളിൽ വലഞ്ഞ് ജനങ്ങൾ. പാസ് ഉണ്ടായിട്ടും ബെംഗളൂരുവിൽ നിന്നെത്തിയ യുവാവിനെ വയനാട് തോൽപ്പെട്ടി ചെക്പോസ്റ്റിൽ പൊലീസ് ആറ് മണിക്കൂർ തടഞ്ഞുവെച്ചു. ജില്ലാ കളക്ടർ നേരിട്ട് എത്തിയാണ് യുവാവിനെ അതിർത്തി കടത്തിവിട്ടത്.\nമുത്തങ്ങയിൽ ദേശീയപാതയിൽ വെള്ളം കയറിയതിനെ തുടർന്നാണ് പേരാമ്പ്ര സ്വദേശി ബംഗലൂരുവിൽ സോഫ്റ്റ്‍വെയർ എൻജിനായറായ ഇന്ദ്രജിത്ത് തോൽപ്പെട്ടി ചെക് പോസ്റ്റ് വഴി കേരളത്തിലേക്ക് വന്നത്. വൈകിട്ട് അഞ്ച് മണിക്ക് തോൽപ്പെട്ടിയിൽ എത്തിയ ഇദ്ദേഹത്തെ കടത്തിവിടാൻ പൊലീസ് തയ്യാറായില്ല. ചരക്ക് വാഹനങ്ങൾക്ക് മാത്രമേ അനുമതിയുള്ളൂ എന്നായിരുന്നു വാദം. ഡിഐജിയുടെ നിർദേശമാണെന്നും പൊലീസ് അറിയിച്ചു. തുടർന്ന് ജില്ലാ ഭരണകൂടമായും മുഖ്യമന്ത്രിയുടെ ഓഫീസുമായും ബന്ധപ്പെട്ടതിന്‍റെ അടിസ്ഥാനത്തിൽ ഇന്ദ്രജിത്തിനെ വിടാൻ നിർദേശം നൽകി.\nഎന്നാൽ, ആരോഗ്യപരിശോധനക്ക് മെഡിക്കൽ സംഘം വരണമെന്നായി പൊലീസ്. ഒടുവിൽ രാത്രി 11 മണിയോടെ ജില്ലാ കളക്ടർ അദീല അബ്ദുള്ള നേരിട്ടെത്തിയാണ് യുവാവിനെ കടത്തിവിട്ടത്. വൈകിയതിനാൽ താമസ സൗകര്യവും ഏർപ്പെടുത്തി. സമാനമായ രീതിയിൽ നിരവധി പേരാണ് അതിർത്തിയിലെ നിയന്ത്രണങ്ങളിൽ വലയുന്നത്. റവന്യൂ വകുപ്പ് ആരോഗ്യവകുപ്പുകൾ സംയുക്തമായി കൈകാര്യം ചെയ്തിരുന്ന പ്രതിരോധ പ്രവർത്തനങ്ങളുടെ മേൽനോട്ടം പൊലീസ് ഏറ്റെടുത്തതോടെ നിയന്ത്രണങ്ങൾ കടുപ്പിച്ചത് ഫലത്തിൽ ജനങ്ങൾക്ക് കൂടുതൽ ബുദ്ധിമുട്ടുകളാണ് ഉണ്ടാക്കുന്നത്.\nLast Updated 10, Aug 2020, 1:13 PM\nകാലടിയില് നിന്ന് മട്ട അരിയുമായെത്തിയ ലോറിക്കൊപ്പമെത്തിയ'ഭീകരനെ' കണ്ട് അമ്പരന്ന് നാട്ടുകാര്\nആനിമേറ്റഡ് വീഡിയോ ഗാനവുമായി റിബിന് റിച്ചാര്‍ഡ്; വീഡിയോ വൈറൽ


ചെങ്ങറ സമരം മൂന്നാം വര്‍ഷത്തിലേക്ക് | Chengara, Land, Harrisons, Laha Gopalan, Stir, പത്തനംതിട്ട, സാധുജന വിമോചന സംയുക്ത വേദി, ചെങ്ങറ, ഭൂസമരം, ഹാരിസണ്, ളാഹ ഗോപാലന് - Malayalam Oneindia\n19 min ago എബിവിപി ഭീഷണി; ബ്രണ്ണന് പ്രിന്‍സിപ്പാളിന് പോലിസ്‌സുരക്ഷ ഏര്‍പ്പെടുത്തി\n27 min ago ബ്രണ്ണന് പ്രിന്‍സിപ്പലിന്റെ വീട്ടിലേക്ക മാര്‍ച്ച്; പികെ കൃഷ്ണദാസ് ഉള്‍പ്പെടെ അന്‍പതു പേര്‍ക്കെതിരെ കേസെടുത്തു\n41 min ago ഇടുക്കിയില് റെഡ് അലര്‍ട്ട് തുടരും; വിവിധ ഇടങ്ങളില് ഒറ്റപ്പെട്ട മഴ, കൊച്ചി ധനുഷ്‌കോടി ദേശീയപാതിയില് മരം വീണ് ഒരാള്‍ക്ക് പരിക്ക്\n43 min ago സംസ്ഥാന ഹജ് ക്യാമ്പ് വെള്ളിയാഴ്ച്ച സമാപിക്കും, സമാപന ദിവസമായ ശനിയാഴ്ച്ച നാല് വിമാനങ്ങള് കരിപ്പൂരില് നിന്നും സര്‍വ്വീസ് നടത്തും\nചെങ്ങറ സമരം മൂന്നാം വര്‍ഷത്തിലേക്ക്\nPublished: August42009, 11:45 [IST]\nപത്തനംതിട്ട: സാധുജന വിമോചന സംയുക്ത വേദിയുടെ നേതൃത്വത്തിലുള്ള ചെങ്ങറ സമരം മൂന്നാം വര്‍ഷത്തിലേക്ക്. 2007 ഓഗസ്‌റ്റ് നാലിന് ആരംഭിച്ച ഭൂസമത്തിന് ചൊവ്വാഴ്‌ച രണ്ടു വയസ്സ് തികയുകയാണ്.\nഹാരിസണ് പ്ലാന്റിന്റെ കുമ്പഴ എസ്റ്റേറ്റിന്റെ കുറുമ്പറ്റി ഡിവിഷനില് 143 ഓളം ഹെക്ടര് ഭൂമിയാണ് സമരക്കാര് കയ്യേറി കുടില് കെട്ടി വാസമുറപ്പിച്ചത്. സമരക്കാരെ ഒഴിപ്പിയ്‌ക്കണമെന്ന ഹൈക്കോടതി ഉത്തരവിന്റെ പിന്‍ബലത്തില് പൊലീസ് സമരക്കാരെ ഒഴിപ്പിയ്‌ക്കാന് ചെന്നെങ്കിലും ബലപ്രയോഗത്തിന് മുതിര്‍ന്നാല് ആത്മഹത്യ ചെയ്യുമെന്ന ഭീഷണിയെ തുടര്‍ന്ന് സര്‍ക്കാര് നടപടികളില് നിന്ന് പിന്‍വാങ്ങുകയായിരുന്നു. സമരക്കാരുടെ നേതാവായ ളാഹ ഗോപാലന്റെ കീഴില് അയ്യായിരത്തോളം പേരാണ് ചെങ്ങറയില് ഭൂമി കയ്യേറി കുടില് കെട്ടി താമസമുറപ്പിച്ചിരിയ്‌ക്കുന്നത്.\nചെങ്ങറ ഭൂസമരം ദേശീയ ശ്രദ്ധയാകര്‍ഷിച്ചിട്ടും യുക്തമായ പരിഹാരം കണ്ടെത്താന് ഇടതു സര്‍ക്കാരിന് കഴിഞ്ഞിട്ടില്ല. അഞ്ച് ഏക്കര് ഭൂമി വേണമെന്ന സമരക്കാരുടെ ആവശ്യം ഒരുതരത്തിലും അംഗീകരിയ്‌ക്കാന് കഴിയില്ലെന്നാണ് സര്‍ക്കാരിന്റെ നിലപാട്. തങ്ങളുടെ ആവശ്യങ്ങള് പരിഗണിയ്‌ക്കുന്നതില് ഇടതു സര്‍ക്കാര് പൂര്‍ണമായും പരാജയപ്പെട്ടതായാണ് സമരക്കാരുടെ ആരോപണം. ഇടതു സര്‍ക്കാരിന് പാവപ്പെട്ടവരോട് യാതൊരു അനുകമ്പയുമില്ലെന്നാണ് സമരം മൂന്നാം വര്‍ഷത്തിലേക്കു കടന്നതോടെ തെളിഞ്ഞിരിക്കുന്നതെന്ന് ളാഹ ഗോപാലന് ആരോപിച്ചു.\nചെങ്ങറ സമരം രാജ്യശ്രദ്ധ നേടുമ്പോഴും മറ്റൊരു സമരം ഇതിന് സമാന്തരമായി പ്രദേശത്ത് നടക്കുന്നുണ്ട്. എസ്‌റ്റേറ്റ് കയ്യേറിയതോടെ ജോലിയും വരുമാനവും നഷ്‌ടപ്പെട്ട് ദുരിതത്തിലായ എസ്‌റ്റേറ്റ് തൊഴിലാളികളുടെ സമരം പലപ്പോഴും ചെങ്ങറയെ സംഘര്‍ഷഭൂമിയാക്കിയിരുന്നു.\nland പത്തനംതിട്ട stir chengara ചെങ്ങറ ഭൂസമരം laha gopalan ഹാരിസണ് ളാഹ ഗോപാലന്\nStory first published: Tuesday, August 4, 2009, 11:45 [IST]


നടി ലീന മരിയ പോള്, അറസ്റ്റില്. | Malayali Manasu\nHome Kerala നടി ലീന മരിയ പോള്, അറസ്റ്റില്.\nനടി ലീന മരിയ പോള്, അറസ്റ്റില്.\nകൊച്ചി: ചെന്നൈ സ്വദേശി സുകാഷ് ചന്ദ്രശേഖർ ഉൾപ്പെട്ട സാമ്പത്തിക തട്ടിപ്പുമായി ബന്ധപ്പെട്ട് നടി ലീന മരിയ പോളിനെ ഡൽഹി പൊലീസിന്റെ സാമ്പത്തിക കുറ്റകൃത്യ വിഭാഗം അറസ്റ്റ് ചെയ്തു.\n200 കോടി രൂപയുടെ തട്ടിപ്പ് സംബന്ധിച്ച കേസിലാണ് അറസ്റ്റ്. തിഹാർ ജയിലിൽ കഴിയുന്ന സുകാഷ് ചന്ദ്രശേഖറിന്റെ പങ്കാളിയായിരുന്ന മലയാളി നടി ലീന മരിയ പോളിനെ എൻഫോഴ്സ്മെന്റ് ഡയറക്ടറേറ്റ് (ഇഡി) ചോദ്യം ചെയ്തിരുന്നു. ലീന സെക്രട്ടറിയാണെന്നാണു സുകാഷ് പരിചയപ്പെടുത്തിയത്.\nകാനറ ബാങ്കിന്റെ ചെന്നൈ അമ്പത്തൂർ ശാഖയിൽനിന്നു 19 കോടി രൂപയും വസ്‌ത്രവ്യാപാരിയെ കബളിപ്പിച്ചു 62.47 ലക്ഷം രൂപയും തട്ടിയെടുത്ത കേസുകളിൽ 2013 മേയിൽ ലീനയും സുകാഷും അറസ്റ്റിലായിരുന്നു.\nPrevious articleചർച്ചകൾ തുടരുമെന്ന് സതീശനും ചെന്നിത്തലയും.\nNext articleറൂട്ട് മാപ്പ് പുറത്തു വിട്ടു.


Xolo To Roll Out Android 4.4 KitKat Update For Select Q Series Smartphones - Malayalam Gizbot\nസോളൊയുടെ Q സീരീസ് ഫോണുകള്‍ക്ക് ജൂണില് ആന്‍ഡ്രോയ്ഡ് 4.4 കിറ്റ്കാറ്റ് അപ്‌ഡേറ്റ്\n| Published: Thursday, May 15, 2014, 14:40 [IST]\nആന്‍ഡ്രോയ്ഡ് കിറ്റ്കാറ്റ് സ്മാര്‍ട്‌ഫോണുകളുടെ കാലമാണ് ഇത്. പുതിയതായി ഇറങ്ങുന്ന സാമാന്യം തരക്കേടില്ലാത്ത മിക്ക ഫോണുകളും കിറ്റ്കാറ്റ് ഒ.എസുമായാണ് എത്തുന്നത്. ആ കൂട്ടത്തിലേക്ക് കാലെടുത്തുവയ്ക്കുകയാണ് ഇന്ത്യന് ഹാന്‍ഡ്‌സെറ്റ് നിര്‍മാതാക്കളായ സോളൊയും.\nഅടുത്തിടെ കമ്പനി ലോഞ്ച് ചെയ്ത തെരഞ്ഞെടുത്ത Q സീരീസ് ഫോണുകള്‍ക്ക് ജൂണ് മാസത്തോടെ ആന്‍ഡ്രോയ്ഡ് കിറ്റ്കാറ്റ് അപ്‌ഡേറ്റ് ലഭ്യമാക്കുമെന്നാണ് കമ്പനി അറിയിച്ചിരിക്കുന്നത്. സോളൊ Q700 S, Q1010i, Q1010, Q 3000 എന്നിവ ഇതില് ഉള്‍പ്പെടും.\nസോളൊയുടെ പുതിയ ഫോണായ Q1000 ത്തിന് നേരത്തെ അപ്‌ഡേറ്റ് ലഭ്യമാക്കിയിരുന്നു. അതോടൊപ്പം ആന്‍ഡ്രോയ്ഡ് കിറ്റ്കാറ്റ് ഒ.എസുമായി ഒരു സ്മാര്‍ട്‌ഫോണ് ഉടന് സോളൊ ലോഞ്ച് ചെയ്യുമെന്നും അറിയിച്ചിട്ടുണ്ട്.\nഅപ്‌ഡേറ്റ് ലഭ്യമാകുന്നതോടെ ആന്‍ഡ്രോയ്ഡ് 4.4 കിറ്റ്കാറ്റിലുള്ള നിരവധി പുതിയ ഫീച്ചറുകള് ഈ ഫോണുകളിലും ലഭ്യമാവും. സോളൊ വെബ് സൈറ്റില് നിന്ന് നേരിട്ട് ഡൗണ്‍ലോഡ് ചെയ്യാവുന്ന വിധത്തിലോ OTA ( ഓവര് ദി എയര്) വഴിയോ ആയിരിക്കും അപ്മഡറ്റ് ലഭ്യമാവുക.\nStory first published: Thursday, May 15, 2014, 14:40 [IST]


താൾ:പ്രപഞ്ചവും മനുഷ്യനും.djvu/33 - വിക്കിഗ്രന്ഥശാല\n36 പ്രപഞ്ചവും മനുഷ്യനും\nപത്തൊമ്പതാം നൂറ്റാണ്ടിന്റെ ആരംഭത്തിൽ ജോൺ ഡാൽട്ടനാണ് പരമാണുവാദത്തെ പുനരുദ്ധരിച്ചത്. എങ്കിലും പരമാണുവിന്റെ അടിസ്ഥാനപരമായ ഘടനയെക്കുറിച്ചോ സ്വഭാവവിശേഷങ്ങളെക്കുറിച്ചോ വ്യക്തമായ ധാരണ രൂപംകൊള്ളുന്നത് ഇരുപതാം നൂറ്റാണ്ടിൽ മാത്രമാണ്. വൈദ്യുതി, വൈദ്യുതകാന്തതരംഗങ്ങൾ, റേഡിയേഷനുകൾ തുടങ്ങിയവയെക്കുറിച്ച് പത്തൊമ്പതാം നൂറ്റാണ്ടിൽ തന്നെ ഏറെക്കുറെ വ്യക്തമായ ധാരണകളുടലെടുത്തിരുന്നു. വാസ്തവത്തിൽ പത്തൊമ്പതാം നൂറ്റാണ്ടിന്റെ അന്ത്യമായപ്പോഴേയ്ക്ക് ഭൗതികശാസ്ത്രം അതിന്റെ അന്തിമലക്ഷ്യത്തിലെത്തിക്കഴിഞ്ഞുവെന്ന് പല ശാസ്ത്രജ്ഞന്മാരും വിശ്വസിക്കാൻ തുടങ്ങിയിരുന്നു. എന്തുകൊണ്ടെന്നാൽ, തികച്ചും തൃപ്തികരമെന്ന് തോന്നാവുന്ന ഒരു പ്രാപഞ്ചികചിത്രം രൂപപ്പെടുത്താൻ, ഭൗതികശാസ്ത്രത്തിന് അന്ന് കഴിഞ്ഞിരുന്നു.\nസർവ്വവിധ പ്രാപഞ്ചികവസ്തുക്കളും നിർമ്മിക്കപ്പെട്ടിട്ടുള്ളത് നിയതരൂപത്തിലുള്ള സൂക്ഷ്മകണികകൾ അഥവാ പരമാണുക്കൾകൊണ്ടാണ്. ഈ കണികകൾ സ്ഥലത്തിലൂടെ സദാ ചലിച്ചുകൊണ്ടിരിക്കുന്നു. പദാർത്ഥം ഖരാവസ്ഥയിലോ വാതകാവസ്ഥയിലോ ദ്രവാവസ്ഥയിലോ നിലനിൽക്കാം. താപം, തണുപ്പ്, പ്രകാശം, നിറം, ശബ്ദം തുടങ്ങിയവയെല്ലാം പദാർത്ഥത്തിന്റെ വിവിധ ഗുണങ്ങളാണ്. വിവിധ ഗുണങ്ങളുള്ള പദാർത്ഥകണികകൾ വിവിധ രീതിയിൽ സംയോജിക്കുന്നതിന്റെ ഫലമായിട്ടാണ് എല്ലാ പ്രാപഞ്ചികവസ്തുക്കളും ഉണ്ടായിരിക്കുന്നതും വിവിധ സ്വഭാവങ്ങൾ പ്രകടിപ്പിക്കുന്നതും. നമ്മുടെ ഇന്ദ്രിയങ്ങൾക്കു നേരിട്ട് ഗ്രഹിക്കാവുന്ന ഈ സ്വഭാവവിശേഷങ്ങളുള്ള പദാർത്ഥമാണ് യഥാർത്ഥ പ്രപഞ്ചം. കൂട്ടത്തിൽ വൈദ്യുതി കൂടി ആ പ്രപഞ്ചചിത്രത്തിൽ സ്ഥാനം പിടിച്ചിരുന്നു. അതിന്റെ സാന്നിദ്ധ്യം നേരിട്ട് അനുഭവവേദ്യമാക്കാൻ കഴിയില്ലെങ്കിലും, വിവിധ രൂപങ്ങളിൽ പ്രത്യക്ഷപ്പെടുന്ന വൈദ്യുതി പൊതുവിൽ എല്ലാവരാലും അംഗീകരിക്കപ്പെട്ടിട്ടുള്ളതാണ്. ഇതുപോലെ. ബാഹ്യാകാശ പ്രപഞ്ച മേഖലയെക്കുറിച്ചും അടിയുറച്ച ധാരണകൾ രൂപപ്പെട്ടിരുന്നു. സ്ഥലകാലങ്ങളിൽ നിമഗ്നമായിരിക്കുന്ന നക്ഷത്രസമൂഹങ്ങൾ സൂര്യനുമപ്പുറം അസംഖ്യം നിലനിൽക്കുന്നുണ്ടെന്ന് ശരിയായ വിധത്തിൽ തന്നെ കരുതിപ്പോന്നു.\n"https://ml.wikisource.org/w/index.php?title=താൾ:പ്രപഞ്ചവും_മനുഷ്യനും.djvu/33&oldid=173684" എന്ന താളിൽനിന്ന് ശേഖരിച്ചത്


ഫെയിത്ത് മീറ്റ്- 2013 തിങ്കളാഴ്ച്ച ഇഞ്ചിക്കോറിൽ ആരംഭിക്കുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഫെയിത്ത് മീറ്റ്- 2013 തിങ്കളാഴ്ച്ച ഇഞ്ചിക്കോറിൽ ആരംഭിക്കും\non August 18, 2013\tഡബ്ലിൻ :സിറോ മലബാർ ചർച്ച് ഇഞ്ചിക്കോർ യൂണിറ്റിന്റെ ആഭിമുഖ്യത്തിൽ കുട്ടികൾക്കുവേണ്ടി വിശ്വാസ വർഷ ആചരണത്തിന്റെ ഭാഗമായി ഫെയിത്ത് മീറ്റ്- 2013 എന്ന പേരിൽ ക്രിസ്റ്റീൻ റിട്രീറ്റ് സംഘടിപ്പിക്കുന്നു.\nഓഗസ്റ്റ് 19, 20, 21 തീയ്യതികളിൽ രാവിലെ 9.30 മുതൽ വൈകുന്നേരം 4. 30 വരെ ഇഞ്ചിക്കോർ മേരി ഇമ്മാകുലറ്റ്ദേ വാലയത്തിന്റെ പാരിഷ് ഹാളിലും, വൈദിക മന്ദിരത്തിലുമായാണ് ധ്യാനം സംഘടിപ്പിക്കുന്നത്. 5-8, 9-12, 13- 17 എന്നീ പ്രായപരിധി അനുസരിച്ച് കുട്ടികളെ മൂന്ന് വിഭാഗങ്ങളായി തിരിച്ച് മൂന്ന് വേദികളിലായാണ് ധ്യാനം നടത്തുന്നത്.\nഫാ .ജിമ്മിയുടെ നേതൃത്വത്തിൽ യു.കെ.യിൽ നിന്നുള്ള ആറംഗ ക്രിസ്റ്റീൻ ധ്യാന ടീമാണ് ധ്യാനം നയിക്കുന്നത്. ധ്യാനത്തിൽ പങ്കെടുക്കുന്ന കുട്ടികൾ ഒരു ദിവസം 10 യൂറോ വീതം ചിലവിലേക്കായി നൽകി പേര് രജിസ്റ്റെർ ചെയ്യേണ്ടതാണ്. രണ്ടിൽ കൂടുതൽ കുഞ്ഞുങ്ങൾ പങ്കെടുക്കുന്ന കുടുംബങ്ങൾ രണ്ട് കുട്ടികൾക്ക് മാത്രം രജിസ്ട്രെഷൻ ചാർജ് നൽകിയാൽ മതിയാകും.\nധ്യാനത്തിനുള്ള എല്ലാ ഒരുക്കങ്ങളും പൂർത്തിയായതായി ഇഞ്ചിക്കോർ കമ്മിറ്റി ഭാരവാഹികൾ അറിയിച്ചു. വിശ്വാസ വർഷ ആചരണത്തിന്റെ ഭാഗമായി നടത്തപെടുന്ന ഫെയിത്ത് മീറ്റ് 2013 ലേക്ക് എല്ലാവരേയും സ്വാഗതം ചെയ്യുന്നതായി ഡബ്ലിൻ സിറോ മലബാർ ചാപ്ലൈൻസ് ഫാ. ജോസ് ഭരണികുളങ്ങര, ഫാ. മനോജ് പൊൻകാട്ടിൽ എന്നിവർ അറിയിച്ചു .


സോളാര് കേസില് ജുഡീഷ്യല് അന്വേഷണം പ്രഖ്യാപിക്കും; മുഖ്യമന്ത്രി•ഇ വാർത്ത | evartha\nസോളാര് കേസില് ജുഡീഷ്യല് അന്വേഷണം പ്രഖ്യാപിക്കും; മുഖ്യമന്ത്രി\nevartha Desk August 13, 2013, 1:02 am August 13, 2013\nസോളാര് കേസില് ജുഡീഷ്യല് അന്വേഷണത്തിന് സര്‍ക്കാര് തയാറാണെന്ന് മുഖ്യമന്ത്രി ഉമ്മന് ചാണ്ടി. ഹൈക്കോടതിയിലെ സിറ്റിംഗ് ജഡ്ജിയെ കൊണ്ട് കേസ് അന്വേഷിപ്പിക്കാനാണ് തീരുമാനം. രാവിലെ ചേര്‍ന്ന അടിയന്തര യുഡിഎഫ് യോഗത്തിനു ശേഷമാണ് അദ്ദേഹം നിലപാട് പ്രഖ്യാപിച്ചത്. എന്നാല് നിലവില് പ്രത്യേക അന്വേഷണ സംഘം കേസില് നടപടികള് പൂര്‍ത്തിയാക്കിയതിനു ശേഷം മാത്രമേ അന്വേഷണം പ്രഖ്യാപിക്കൂ. രണ്ടു കേസുകളില് കുറ്റപത്രം സമര്‍പ്പിച്ചു. ശേഷിക്കുന്ന അഞ്ചു കേസുകളില് വെള്ളിയാഴ്ച കുറ്റപത്രം സമര്‍പ്പിക്കും. ഇതിനു ശേഷം അടുത്ത മന്ത്രിസഭാ യോഗത്തില് ജുഡീഷ്യല് അന്വേഷണം പ്രഖ്യാപിക്കുമെന്നും അദ്ദേഹം അറിയിച്ചു. സോളാര് തട്ടിപ്പുമായി ബന്ധപ്പെട്ട് എല്ലാ കേസുകളിലും അന്വേഷണം പൂര്‍ത്തിയായി. നടപടികള് പൂര്‍ത്തിയാകുന്നതോടെ ജുഡീഷ്യല് അന്വേഷണം പ്രഖ്യാപിക്കും. പ്രതിപക്ഷം ചര്‍ച്ചയ്ക്ക് സന്നദ്ധരായാല് അവരുമായി ചര്‍ച്ച നടത്തി അവരുടെ നിര്‍ദേശങ്ങള് കൂടി ഉള്‍പ്പെടുത്തി പരിഗണനാ വിഷയങ്ങള് നിശ്ചയിക്കാമെന്നും മുഖ്യമന്ത്രി പറഞ്ഞു. അന്വേഷണത്തിന് സിറ്റിംഗ് ജഡ്ജിയെ വിട്ടുതരണമെന്ന് ചീഫ് ജസ്റ്റീസിനോട് പ്രത്യേകം അഭ്യര്‍ഥിക്കുമെന്നു വ്യക്തമാക്കിയ ഉമ്മന് ചാണ്ടി തീരുമാനത്തിന്റെ പശ്ചാത്തലത്തില് സമര പരിപാടികള് പിന്‍വലിക്കണമെന്ന് പ്രതിപക്ഷത്തോട് അഭ്യര്‍ഥിക്കുകയും ചെയ്തു.


നിങ്ങൾ നീരീക്ഷണത്തിലാണ് | Case Investigation Plan\nജിജോ ജോൺ പുത്തേഴത്ത് February 15, 2019 02:45 PM IST\nഎങ്ങനെയാണു പൊലീസ് പ്രതിയിലേക്ക് എത്തിയത്?\nഅപ്പോൾ വോൾടാവ നദിയിൽ മരിച്ച യുവതി?\nചാലക്കുടിപ്പുഴയോരത്തെ ഇടവഴിയിലൂടെ കുതിക്കുന്ന ബൈക്ക്, മൊബൈൽ ഫോണിൽ സംസാരിച്ച് എതിരെ നടന്നു വന്ന സ്ത്രീക്കു തന്റെ കഴുത്തിൽ എന്തോ സംഭവിച്ചതായി മാത്രം തോന്നി. അതിനിടയിൽ ബൈക്കിന്റെ സ്പീഡും ദിശയും അഭ്യാസിയെപ്പോലെ ഒരു കൈകൊണ്ടു നിയന്ത്രിച്ച യുവാവു മിന്നി മറ‍ഞ്ഞു. അതൊരു വിദഗ്ധമായ മാലമോഷണമായിരുന്നു.ചെക്ക് റിപ്പബ്ലിക്കിലെ പ്രാഗ് നഗരം, വോൾടാവ നദിയുടെ തീരത്തു യുവതിയുടെ മൃതദേഹം അടിഞ്ഞു....\n2 കേസുകളിലും ലോകത്തിന്റെ2മൂലയിൽ ഇരുന്നു പൊലീസ് ചിന്തിച്ചതും പ്രവർത്തിച്ചതും ഒരുപോലെയാണ്. സാങ്കേതിക വിദ്യയുടെ പ്രയോഗത്തിലൂടെ നടത്തിയ ബുദ്ധിപരമായ കുറ്റാന്വേഷണം, കേസുകൾ രണ്ടും തെളിഞ്ഞു.\nചാലക്കുടിയിലേക്കു തിരിച്ചുവരാം, വളരെ സാധുവായി കാണപ്പെട്ട യുവാവ്. ബൈക്കുകളോടുള്ള ഭ്രമം ഒഴികെ പറയത്തക്ക പ്രത്യേകതകൾ അയാൾക്കില്ല. വിലപിടിപ്പുള്ള അലങ്കാര വസ്തുകൾ വാങ്ങി ബൈക്കുകളെ അണിയിച്ചൊരുക്കും. അലങ്കാരങ്ങൾ അടിക്കടി മാറ്റും. രാവിലെ കാണുന്ന ഫ്ലൂറസന്റ് നിറത്തിലുള്ള ക്രാഷ് ഗാർഡ് വൈക‌ിട്ടു കാണില്ല. പകരം ഹാൻഡിലിൽ പ്രത്യേക തരം കണ്ണാടിയും അതിനു താഴെ പറക്കുന്ന തോരണങ്ങളും കാണും. ആകെ പ്രശ്ചന്നവേഷം. ഇത്തരം കാര്യങ്ങളിൽ ചെറുപ്പക്കാർ കാണിക്കുന്ന കൗതുകത്തിനപ്പുറം ആർക്കും ഒന്നും തോന്നിയില്ല.\nപക്ഷെ, നാട്ടുകാരെ ഞെട്ടിച്ചു കൊണ്ടാണു ചാലക്കുടി പൊലീസ് യുവാവിനെ അറസ്റ്റ് ചെയ്തത്. പാലക്കാട്, തൃശൂർ, എറണാകുളം ജില്ലകളിലെ മാലമോഷണക്കേസുകളിൽ പലതും ഒറ്റയടിക്കു തെളിഞ്ഞു.\nബൈക്കിന്റെ രൂപമാറ്റത്തിനു പുറമേ നമ്പർ പ്ലേറ്റ് മറയ്ക്കാനും അയാൾ ശ്രദ്ധിച്ചിരുന്നു. മാല മോഷണം കഴിഞ്ഞാൽ ഉടൻ വണ്ടിയുടെ അലങ്കാരങ്ങൾ അഴിക്കും. ഷർട്ടും ഹെൽമറ്റും മാറ്റും. മോഷണ സമയത്തു ധരിച്ച വസ്ത്രങ്ങളേക്കാൾ അങ്ങേയറ്റം വ്യത്യസ്തമായ വേഷത്തിലേക്കും ഭാവത്തിലേക്കും അയാളും ബൈക്കും ഞൊടിയിടകൊണ്ടു രൂപാന്തരപ്പെടും.\nപക്ഷെ ഇരകളുടെ മൊഴികളിൽ നിന്നു മോഷ്ടാവ് ഉപയോഗിച്ച വാഹനത്തിന്റെ ചില സവിശേഷതകൾ പൊലീസ് മനസ്സിലാക്കി, പ്രത്യേകിച്ചും ഇന്ധനടാങ്കിന്റെ ആകൃതിയും വണ്ടി വേഗതകൂട്ടുമ്പോൾ ഉണ്ടാക്കുന്ന പ്രത്യേക ‘ടക ടക’ ശബ്ദവും.\nവണ്ടി ഏതുതരമെന്നു തിരിച്ചറിഞ്ഞതോടെ സമീപത്തെ2ജില്ലകളിലെ 40 വാഹന ഡീലർമാരിൽ നിന്നും7ആർടി ഓഫിസുകളിൽ നിന്നും വിവരം ശേഖരിച്ചു. 600 വാഹനയുടമകളുടെ പട്ടിക തയാറാക്കി. ഇവരെക്കുറിച്ചു വിശദമായി പഠിച്ചു. ക്രിമിനൽ പാശ്ചാത്തലമുള്ളവരെ ചോദ്യം ചെയ്തു. മോഷണത്തിൽ പങ്കില്ലാത്തവരെ ഒഴിവാക്കി.\nഇരുചക്രവാഹനങ്ങളിൽ ഘടിപ്പിക്കുന്ന അലങ്കാര ഉൽപന്നങ്ങൾ വിൽക്കുന്നവരുടെ മൊഴിയെടുത്തു. കടകളിലെ നിരീക്ഷണ ക്യാമറകൾ പരിശോധിച്ചു. പാലക്കാട്, തൃശൂർ, എറണാകുളം ജില്ലകൾ കേന്ദ്രീകരിച്ചായിരുന്നു അന്വേഷണം മുന്നേറിയത്.\nഅന്വേഷണം 18 പേരിലേക്കു ചുരുങ്ങി. ഇവരിൽ കാര്യമായ ജോലി ചെയ്യാതെ ആഡംബര ജീവിതം നയിക്കുന്നതായി തോന്നിയ 8 പേരെ പൊലീസ് നിരീക്ഷിച്ചു.\nഅതിനിടയിലാണു കേരളാ പൊലീസ് അതുവരെ പരീക്ഷിക്കാത്ത ഒരു നിരീക്ഷണ മാർഗം അന്വേഷണ സംഘത്തിലെ ഒരു സാധാരണ പൊലീസ് ഉദ്യോഗസ്ഥൻ നിർദേശിച്ചത്. അദ്ദേഹത്തിന്റെ പുതുമയുള്ള ആശയം എല്ലാവരെയും അതിശയിപ്പിച്ചു.\nപൊലീസ് വാഹനങ്ങളുടെ സ്ഥാനവും ചലനവും കൃത്രിമ ഉപഗ്രഹങ്ങളുടെയും ഇന്റർനെറ്റിന്റെയും സഹായത്തോടെ പൊലീസ് കൺട്രോൾ റൂമുകളിൽ ഇരുന്നു നിരീക്ഷിക്കാൻ ഘടിപ്പിച്ചിട്ടുള്ള ജിപിഎസ് (ഗ്ലോബൽ പൊസിഷനിങ് സിസ്റ്റം) സംവിധാനം അതീവ രഹസ്യമായി നിരീക്ഷണത്തിലുള്ള 8 ഇരുചക്ര വാഹനങ്ങളിലും ഘടിപ്പിക്കുക.\nഉടമകൾ അവരുടെ വാഹനങ്ങൾ വീടിനു പുറത്ത് ഏറ്റവും അധികം സമയം പാർക്ക് ചെയ്യുന്ന ഇടങ്ങൾ കണ്ടെത്തി. ഏറെ പണിപ്പെട്ട് 8 ബൈക്കുകളിലും പൊലീസ് രഹസ്യമായി ജിപിഎസ് ഘടിപ്പിച്ചു. ഇതിൽ നിന്നാണു യഥാർഥ പ്രതിയുടെ ബൈക്കിന്റെ നീക്കങ്ങൾ പൊലീസിനു കൃത്യമായി ലഭിച്ചത്. മാലപൊട്ടിക്കൽ നടക്കുന്ന ഇടങ്ങളിൽ ഈ ബൈക്കിന്റെ സാന്നിധ്യം പൊലീസ് സ്ഥിരീകരിച്ചതോടെ യുവാവിനെ അറസ്റ്റ് ചെയ്തു.\nപ്രാഗ് നഗരത്തിലൂടെ ഒഴുകുന്ന വോൾടാവ നദിയിലെ യുവതിയുടെ മൃതദേഹത്തെ ചുറ്റിപ്പറ്റിയുള്ള അന്വേഷണത്തിൽ ചെക്ക് പൊലീസും ജിപിഎസ് സംവിധാനമുള്ള മൊബൈൽ ഫോണുകളുടെ നീക്കങ്ങളാണു നിരീക്ഷിച്ചത്. മരിച്ചതായി സംശയിക്കുന്ന ദിവസം യുവതിയുടെ മൊബൈൽ ഫോൺ സഞ്ചരിച്ച അതേ ദിശയിൽ മറ്റ്5മൊബൈൽ ഫോണുകൾ കൂടി സഞ്ചരിച്ചതായി പൊലീസ് കണ്ടെത്തി.\nഇവരിൽ3പേരുടെ ജിപിഎസ് സംവിധാനം അപ്പോഴും പ്രവർത്തിക്കുന്നതായും, യുവതി അടക്കം2പേരുടേതു നിശ്ചലമായതായും കണ്ടെത്തി. നിശ്ചലമായ രണ്ടാമത്തെ ഫോണിന്റെ ഉടമ മരിച്ച യുവതിയുടെ കാമുകനാണ്. യുവതി മരിച്ച അന്നു മുതൽ അയാളെക്കുറിച്ചും വിവരമില്ല.\nഇതോടെ മറ്റു3മൊബൈൽ ഫോൺ ഉടമകളെയും പൊലീസ് ചോദ്യം ചെയ്തു. ഇവർക്കു പരസ്പരം അറിയില്ലെന്നു ബോധ്യപ്പെട്ടു. എന്നാൽ യുവതി കൊല്ലപ്പെട്ട അതേ ദിവസം ഇവർ3പേരും ജിപിഎസ് ഉപയോഗിച്ചു കളിക്കുന്ന ഓൺലൈൻ നിധിവേട്ട മത്സരത്തിൽ പങ്കെടുത്തിരുന്നതായി പൊലീസിനു ബോധ്യപ്പെട്ടു.\nപ്രാഗ് നഗരത്തിന്റെ പലഭാഗങ്ങളിലായി ഒളിപ്പിച്ചിരുന്ന വിലപിടിപ്പുള്ള സമ്മാനപ്പൊതികൾ ജിപിഎസ് സംവിധാനം ഉപയോഗിച്ചു കണ്ടെത്തി സ്വന്തമാക്കുന്നതാണു മത്സരം.\nമത്സരം സംഘടിപ്പിച്ച ഓൺലൈൻ കമ്പനിയുടെ ജീവനക്കാരെ പൊലീസ് ചോദ്യം ചെയ്തു. വോൾടാവ നദിയിൽ യുവതി മരിച്ചതായി അനുമാനിക്കുന്ന ദിവസം നടത്തിയ നിധിവേട്ടയിലെ ഒരു സമ്മാനം ഒളിപ്പിച്ചിരുന്നതു വോൾടാവ നദിയിലേക്കു വെള്ളം ഒഴുകിയെത്തുന്ന തുരങ്കത്തിലാണെന്നു മനസ്സിലാക്കി. ഇതോടെ കേസിന്റെ ചുരുൾ ചെക്ക് പൊലീസ് അഴിച്ചു.\nനിധിവേട്ടയിലെ സമ്മാനം കണ്ടെത്താൻ യുവതിയും കാമുകനും തുരങ്കത്തിൽ ഇറങ്ങിയ സമയം തുരങ്കത്തിലെ ജലനിരപ്പു ക്രമാതീതമായി ഉയർന്ന് ഇരുവരും അപായപ്പെടുകയായിരുന്നു. തുടർന്നു തുരങ്കത്തിനുള്ളിൽ നടത്തിയ തിരച്ചിലിൽ യുവാവിന്റെ മൃതദേഹം കൂടി കണ്ടെത്തി. അതു മരിച്ച യുവതിയുടെ കാമുകന്റേതായിരുന്നു.


probe started in marad landമാറാട്ബീച്ചി\nകോഴിക്കോട്: മാറാട് കൂട്ടക്കൊലയ്ക്ക് ശേഷം മാറാട് ബീച്ച് പരിസരത്ത് വന്‍തോതില് സ്ഥലം വാങ്ങിക്കൂട്ടിയവരെക്കുറിച്ച് ക്രൈം ബ്രാഞ്ച് അന്വേഷണം ആരംഭിച്ചു. കൂട്ടക്കൊലയ്ക്ക് പിന്നിലെ ഗൂഢാലോചനയും സാമ്പത്തികസ്രോതസ്സും അന്വേഷിക്കുന്ന െ്രെകംബ്രാഞ്ച് സൂപ്രണ്ട് സി.എം. പ്രദീപ്കുമാറിന്റെ നേതൃത്വത്തിലുള്ള പ്രത്യേക അന്വേഷണസംഘമാണ് ഇതന്വേഷിക്കുന്നത്.\nകുട്ടക്കൊലയ്ക്കുശേഷം കടപ്പുറം ഭാഗത്ത് 50 ഏക്കറിലധികം ഭൂമി ചിലര് വാങ്ങിക്കൂട്ടിയെന്നാണ് അന്വേഷണ സംഘത്തിന്റെ പ്രാഥമിക കണ്ടെത്തല്. ഭൂമി വാങ്ങിക്കൂട്ടിവയവരില് ചില രാഷ്ട്രീയ നേതാക്കളും ട്രസ്റ്റുകളും പ്രവാസിനിക്ഷേപകരും ഉള്‍പ്പെടുന്നു. 2004ല് കൊച്ചിയില് നടന്ന ആഗോള നിക്ഷേപക സംഗമത്തില് (ജിം) പങ്കെടുത്ത ചിലരും ഇത്തരത്തില് ഭൂമിവാങ്ങിയിട്ടുണ്ടെന്നാണ് സൂചന.\nവിദേശത്തും സ്വദേശത്തും പ്രവര്‍ത്തനം നടത്തുന്ന സ്വകാര്യ ട്രസ്റ്റുകളാണ് കൂടുതല് സ്ഥലം സ്വന്തമാക്കിയിട്ടുള്ളത്. ഈ ട്രസ്റ്റുകളുടെ മേധാവികളെ മൊഴിയെടുക്കുന്നതിനായി വിളിച്ചുവരുത്താനും അന്വേഷണ സംഘം തീരുമാനിച്ചിട്ടുണ്ട്. ഭൂമിവാങ്ങിയ ചിലരുടെ മൊഴി ഇതിനകം തന്നെ അന്വേഷണ സംഘം എടുത്തിട്ടുണ്ട്.\nഏഴു വര്‍ഷംമുമ്പ് ഒമ്പതുപേര് മരിച്ച കൂട്ടക്കൊലയെക്കുറിച്ച് ജുഡീഷ്യല് അന്വേഷണം നടത്തിയ തോമസ് പി. ജോസഫ് അന്വേഷണ കമ്മീഷന്റെ ശുപാര്‍ശ പരിഗണിച്ചാണ് ഈ അന്വേഷണം. കൂട്ടക്കൊലയ്ക്കു പിന്നിലെ ശക്തമായ ഗൂഢാലോചന, ബാഹ്യശക്തികളുടെ ഇടപെടല്, അന്തഃസംസ്ഥാന ബന്ധം, സാമ്പത്തിക സ്രോതസ്സ് എന്നിവയെക്കുറിച്ചൊന്നും അന്വേഷണം നടന്നിട്ടില്ലെന്നും അതിനാല് അതേക്കുറിച്ച് സി.ബി.ഐ.യോ തുല്യപ്രാധാന്യമുള്ള അന്വേഷണസംഘമോ അന്വേഷിക്കണമെന്നുമായിരുന്നു ശുപാര്‍ശ.\nസി.ബി.ഐ. അന്വേഷണത്തിന് സംസ്ഥാനസര്‍ക്കാര് രണ്ടു തവണ ശുപാര്‍ശ ചെയ്തങ്കിലും അത് പരിഗണിക്കാത്ത സാഹചര്യത്തിലാണ് വിഷയംെ്രെകംബ്രാഞ്ചിനെ ഏല്പിച്ചത്. ഇതിനായി തിരുവനന്തപുരത്തുള്ള െ്രെകംബ്രാഞ്ച് ആസ്ഥാനത്ത് 507/10എന്ന െ്രെകംനമ്പറില് പ്രഥമവിവരറിപ്പോര്‍ട്ട് തയ്യാറാക്കിയിട്ടുണ്ട്.


വിസ്മയിപ്പിക്കും ഇൗ വനത്തിലെ ആനക്കാഴ്ചകൾ | Idamalayar Tourism | Wild Life Travel | Travel Articles | Manorama Online\nവിസ്മയിപ്പിക്കും ഇൗ വനത്തിലെ ആനക്കാഴ്ചകൾ\nജയൻ മേനോൻ June 06, 2018 10:54 AM IST\nകൊച്ചി ∙ ഈറ്റക്കാട്ടിലെ ഓരോ ഇലയനക്കത്തിലും പേടിയുടെ അംശം ഒളിച്ചിരുന്നു. രണ്ടടിക്കപ്പുറത്തേക്കു കാഴ്ച നീളാത്ത ഈറ്റക്കാട്ടിൽ ഈറത്തണ്ടുകൾ ഒടിഞ്ഞു നുറുങ്ങുന്ന ശബ്ദം. വലിയ ഉയരമില്ലാത്ത ഒരു മരം ഇടയ്ക്കിടെ ചരിഞ്ഞു താഴുന്നു. തൊട്ടടുത്തള്ള ശത്രുവിന്റെ മണം പിടിക്കുന്നതിന്റെ കുറുകൽ.\nകൂട്ടത്തിലുള്ള രണ്ടു മാസക്കാരനെ കാലുകൾക്കിടയിലേക്കു ചേർത്തു നിർത്തുന്നതിലെ ജാഗ്രത... കുഞ്ഞിനെ മാത്രമല്ല, കൂട്ടത്തിലുള്ള കൊമ്പന്മാരെയും നടുവിലേക്കു നീക്കി നിർത്തി, സംരക്ഷണ കവചം തീർക്കുന്നതിലെ കരുതൽ... ആളനക്കം കേട്ടാൽ ചെവി വട്ടം പിടിച്ചു മുന്നിലേക്കു കുതിക്കുന്ന വീര്യം... മൂന്നു വർഷം മുമ്പു കേരളത്തിൽ ഏറ്റവും കൂടുതൽ ആനവേട്ട റിപ്പോർട്ട് ചെയ്യപ്പെട്ട ഇടമലയാറിലെ ആനത്താരകൾ ഇപ്പോൾ വീണ്ടും സജീവമാണ്. വാച്ച്മരം കോളനിയും റാപ്പറത്തോടും തവളപ്പാറയും കടന്നുള്ള യാത്രയിൽ, കാട്ടാനകളുടെ ഏറ്റവും പ്രിയപ്പെട്ട താവളമായി ഇടമലയാറും അതിരപ്പള്ളിയും വീണ്ടും മാറുന്നതിന്റെ ചിത്രമാണു കണ്ടത്.\nവാച്ച്മരം ഫോറസ്റ്റ് സ്റ്റേഷന്റെ അടുക്കള ഭാഗം തട്ടിത്തകർത്തു പുലർച്ചെ അഞ്ചു മണിയോടെയാണ് ആനക്കൂട്ടം കാട്ടിൽ കയറിയത്. ഫോറസ്റ്റ് സ്റ്റേഷന്റെ ചുറ്റും കിടങ്ങു കുഴിച്ചിരുന്നെങ്കിലും തൊട്ടടുത്തുള്ള കെട്ടിടം പണിക്കായി കിടങ്ങിന്റെ ചെറിയ ഭാഗം നികത്തിയിരുന്നു. അതുവഴിയാണ് ഒരു പിടിയാന അകത്തു കടന്നത്. താൽക്കാലികമായി പണിത അടുക്കള ഷെഡ് തട്ടിത്തകർത്ത് ഫോറസ്റ്റ് സ്റ്റേഷന്റെ പിൻവാതിലിൽ തള്ളാൻ തുടങ്ങിയപ്പോൾ അകത്തുണ്ടായിരുന്ന രണ്ടു ജീവനക്കാർ പുറത്തേക്ക് ഓടി. നിർമാണത്തിലിരിക്കുന്ന കെട്ടിടത്തിന്റെ മുകളിൽ കയറിയാണ് അവ‍ർ രക്ഷപ്പെട്ടത്.\nകോളനിയിലെ ആദിവാസികൾ ശബ്ദം കേട്ട് എത്തിയപ്പോൾ കിടങ്ങിനു പുറത്ത് വലിയൊരു ആനക്കൂട്ടം തമ്പടിച്ചിരുന്നു. ഉള്ളിൽപെട്ട കൂട്ടുകാരി പുറത്തെത്താനുള്ള കാത്തിരിപ്പായിരുന്നു അവരുടേത്. മനുഷ്യരുടെ ബഹളം കേട്ടു പിടിയാന, പല വഴികൾ പരീക്ഷിച്ച്, ഒടുവിൽ കയറിയ വഴിയിലൂടെ ഒരു വിധം പുറത്തിറങ്ങി. രണ്ടു മണിക്കൂർ നേരത്തെ പരാക്രമം കഴിഞ്ഞ് ആനക്കൂട്ടം ഈറ്റക്കാട്ടിലേക്കു കയറുമ്പോഴേക്കും നേരം വെളുത്തിരുന്നു.\nഈറ്റക്കാട്ടിനുള്ളി‍ൽ നിന്ന് ആനക്കൂട്ടത്തിന്റെ ചിത്രം പകർത്താനായി ശ്രമം. അട്ടയും ഈച്ചയും കാലിൽ കടിച്ചു ചോരയെടുക്കുന്നതു വക വയ്ക്കാതെ, ഓരോ ചുവടും ശബ്ദമുണ്ടാക്കാതെ മുന്നോട്ടു നീങ്ങി. പത്തടി അപ്പുറത്തു നിലയുറപ്പിച്ച കൂട്ടം. ആറു മാസം മാത്രം പ്രായമുള്ള കുഞ്ഞ് ഉള്ളതിനാൽ തന്നെ അവർ ഏറ്റവും ശ്രദ്ധാലുക്കളായിരുന്നു. മനുഷ്യന്റെ ചൂരു പിടിച്ചതോടെ കൂട്ടത്തിലെ മുതിർന്ന അംഗങ്ങൾ കൂടുതൽ ജാഗരൂകരായി. തുമ്പിക്കൈ കൊണ്ട് ഇളംപുല്ല് പറിച്ചെടുത്ത്, വേരിലെ മണ്ണു കുടഞ്ഞു കളഞ്ഞു ഭക്ഷിക്കുമ്പോഴും ഓരോരുത്തരുടേയും ശ്രദ്ധ കാട്ടിലേക്കു കടന്നെത്തിയിരിക്കുന്ന അന്യരിലായിരുന്നു.\nഇടതൂർന്നു വളർന്ന ഈറ്റക്കമ്പുകൾക്കിടയിലൂടെ, പത്തു വാര അപ്പുറം ആനക്കൂട്ടം നിലയുറപ്പിച്ചതു കണ്ടു. പക്ഷേ, കൂട്ടത്തിൽ എത്ര പേരുണ്ടെന്നോ, എവിടെയൊക്കെ മാറി നിൽക്കുന്നെന്നോ അറിയാൻ ഒരു മാർഗവുമില്ല. ചിലപ്പോൾ തൊട്ടടുത്തു നിന്നു തുമ്പിക്കൈ നീണ്ടു വരാം. അല്ലെങ്കിൽ ചിന്നം വിളിച്ച് ഒരു കൊമ്പൻ പാഞ്ഞു വരാം... കുഞ്ഞുള്ള കൂട്ടം ഏറ്റവും അപകടകാരികളായതിനാൽ തന്നെ കാത്തിരിക്കുകയല്ലാതെ മറ്റു മാർഗമുണ്ടായിരുന്നില്ല.\nഈറ്റക്കാട്ടിൽ നിന്ന് ഇടയ്ക്കൊന്നു പുറത്തെത്താൻ ശ്രമിച്ചെങ്കിലും ഡാമിൽ ചൂണ്ടയിട്ടിരുന്ന ആദിവാസികൾ ബഹളം വച്ചതോടെ കൂട്ടം വീണ്ടും കാടു കയറി. ഒടുവിൽ വെയിലാറിയതോടെ വീണ്ടും പുറത്തേക്ക്. അസ്തമയ വെയിലിന്റെ പ്രഭയിൽ മിനിറ്റുകൾ നീണ്ട ദർശനം. 13 ആനകളുള്ള സംഘത്തിൽ മൂന്നു കുട്ടിയാനകൾ. മൂന്നു കുട്ടിക്കൊമ്പന്മാർ. പിന്നെ പ്രായം ചെന്ന അമ്മമാരും. പൂർണമായി എഴുന്നേറ്റു നിൽക്കാൻ പോലും ആയിട്ടില്ല കൂട്ടത്തിലെ കുഞ്ഞിന്.\nകുഞ്ഞുങ്ങളെയും പ്രായമുള്ള കൊമ്പനെയും പൊതിഞ്ഞു നിൽക്കുകയായിരുന്നു പിടിയാനകൾ. മനുഷ്യന്റെ കൺപാടിലേക്ക് അവർ എപ്പോഴൊക്കെ എത്തി നോക്കിയോ, അപ്പോഴെല്ലാം മുൻകാലു കൊണ്ട് ഒരു തട്ടുംകൊടുത്തു കൂട്ടത്തിനു നടുവിലേക്കു തള്ളി വിട്ടു. നിരന്തരം നടന്നിരുന്ന ആനവേട്ടയുടെ ഒരു ബാക്കിപത്രം കൂടിയാവാം ഈ സ്വഭാവം. തന്റെ കുഞ്ഞുങ്ങളെ എന്തു വില കൊടുത്തും അവർക്കു സംരക്ഷിച്ചേ പറ്റൂ.


ഫേസ്ബുക്കിലെ തമ്പുരാക്കന്മാരുടെ ഭരണം അവസാനിപ്പിക്കാൻ സുനിത ദേവദാസ് ഇറങ്ങുന്നു; കണ്ടം വഴി ഓടിക്കോളാൻ! | Sunitha Devadas' reply to the criticism raised on Social Media against her on WCC issue - Malayalam Oneindia\nPublished: January52018, 10:05 [IST]\nസിനിമയിലെ വനിത കൂട്ടായ്മയായ വിമണ് ഇന് സിനിമ കളക്ടീവിന്റെ ഫേസ്ബുക്ക് പേജില് മമ്മൂട്ടിയെ വിമര്‍ശിക്കുന്ന ലേഖനം പോസ്റ്റ് ചെയ്തപ്പോള് തുടങ്ങിയ പ്രശ്നമാണ്. ഇതിനെതിരെ ശക്തമായി രംഗത്ത് വന്നവരില് പ്രധാനി മാധ്യമ പ്രവര്‍ത്തകയായ സുനിത ദേവദാസ് ആയിരുന്നു. എന്നാല് സുനിതയുടെ വിലയിരുത്തലുകള് സോഷ്യല് മീഡിയയില് വലിയ രീതിയില് പരിഹസിക്കപ്പെട്ടു.\nഡബ്യുസിസി ഷെയര് ചെയ്ത ലേഖനം സുനിത മനസ്സിലാക്കിയത് തെറ്റായ രീതിയില് ആയിരുന്നു എന്നും പബ്ലിസിറ്റിക്ക് വേണ്ടിയാണ് സുനിത അതിനെതിരെ പ്രതികരിച്ചത് എന്ന രീതിയിലും വിമര്‍ശനം ഉയര്‍ന്നു. സുനിത ഉയര്‍ത്തിയ ചോദ്യങ്ങള്‍ക്ക് ഡബ്ല്യുസിസി മറുപടിയും നല്‍കിയില്ല.\nമമ്മൂട്ടിയും സിദ്ദിഖും ഇരിക്കുന്ന സ്ഥലത്ത് പ്രശ്‌നമുണ്ടാവില്ല, അതിന് പുറത്തും ലോകമുണ്ട്; തുറന്നടിച്ച് ആഷിക് അബു\nഎന്തായാലും സോഷ്യല് മീഡിയയില് തനിക്കെതിരെ ഉയര്‍ന്ന വിമര്‍ശനങ്ങള് സുനിത അത്ര ലളിതമായിട്ടല്ല എടുത്തിട്ടുള്ളത്. ഫേസ്ബുക്കിലെ തന്പുരാന്‍മാര് ആണ് തനിക്കെതിരെ ഇത്തരത്തില് വിമര്‍ശനം ഉന്നയിക്കുന്നത് എന്നാണ് സുനിതയുടെ ആക്ഷേപം. ഫേസ്ബുക്കിലെ 'തന്പുരാന്‍മാരുടെ' ഭരണം അവസാനിപ്പിക്കാന് രംഗത്തിറങ്ങണം എന്നാണ് സുനിതയുടെ ആഹ്വാനം. ഫേസ്ബുക്ക് പോസ്റ്റ് ഇങ്ങനെ...\nഎന്നെ വായിക്കുന്ന എന്നെ പോലുള്ളവരെ\nതങ്ങളാണ് ഫേസ് ബുക്കിലെ തമ്പുരാക്കന്മാർ , അതിനാൽ അഭിപ്രായ രൂപീകരണം നടത്തുന്നതും ഫേസ് ബുക്കിലെ ചർച്ചകൾ നിയന്ത്രിക്കുന്നതും നമ്മളെ പോലുള്ള "ഊളകളും മലരുകളും " എന്ത് പറയണമെന്നും എന്ത് എഴുതണമെന്നും ആർക്കൊപ്പം നിൽക്കണമെന്നും ഞങ്ങൾ തമ്പുരാക്കൻമാർ തീരുമാനിക്കുമെന്നും കരുതുന്ന ഒരു കൂട്ടം ഭീകര ഫാസിസ്റ്റുകൾ നമുക്ക് ചുറ്റുമുണ്ട് .\nഅവർക്കാണ് ഫെമിനിസത്തിന്റെയും പൊളിറ്റിക്കൽ കറക്ട്നെസിന്റെയും ശുദ്ധ രാഷ്ട്രീയത്തിന്റെയും ഒക്കെ പേറ്റന്റ് എന്നാണ് അവരുടെ മിഥ്യാ ധാരണ . അല്ല അവരെ കുറ്റം പറഞ്ഞിട്ട് കാര്യമില്ല . ആ ധാരണ തിരുത്താൻ നമ്മൾ ഇതേ വരെ ശ്രമിച്ചിട്ടുമില്ല .\nഇവരുടെ പൊതുവായ ധാരണകൾ ഇവയാണ്\n1 . ഞങ്ങളാണ് വിദ്യാഭ്യാസവും വിവരവും വായനയും ജോലിയുമൊക്കെയുള്ള ഫേസ് ബുക്കിലെ സവർണർ . ഞങ്ങൾ പറയും . നിങ്ങൾ അനുസരിക്കണം .\n2 . സ്ത്രീ ശാക്തീകരണവും പൊളിറ്റിക്കൽ കറക്ട്നെസ്സും ഒക്കെയാണ് തുറുപ്പ് ചീട്ട് . ഇടക്ക് എടുത്തു കാണിച്ചു നമ്മളെ പേടിപ്പിക്കും .\n3 . ഇവർ തമ്മിൽ അദൃശ്യമായ ഒരു അന്തർധാരയുണ്ട് . ഇവർ അജണ്ട സെറ്റ് ചെയ്യും . നമ്മൾ ആരെങ്കിലും അതിനെതിരെ നിന്നാൽ പല്ലും നഖവും ഉപയോഗിച്ച് എതിർക്കും . കൂട്ട പ്രതിരോധം നടത്തും . എന്നാൽ തെറി പറയാത്തത് കൊണ്ട് നമുക്ക് ഇതൊന്നും സൈബർ ആക്രമണത്തിന്റെ ഗണത്തിൽ പെടുത്താൻ കഴിയില്ലല്ലോ . നമ്മളൊക്കെ ഉടനെ ഇവർക്ക് വഴങ്ങും .\nനമുക്ക് ഇതൊന്നു മാറ്റി പിടിക്കണം സുഹൃത്തുക്കളെ . നമ്മൾക്ക് അവസാനിപ്പിക്കേണ്ടത് സിനിമയിലെ താരാധിപത്യം മാത്രമല്ല . ഫേസ് ബുക്കിലെ തമ്പുരാക്കന്മാരുടെ ഭരണവും അവസാനിപ്പിക്കണം .\nഇപ്പോൾ ഇവർ ഇറക്കിയിരിക്കുന്ന തിട്ടൂരം ഒന്നുകിൽ പാർവതിക്കൊപ്പം നിൽക്കണം . അല്ലെങ്കിൽ താരങ്ങളുടെ ഫാൻസാണ് നിങ്ങളെന്നു ഞങ്ങളങ്ങു ചാപ്പ കുത്തും എന്നതാണ് .\nനമ്മൾ അതിനു വഴങ്ങരുത് . ഇതിനു രണ്ടിന് ഇടക്ക് ധാരാളം സ്‌പേസ് ഉണ്ട് . നമ്മൾ അവിടെ നിൽക്കും . പാർവതിയുടെ നിലപാട് ശരിയാവുമ്പോ അതിനോട് യോജിക്കും . മമ്മൂട്ടിയുടെ നിലപാടാണ് ശരിയെങ്കിൽ അതിനോട് യോജിക്കും . മോഹൻലാൽ ആണ് ശരിയെങ്കിൽ അവിടെ നിൽക്കും . വ്യക്ത്യധിഷ്ഠിതമായ നിലപാട് എടുക്കാൻ സൗകര്യമില്ല എന്ന് നമുക്ക് പ്രഖ്യാപിക്കണം .\nനിലപാടുകളോടാണ് നമുക്ക് യോജിപ്പും വിയോജിപ്പും . വ്യക്തി ആരോ ആവട്ടെ . അതിനെന്തു പ്രസക്തി . വാക്കും പ്രവൃത്തിയും നിലപാടും നല്ലതെങ്കിൽ നമ്മൾ യോജിക്കും . അല്ലെങ്കിൽ വിയോജിക്കും .\nഇടയ്ക്കിടെ ഓരോരുത്തർ പറയുന്നത് ഞാൻ കേൾക്കാറുണ്ട് " അയ്യോ ഞാൻ ഫെമിനിസ്റ്റല്ലാട്ടോ , അങ്ങനെ കരുതരുത്" എന്ന്. ഞാൻ അത്ഭുതപ്പെട്ടിട്ടുണ്ട് എന്താവും ആളുകൾ ഇങ്ങനെ പറയുന്നത് എന്ന് . ഇപ്പോൾ എനിക്ക് അതിന്റെ കാരണം മനസ്സിലായി . ഫെമിനിസ്റ്റ് എന്ന് പറഞ്ഞു രംഗത്ത് വരുന്നവരുടെ വൃത്തികേടുകൾ കണ്ടു പേടിച്ചു ഫെമിനിസ്റ്റായാൽ ഇങ്ങനെയൊക്കെ വേണം എന്ന് ഭയന്നാണ് അവർ ഫെമിനിസ്റ്റ് പട്ടം നിഷേധിക്കുന്നത് .\nഫെമിനിസ്റ്റ് എന്നാൽ തുല്യതക്ക് വേണ്ടി നിലകൊള്ളുന്നവർ എന്ന് മാത്രമേ അർത്ഥമുള്ളൂ . ലിംഗനീതിക്ക് വേണ്ടി നിലകൊള്ളുന്നവർ . പെണ്ണായി പോയത് കൊണ്ട് ആരും തഴയപ്പെടരുത് ഏന്നു കരുതുന്നവർ.\nനമ്മളൊക്കെ ഫെമിനിസ്റ്റുകളാണ് . എന്നാൽ ആ ലേബൽ ഉപയോഗിച്ച് മറ്റുള്ളവരെ ദ്രോഹിക്കാനും അപമാനിക്കാനും വൃത്തികെട്ട അജണ്ട നടപ്പാക്കാനും രാഷ്ട്രീയം കളിക്കാനും നമ്മളില്ല . അത്രയേയുള്ളൂ .\nയുദ്ധം തുടങ്ങുകയാണ്... ആ കാണുന്നതാണ് കണ്ടം!!\nഅപ്പൊ ഇന്ന് മുതൽ നമ്മുടെ യുദ്ധം ഫേസ് ബുക്കിലെ തമ്പുരാക്കന്മാർക്കെതിരെ കൂടിയാണ് . ഇവിടെയും വേണം സമത്വം . അവർ പറയുന്നത് മുഴുവൻ അനുസരിക്കാൻ നമ്മളാരും അവരുടെ കുടികിടപ്പുകാരല്ല .\nഅപ്പൊ ഫേസ് ബുക്കിലെ തമ്പുരാക്കന്മാരെ അതാ ആ കാണുന്നതാണ് കണ്ടം .\nസുനിതയുടെ പോസ്റ്റ് വായിക്കാം\nസുനിത ദേവദാസിന്‍റെ ഫേസ്ബുക്ക് പോസ്റ്റ് വായ്ക്കാം\nmammootty sunitha devadas women in cinema collective wcc facebook parvathy manju warrier rima kallingal മമ്മൂട്ടി സുനിത ദേവദാസ് വിമണ് ഇന് സിനിമ കളക്ടീവ് ഡബ്ല്യുസിസി ഫേസ്ബുക്ക് പാര്‍വ്വതി മഞ്ജു വാര്യര് റിമ കല്ലിങ്കല്\nSunitha Devadas' reply to the criticism raised on Social Media against her on WCC issue\nStory first published: Friday, January 5, 2018, 10:05 [IST]


വലനിറയെ മീന് : ഹാര്‍ബറുകളില് ഉത്സവലഹരി | Vaippin\nവലനിറയെ മീന് : ഹാര്‍ബറുകളില് ഉത്സവലഹരി\nവൈപ്പിന് : ഒന്നരമാസത്തെ ഇടവേളക്ക് ശേഷം കടലില് പോയ ബോട്ടുകള്‍ക്ക് വല നിറയെ മത്സ്യം കിട്ടി. ട്രോളിംഗ് നിരോധനം അവസാനിച്ചതോടെ കടലില് പോയ ബോട്ടുകള് പലതും തിരിച്ചെത്തുന്നത് ദിവസങ്ങള്‍ക്ക് ശേഷമാണ്. കണവ, കൂന്തല്, കിനാവള്ളി, കിളിമീന് തുടങ്ങിയവയുമായാണ് ബോട്ടുകളെത്തിയത്. ഇതോടെ ഹാര്‍ബറുകള് ഉത്സവലഹരിയിലായി. പല ബോട്ടുകള്‍ക്കും മൂന്നുലക്ഷം രൂപ മുതല് അഞ്ചുലക്ഷം രൂപയ്ക്ക് വരെയുള്ള മീന് കിട്ടി.\nകാളമുക്ക് ഹാര്‍ബറില് തിങ്കളാഴ്ച 30 ബോട്ടുകളാണ് അടുത്തത്. ഇരട്ടിയോളം ബോട്ടുകള് മുനമ്പം ഹാര്‍ബറിലും എത്തി. കണവയ്ക്കാണ് നല്ല വില കിട്ടിയത്. വലിയതിന് കിലോയ്ക്ക് 300നും 360 നും ഇടയില് വില ലഭിച്ചു. കൂന്തല് ചെറിയ ഇനമായതിനാല് വില കുറവായിരുന്നു. അതേസമയം കിളിമീന് കുറവായതിനാല് ആവശ്യക്കാരേറി. ചെറിയതിന് കിലോയ്ക്ക് 30 രൂപ മുതല് 60 രൂപ വരെ വില കിട്ടി. വലുതിനു 120 രൂപയോളം വിലവന്നു.\nആദ്യദിനങ്ങളില് കിട്ടിയ കരിക്കാടി ചെമ്മീന്റെ ലഭ്യത കുറഞ്ഞു. ബോട്ടുകള് എത്തിത്തുടങ്ങിയതോടെ ഹാര്‍ബറുകളും അനുബന്ധ മേഖലകളും സക്രിയമായി.


Kollam Anjal Uthra Murder: Suresh was aware that The Snake Sooraj bought From Him Is to kill Uthra | ഉത്രവധത്തിൽ വൻ ട്വിസ്റ്റ്; സൂരജിന്റെ അതേ കുരുക്ക് സുരേഷിനും, ചോദ്യം ചെയ്യലിൽ എല്ലാം വെളിപ്പെടുത്തി - Malayalam Oneindia\n14 min ago 'ഇനി ഞാൻ എന്താ വേണ്ടേ മരിക്കണോ'? ആത്മഹത്യാ ശ്രമത്തിന് തൊട്ട് മുൻപ് ട്രാൻസ്ജെൻഡർ സജനയുടെ കുറിപ്പ്\n16 min ago തളര്‍ത്താനാവാത്ത പോരാട്ടവീര്യം; 97ന്റെ നിറവില് വിഎസ്, ആഘോഷങ്ങള് ഒഴിവാക്കി കുടുംബം\n18 min ago ഇന്ത്യൻ ജനസംഖ്യയുടെ പകുതി പേർക്കും ഫെബ്രുവരിയോടെ കൊവിഡ് പിടിപെടും;മുന്നറിയിപ്പുമായി വിദഗ്ദ സമിതി\nUpdated: Tue, Jun 23, 2020, 14:12 [IST]\nകൊല്ലം: അഞ്ചല് ഉത്രവധ കേസില് ഓരോ ദിവസവും കഴിയും തോറും ഞെട്ടിക്കുന്ന വിവരങ്ങളാണ് പുറത്തുവരുന്നത്. കേസിലെ മുഖ്യപ്രതി സൂരജിനെ വനംവകുപ്പ് ഉദ്യോഗസ്ഥര് ചോദ്യം ചെയ്തതോടെ കൂടുതല് വിവരങ്ങളാണ് പുറത്തുവന്നത്. പാമ്പ് ഉത്രയെ കടിക്കുന്നതിനായി ഇതിനെ ദിവസങ്ങളോളം പട്ടിണിക്കിട്ടിരുന്നെന്നും അതിന് ശേഷമാണ് മൂര്‍ഖന് പാമ്പിനെ തുറന്ന് വിട്ടതെന്നും സൂരജ് പറഞ്ഞിരുന്നു. എന്നാല് ഉത്രയുടെ ദേഹത്തേക്ക് സൂരജ് പാമ്പിനെ കുടഞ്ഞെങ്കിലും പാമ്പ് കടിക്കാതെ മാറുകയായിരുന്നു.\nതുടര്‍ന്ന് പാമ്പിനെ പ്രകോപിപ്പിച്ചാണ് സൂരജ് ഉത്രയെ കടിപ്പിച്ചതെന്നും സൂരജ് വെളിപ്പെടുത്തിയിരുന്നു. എന്നാല് പാമ്പ് പിടിത്തക്കാരനായ സുരേഷിനും കൃത്യത്തില് കാര്യമായ പങ്കുണ്ടെന്ന വിവരാണ് ഇപ്പോള് പുറത്തുവരുന്നത്. ഉത്രയെ വധിക്കുന്നതിന് വേണ്ടിയാണ് സൂരജ് പാമ്പിനെ വാങ്ങുന്നതെന്ന് സുരേഷിന് അറിയാമായിരുന്നു. ഉത്ര കൊല്ലപ്പെട്ടതിന് ശേഷവും സുരേഷ് ഇക്കാര്യം പൊലീസിനെ അറിയിക്കാതെ ഒളിച്ചുവയ്ക്കുകയായിരുന്നു.\nസൂരജ് പാമ്പിനെ വാങ്ങുന്നത് ഉത്രയെ കൊല്ലാന് വേണ്ടിയാണെന്ന് പാമ്പ് പിടിത്തക്കാരന് സുരേഷിന് വ്യക്തമായി അറിയാമായിരുന്നു. 10000 രൂപയ്ക്കാണ് ചാവര്‍കോട് സുരേഷ് ഉത്രയെ കൊല്ലാന് മൂര്‍ഖന് പാമ്പിനെ നല്‍കിയത്. വനംവകുപ്പിന്റെ ചോദ്യം ചെയ്യലിലാണ് ഇക്കാര്യങ്ങള് വ്യക്തമായത്. ഉത്ര പാമ്പ് കടിയേറ്റ് മരിച്ചിട്ടും സുരേഷ് ഇക്കാര്യം പൊലീസിനോട് പറയാതെ മറച്ചുവച്ചു. ഇതോടെ കേസില് നിര്‍മായകമായ വഴിത്തിരിവാണ് സംഭവിച്ചിരിക്കുന്നത്.\nPolice Questioned Sooraj's family for 12 Hours | Oneindia Malayalam\nപാമ്പിനെ വില്‍ക്കുന്നത് കൂടാതെ സുരേഷ് ലഹരി മരുന്ന് നിര്‍മ്മാണത്തിന് പാമ്പിന് വിഷം കൈമാറ്റം നടത്തിയെന്നും അന്വേഷണത്തില് തെളിഞ്ഞു. കൂടൊ ചെറുപാമ്പുകളെ ഉപയോഗിച്ച് നാക്കിലും മറ്റും കൊത്തിച്ച് ലഹരി പകരുന്ന മാഫിയയുമായും സുരേഷിന് ബന്ധമുണ്ട്. ഇക്കാര്യം വനംവകുപ്പ് ഉദ്യോഗസ്ഥര് കണ്ടെത്തിയിട്ടുണ്ട്. ഇതുമായി ബന്ധപ്പെട്ട തെളിവുകള് ശേഖരിക്കുന്ന തിരക്കിലാണ് വനംവകുപ്പ് ഉദ്യോഗസ്ഥര്.\nസൂരജിനെ കൊണ്ടുവന്നത് അറിഞ്ഞ് നാട്ടുകാര് ഉത്രയുടെ വീടിന് മുന്നില് കൂടിയിയിരുന്നു. ഇത് വനംവകുപ്പിനെയും പരിഭ്രാന്തിയിലാക്കിയിരുന്നു. സൂരജിനെതിരെ കല്ലേറ് ഉണ്ടാകുമെന്ന സൂചനയെ തുടര്‍ന്ന് ഹെല്‍മെറ്റ് ധരിപ്പിച്ചാണ് തെളിവെടുപ്പ് പൂര്‍ത്തിയാക്കിയത്. തോക്കേന്തിയ വനപാലകര് ഉള്‍പ്പെടെ 50 അംഗ സംഘമാണ് സുരക്ഷ ഒരുക്കിയത്. സൂരജിനെ വാഹനത്തില് നിന്ന് ഇറക്കിയ ഉടനെ പ്രദേശവാസികള് കൂവുകയും അസഭ്യ പറയുകയും ചെയ്തു. ഇതിനെ തുടര്‍ന്ന് വനപാലകര് കവചം തീര്‍ത്താണ് സൂരജിനെ വീടിനകത്തേക്ക് കൊണ്ടുപോയത്. തിരികെ കൊണ്ടുപോകുമ്പോഴാണ് ഹെല്‍മെറ്റ് വെച്ച് സൂരജിന്റെ മുഖം മറച്ചത്.\nഎല്ലാം സ്വത്തിന് വേണ്ടി\nഉത്രയെ കൊന്നത് സ്വത്ത് സ്വന്തമാക്കാനാണന്നെ് ചോദ്യം ചെയ്യലില് സൂരജ് സമ്മതിച്ചിരുന്നു. സ്വര്‍ണത്തിനും പണത്തിനുമായി മാനസികമായും ശാരീരികമായും പീഡിപ്പിച്ചിരുന്നു. ഉത്രയുടെ വീട്ടുകാര് വിവാഹ മോചനത്തിലേക്ക് പോകുമെന്ന് സംശയമുണ്ടായിരുന്നു. അങ്ങനെ വന്നാല് സ്വത്ത് നഷ്ടമാകുമെന്ന് ഭയന്നിരുന്നതായും സൂരജ് മൊഴി നല്‍കി. പോലീസും ഫോറന്‍സിക് വിഭാഗവും ഉത്രയുടെ വീട്ടിലെത്തി വീണ്ടും തെളിവെടുപ്പ് നടത്തി. ശാസ്ത്രീയ തെളിവെടുപ്പിന്റെ ഭാഗമായി ഉത്ര കിടന്ന മുറിയും പരിസരവും പരിശോധിച്ചു.\nkollam murder police arrest snake കൊലപാതകം പൊലീസ് പാമ്പ്\nKollam Anjal Uthra Murder: Suresh was aware that The Snake Sooraj bought From Him Is to kill Uthra


സംവാദം:അന്ന ദസ്തയേവ്‌സ്കായ - വിക്കിപീഡിയ\nവളരെ പ്രധാനപ്പെട്ട രണ്ട് ഗ്രന്ഥങ്ങൾ എഴുതിയ വ്യക്തിയാണിത്. ഫിലാറ്റെലിസ്റ്റ് എന്ന തരത്തിലും പ്രസിദ്ധയാണ്. ഫിലാറ്റെലിസ്റ്റുകൾക്ക് പ്രത്യേക മാനദണ്ഡം രൂപീകരിക്കപ്പെട്ടിട്ടില്ല അതിനാൽ WP:GNG ആണ് സ്വീകരിക്കേണ്ടത്. ഇംഗ്ലീഷ് വിക്കി താളിൽ അന്നയെപ്പറ്റി കാര്യമായ പ്രസ്താവനയുള്ള ധാരാ‌ളം സ്വതന്ത്ര അവലംബങ്ങളുണ്ട്. അതിനാൽ ശ്രദ്ധേയതയുള്ള വ്യക്തിയാണ്. ലേഖനം കൂടുതൽ അവലംബങ്ങൾ ചേർത്ത് വൃത്തിയാക്കേണ്ടതുണ്ട്. --അജയ് ബാലചന്ദ്രൻ (സംവാദം) 07:58, 15 മേയ് 2013 (UTC)\nവിക്കിപീഡിയ:ശ്രദ്ധേയത/വ്യക്തികൾ#Invalid criteria എന്നതനുസരിച്ചാണെങ്കിലും significant coverage ഇവരെപ്പറ്റി ഉള്ളതിനാൽ ശ്രദ്ധേയത‌യുണ്ട്. --അജയ് ബാലചന്ദ്രൻ (സംവാദം) 08:04, 15 മേയ് 2013 (UTC)\nശ്രദ്ധേയതാ ഫലകം ഞാനിട്ടതായിരുന്നു. അതു നീക്കാം പക്ഷെ എഴുതിയിരിക്കുന്നതു വായിച്ചാൽ ശ്രദ്ധേയത തോന്നില്ലെന്നാണെന്റെ പക്ഷം. തിരുത്തിയെഴുതേണ്ടിവരും എന്നു തോന്നുന്നു. ഇപ്പോളത്തെ രീതിയിൽ ഒരു പ്രസിദ്ധന്റെ രണ്ടാം ഭാര്യ എന്നതിനാണ് പ്രാധാന്യം തോന്നിച്ചത്. --:- എന്ന് - അരയശ്ശേരിൽ സുബ്രഹ്മണ്യപ്പണിക്കർ മനു✆ 06:43, 17 മേയ് 2013 (UTC)\nശരിപ്പെടുത്തേണ്ടതുണ്ട് എന്നതിനോട് യോജിക്കുന്നു. കുറച്ചുദിവസത്തേയ്ക്ക് തിരക്കിലാണ്. അതുകഴിഞ്ഞ് ഞാൻ ശരിയാക്കാൻ ശ്രമിക്കാം. --അജയ് ബാലചന്ദ്രൻ (സംവാദം) 14:04, 20 മേയ് 2013 (UTC)\nഇവരുടെ കൃതികളിൽ Anna Dostoyevskaya എന്ന പേരു ഉപയോഗിച്ചിരിക്കുന്നതിനാൽ (eg: Memoirs of Anna Dostoyevskaya) , അന്ന ഗ്രിഗോറിയേന നിക്കിന എന്ന തലക്കെട്ട് അന്ന ദസ്തയേവ്‌സ്കായ എന്ന് മാറ്റുന്നു. Dostoyevskaya = ദസ്തയേവ്‌സ്കായ എന്നു തന്നെയാണൊ എന്നുറപ്പില്ല. ലിപ്യന്തരണം ശരിയായില്ലെങ്കിൽ വേണ്ട രീതിയിൽ മാറ്റുമല്ലോ ---ജോൺ സി. (സംവാദം) 02:10, 18 മേയ് 2013 (UTC)\n"https://ml.wikipedia.org/w/index.php?title=സംവാദം:അന്ന_ദസ്തയേവ്‌സ്കായ&oldid=1754533" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:04, 20 മേയ് 2013.


തത്സമയം ഡെസ്ക്| Updated On: 16 July 2019 1:49 PM GMT | Location :\nയഥാർത്ഥ പ്രശ്‌നങ്ങളിൽ നിന്ന് ജനശ്രദ്ധ തിരിച്ചുവിടാനുള്ള ട്രംപിന്റെ നീക്കമാണ് വംശീയ അധിക്ഷേപം. ജനങ്ങൾ ആ ചൂണ്ടയിൽ കൊത്തരുതെന്നും ജനപ്രതിനിധി സഭാംഗങ്ങളായ അലക്‌സാഡ്രിയ ഒകാസിയോ കോർട്ടെസ്, ഇൽഹാൻ ഒമർ, അയന്ന പ്രസ്സ്‌ലേ, റാഷിദ ത്‌ലൈബ് എന്നിവർ വാർത്താസമ്മേളനത്തിൽ പറഞ്ഞു.\nവാഷിങ്ടൺ: വംശീയ അധിക്ഷേപം നടത്തിയതുകൊണ്ടു തങ്ങൾ മിണ്ടാതിരിക്കുമെന്ന് കരുതേണ്ടെന്ന് ജനപ്രതിനിധി സഭയിലെ ഡെമോക്രാറ്റിക് പാർട്ടി അംഗങ്ങൾ. യഥാർത്ഥ പ്രശ്‌നങ്ങളിൽ നിന്ന് ജനശ്രദ്ധ തിരിച്ചുവിടാനുള്ള ട്രംപിന്റെ നീക്കമാണ് ഇത്. ജനങ്ങൾ ആ ചൂണ്ടയിൽ കൊത്തരുതെന്നും ജനപ്രതിനിധി സഭാംഗങ്ങളായ അലക്‌സാഡ്രിയ ഒകാസിയോ കോർട്ടെസ്, ഇൽഹാൻ ഒമർ, അയന്ന പ്രസ്സ്‌ലേ, റാഷിദ ത്‌ലൈബ് എന്നിവർ വാർത്താസമ്മേളനത്തിൽ പറഞ്ഞു. പ്രസിഡന്റിന്റെ നയങ്ങളിലേക്കായിരിക്കണം ഏവരുടേയും ശ്രദ്ധയെന്നും അദ്ദേഹത്തിന്റെ വാക്കുകളിലാവരുതെന്നും അവർ ആവശ്യപ്പെട്ടു.\n'അലങ്കോലമായിക്കിടക്കുന്ന രാജ്യഭരണത്തിൽ നിന്നും അഴിമതിയിൽ നിന്നും ജനശ്രദ്ധ തിരിച്ചുവിടാനുള്ള ശ്രമം മാത്രമാണ് ഇപ്പോൾ നടക്കുന്നത്. തങ്ങളെ പാർശ്വവൽക്കരിച്ച് നിശബ്ദരാക്കാനുള്ള ട്രംപിന്റെ ശ്രമം വിലപ്പോകില്ല. നാലുപേരിൽ ഒതുങ്ങുന്നതല്ല ഞങ്ങളുടെ ശക്തി. ഞങ്ങളുടെ സ്‌ക്വാഡ് വലുതാണ്. സമത്വവും നീതിപൂർവവുമായ ഒരു ലോകം കെട്ടിപ്പടുക്കുന്നതിന് പ്രതിജ്ഞാബദ്ധരായ ഏതൊരു വ്യക്തിയും ഞങ്ങളുടെ സ്‌ക്വാഡിൽ ഉൾപ്പെടുന്നു.'-പ്രസ്സ്‌ലേ പറഞ്ഞു. ട്രംപിനെ ഇംപീച്ച് ചെയ്യണമെന്ന് ഒമറും ത്‌ലൈബും ആവശ്യപ്പെട്ടു.\nആരോഗ്യം, സംഘർഷം, അഭയാർത്ഥികൾ തുടങ്ങിയവയിലേക്കാണ് തങ്ങൾ ശ്രദ്ധ കേന്ദ്രീകരിക്കുന്നത്. ചരിത്രത്തിന്റെ കണ്ണുകൾ തങ്ങളെ നിരീക്ഷിക്കുന്നുണ്ട്. വെള്ള ദേശീയത മാത്രമാണ് ട്രംപിന്റെ പ്രസ്താവനക്ക് പിന്നിലുള്ളത്. രാജ്യത്തെ വിഭജിക്കാനാണ് അദ്ദേഹം ആഗ്രഹിക്കുന്നതെന്നും ഒമർ പറഞ്ഞു. പ്രസിഡന്റ് എന്ത് പറയുന്നുവെന്ന് നിങ്ങൾ ചിന്തിക്കേണ്ടതില്ല. ഈ രാജ്യം നിങ്ങളുടേത് കൂടിയാണെന്ന് ഒകാസിയോ കോർട്ടെസ് പറഞ്ഞു. ഇന്നലെയാണ് ജനപ്രതിനിധി സഭയിലെ ഡെമോക്രാറ്റിക് പാർട്ടി പ്രതിനിധികളായ വനിതകളെ വംശീയമായി അധിക്ഷേപിച്ച യു.എസ് പ്രസിഡന്റ് ഡൊണാൾഡ് ട്രംപ് ട്വീറ്റ് ചെയ്തത്. അലക്സാഡ്രിയ ഒകാസിയോ കോർട്ടെക്സ്, ഇൽഹാൻ ഒമർ, അയന്ന പ്രസ്സ്ലേ, റാഷിദ ത്ലൈബ് എന്നീ വനിതകളെ ലക്ഷ്യം വച്ചായിരുന്നു ട്രംപിന്റെ ട്വീറ്റ്.\n' പൂർണ്ണ ദുരന്തമായ, അങ്ങേയറ്റം മോശപ്പെട്ട, അഴിമതിയിൽ മുങ്ങിയ സർക്കാരുള്ള രാജ്യങ്ങളിൽ നിന്നു വന്ന 'പുരോഗമനവാദികളായ' ഡെമോക്രാറ്റിക് പാർട്ടി ജനപ്രതിനിധി സഭാ വനിതകളെ കാണുമ്പോൾ വളരെ കൗതുകം തോന്നുന്നു. ഇപ്പോൾ അവർ ഉറക്കെ പറയുന്നത് ഭൂമിയിലെ ഏറ്റവും ശക്തനായ യു.എസ്സിലെ പൗരന്മാരാണ് എന്നാണ്. എന്തുകൊണ്ട് ഇവർക്ക് വന്നിടത്തേക്കു തന്നെ തിരിച്ചു പോയ്ക്കൂടാ? കുറ്റകൃത്യങ്ങളും മറ്റും കാരണം തകർന്ന അവരുടെ സ്വന്തം രാജ്യത്തേക്ക് തന്നെ തിരിച്ചുപോയി അവരെ സഹായിച്ചുകൂടാ?'- എന്നായിരുന്നു ട്രംപിന്റെ ട്വീറ്റ്. ട്രംപിനെതിരെ വ്യാപക വിമർശനമാണ് ഇതോടെ ഉയർന്നത്.


ഹാക്കിംഗ് ആരോപണങ്ങളില് ഒന്നിന് പോലും തെളിവുണ്ടായിരുന്നില്ല; സയിദ് ഷൂജയുടെ അവകാശവാദങ്ങളെ തള്ളി വാര്‍ത്താസമ്മേളന സംഘാടകരും പരിപാടിയുടെ മോഡറേറ്ററും\nJanam TV Web Desk Jan 23, 2019, 07:19 am IST\nന്യൂഡല്‍ഹി: വോട്ടിംഗ് യന്ത്രത്തില് തട്ടിപ്പ് നടത്തിയെന്ന ഹൈദരാബാദുകാരന് സയിദ് ഷൂജയുടെ വെളിപ്പെടുത്തലിനെ തള്ളി പരിപാടിയുടെ സഹസംഘാടകരായ ഫോറിന് പ്രസ് അസോസിയേഷന്. യാതൊരു വിധ തെളിവുകളുടേയും അടിസ്ഥാനത്തിലല്ല ഷൂജയുടെ വെളിപ്പെടുത്തലെന്ന് ഫോറിന് പ്രസ് അസോസിയേഷന് ട്വീറ്റ് ചെയ്തു. വാര്‍ത്തസമ്മേളനത്തില് മുഖം മറച്ചെത്തിയ സയിദ് നടത്തിയ ആരോപണങ്ങളില് ഒന്നിന് പോലും തെളിവ് ഹാജരാക്കാന് സാധിച്ചിട്ടില്ലെന്നും അസോസിയേഷന് വ്യക്തമാക്കി.\nസയിദ് ഷൂജയുടെ വാര്‍ത്തസമ്മേളനം മോഡറേറ്റ് ചെയ്ത ഇറ്റാലിയന് മാധ്യമപ്രവര്‍ത്തകയും ഫോറിന് പ്രസ് അസോസിയേഷന് ഡയറക്ടറുമായ ഡിബോറ ബൊനെറ്റിയും ഷൂജയെ തള്ളി രംഗത്തെത്തി. വാര്‍ത്തസമ്മേളനത്തില് ഷൂജ ആരോപിച്ച ആരോപണങ്ങള്‍ക്കൊന്നും യാതൊരു വിധ തെളിവുകളും ഉണ്ടായില്ല. അവയൊന്നും തന്നെ വിശ്വസനീയമായിരുന്നില്ല. ആ വ്യക്തിക്ക് ഇത്തരത്തില് ഒരു വേദി നല്‍കേണ്ടിയിരുന്നില്ലെന്നും ഡിബോറ ട്വിറ്ററില് കുറിച്ചു.\nബിജെപി നേതാവ് ഗോപിനാഥ് മുണ്ടെയുടെ മരണത്തിന് വോട്ടിംഗ് യന്ത്രത്തിലെ ക്രമക്കേടുമായി ബന്ധമുണ്ടെന്നായിരുന്നു മറ്റൊരു ആരോപണം. മുണ്ടെയുടെ മരണം അന്വേഷിച്ച എന്‍ഐഎ ഓഫീസര് തന്‍സില് അഹമ്മദിനെ കൊലപ്പെടുത്തിയതാണെന്നും ഷൂജ അവകാശപ്പെട്ടിരുന്നു. എന്നാല് ഈ വാദങ്ങളെല്ലാം തെറ്റാണെന്ന് എന്‍ഐഎ ചൂണ്ടിക്കാട്ടി. ഗോപിനാഥ് മുണ്ടെയുടെ മരണം അന്വേഷിച്ചത് എന്‍ഐഎ ആയിരുന്നില്ല, സിബിഐ ആയിരുന്നു. മാത്രമല്ല കൊല്ലപ്പെടുന്നതിന് മുന്‍പ് ഇന്ത്യന് മുജാഹിദ്ദീനുമായി ബന്ധപ്പെട്ട കേസാണ് തന്‍സില് അഹമ്മദ് അന്വേഷിച്ചിരുന്നത്.


കൊളസ്ട്രോളിനെ ചെറുക്കൻ ഒരു ഒറ്റമൂലി.. അതികം ആർക്കും അറിയാത്തത്.. - LIFE LIVE\nമാറിയ ജീവിതാശാലിയും , ഫാസ്റ്റ് ഫുഡുകളുടെ കടന്നുവരവും മൂലം നിരവധിയാളുകളെ ദിനംപ്രതി രോഗികളാക്കികൊണ്ടിരിക്കുകയാണ്. ഇന്നത്തെ ഭക്ഷണ രീതിയിൽ ധാരാളവും കൊഴുപ്പുകൂടിയവയാണ് . എന്നാൽ നമ്മളിൽ മിക്കവാറും ഈ കൊഴുപ്പിനെ അലിയിച്ചു കളയുന്ന രീതിയിലുള്ള കായിക അധ്വാനത്തിൽ ഏർപെടുന്നവരുമല്ല. തൽഫലമായി അനവധി രോഗങ്ങളും നമ്മെ കീഴ്പ്പെടുത്തുന്ന. അങ്ങനെ ഉണ്ടാകുന്ന ഒരു രോഗമാണ് കൊളസ്ട്രോള് . ശരീരത്തില് നിരവധി കൊഴുപ്പ് ഘടകങ്ങള് ഉണ്ടെങ്കിലും ഇതിന്റെ അളവ് ക്രമാതീതമായി വര്‍ധിക്കുന്നതിലൂടെ ഗുരുതരമായ ആരോഗ്യ പ്രശ്നങ്ങള്‍ക്ക് ഉണ്ടാകുന്നതിൽ പ്രധാനി കൊളസ്ട്രോള് ആണ്. ഭക്ഷണ, ജീവിത ശീലങ്ങളാണ് പലപ്പോഴും നമ്മളിൽ കൊളസ്‌ട്രോളിന് കാരണമാകാറുള്ളത് .\nകൊളസ്‌ട്രോള് വന്നാല് പിന്നെ കൂടാതെ നിയന്ത്രിക്കുക മാത്രമാണ് ചെയ്യാനുള്ളത്. ഇതിനായി നിംസ് ആശുപത്രിയിലെ ഡോ.ലളിതാ അപ്പുക്കുട്ടന് നിർദേശിക്കുന്ന ഏറ്റവും ലളിതമായി വീട്ടിൽ തന്നെ തയ്യാറാക്കാവുന്ന ഒരു ജ്യൂസ് ആണ് ഇവിടെ പറയുന്നത് . ഈ ജ്യൂസ് തുടർച്ചയായി രണ്ടാഴ്ച കഴിക്കുകയാണെങ്കിൽ കൊളസ്‌ട്രോൾ നന്നായി കുറയുമെന്ന് ഡോക്ടർ പറയുന്നു. എങ്ങനെ ഈ ജ്യൂസ് ഉണ്ടാകാമെന്നും എന്തൊക്കെയാണ് ഇതിന് ആവശ്യമായ് വേണമെന്നും നോക്കാം. ബീറ്ററൂട്ട് 50 ഗ്രാം , കാരറ്റ് 50 ഗ്രാം , തക്കാളി 50 ഗ്രാം , കറിവേപ്പില 10 എണ്ണം , ചുവന്നുള്ളി4എണ്ണം , വെളുത്തുള്ളി2എണ്ണം , കുടംപുളി 1 ഇത്രയും സാധനങ്ങളാണ് ഈ ജ്യൂസ് ഉണ്ടാക്കാനായി നമുക്ക് വേണ്ടി വരുന്നത് , ഇതിനൊപ്പം എരിവ് കഴിക്കുന്നത് കുഴപ്പമില്ലാത്തവർക്ക് ഒരു കാന്താരി കൂടി ചേർക്കാവുന്നതാണ്.\nഇനി എങ്ങനെ ഉണ്ടാക്കാമെന്ന് നോക്കാം . അതിനായി മേൽപറഞ്ഞ ഇത്രയുമെടുത്തു നന്നായി കഴുകിയ ശേഷം മിക്സിയിലിട്ട് നന്നായി അരച്ചെടുക്കുക. അതിനു ശേഷം ഇത് ഒരു അരിപ്പകൊണ്ട് അരിച്ചെടുക്കണം. ഇനി ഇതിലേക്ക്5ഗ്രാം കറുവാപ്പട്ട പൊടിച്ചത് കൂടി ചേർക്കുക. ഈ പാനീയം എന്നും രാവിലെ വെറും വയറ്റിൽ കുടിക്കുകയാണ് വേണ്ടത് . ഈ ജ്യൂസ് കുടിക്കുന്നതിനു ഒരു മണിക്കൂർ മുൻപോ കഴിച്ചതിനു ശേഷം ഒരു മണിക്കൂർ വരെയോ ഭക്ഷണം കഴിക്കാൻ പാടില്ല. ഇങ്ങനെ തുടർച്ചയായി രണ്ടാഴ്ച നിങ്ങൾ കഴിച്ചാൽ എത്ര കൂടിയ കൊളസ്‌ട്രോളിനെയും വരുതിയിലാക്കാമെന്നു ഡോക്ടർ പറയുന്നു. ഇതിനൊപ്പം തന്നെ നല്ല വ്യായാമവും വേണം. ഇതിനോടൊപ്പം മറ്റൊരു കാര്യം പ്രത്യേകം ശ്രദ്ധിക്കുക.\nനിങ്ങൾ കൊളസ്‌ട്രോളിന്റെ മരുന്ന് ഡോക്ടറുടെ നിർദ്ദേശ പ്രകാരം കഴിക്കുന്നവരാണെങ്കിൽ ഒരു കാരണവശാലും നിർത്തരുത് . അതിനോടൊപ്പം തന്നെ ഈ ജ്യൂസും കുടിക്കുക . മുൻപുള്ളതിൽ നിന്നും വളരെ വേഗം കൊളസ്‌ട്രോൾ കൺട്രോളിലാകുന്നതാണ് . തുടർന്ന് ഡോക്ടറുടെ നിർദ്ദേശ പ്രകാരം കൊളസ്‌ട്രോളിന്റെ മരുന്ന് ഒഴിവാക്കാവുന്നതാണ് . കൂടുതല് വിശദമായി അറിയുവാന് താഴെ കൊടുത്തിരിക്കുന്ന വീഡിയോ കാണുക\nഈ അറിവ് നിങ്ങൾക്ക് ഉപകാരപ്രദമായെന്ന് തോന്നുകയാണെങ്കിൽ ഷെയർ ചെയ്തു നിങ്ങളുടെ സുഹൃത്തുകളിലേക്ക് കൂടെ എത്തിക്കു


അൽജസീറ മാധ്യമപ്രവർത്തകെൻറ ഇൗജിപ്തിലെ അന്യായതടവിന് നാലുവർഷം | Madhyamam\ndate_range 24 Oct 2020 6:17 AM GMT\nഅൽജസീറ മാധ്യമപ്രവർത്തകെൻറ ഇൗജിപ്തിലെ അന്യായതടവിന് നാലുവർഷം\nമഹ്മൂദ് ഹുസൈനെ മോചിപ്പിക്കണമെന്നാവശ്യെപ്പട്ട് സഹപ്രവർത്തകർ അൽജസീറ ആസ്ഥാനത്ത് നടത്തിയ പരിപാടി (ഫയൽ ചിത്രം)\nദോഹ: അൽജസീറയുടെ മാധ്യമപ്രവർത്തകൻ ഈജിപ്തിൻെറ അന്യായതടവിലായിട്ട് 1400 ദിവസം പൂർത്തിയായി. അല്‍ജസീറ പ്രൊഡ്യൂസര് മഹ്മൂദ് ഹുസൈനാണ് വിചാരണയോ ഔദ്യോഗിക കുറ്റം ചുമത്തലോ ഇല്ലാതെ തടവില് കഴിയുന്നത്. 2016 ഡിസംബർ 23നാണ് അദ്ദേഹത്തെ ഈജിപ്ത് ഭരണകൂടം തടങ്കലിലാക്കുന്നത്. അന്യായ തടങ്കൽ ഈജിപ്ത് നിയമങ്ങളു െടയും അന്താരാഷ്ട്ര നിയമങ്ങളുടെയും ലംഘനമാണെന്ന് അൽജസീറ മീഡിയ നെറ്റ്വർക്ക് ആക്ടിങ് ഡയറക്ടർ ജനറൽ ഡോ. മുസ്തഫ സൂഗ് പറഞ്ഞു. കോവിഡ് മഹാമാരി പടർന്നുപടിക്കുന്ന ഇക്കാലത്ത് എല്ലാ അന്യായ തടവുകാരെയും വിട്ടയക്കണമെന്ന് ഞങ്ങൾ ഈജിപ്ത് അധികൃതരോട് ആവശ്യെപ്പടുകയാണ്.\nസ്വതന്ത്ര മാധ്യമപ്രവർത്തനം ഉയർത്തിപ്പിടിക്കാൻ ഈജിപ്ത് ഭരണകൂടത്തോട് അന്താരാഷ്ട്ര സമൂഹം ആവശ്യപ്പെടണം. സ്വതന്ത്രപ്രവർത്തനം ലംഘിക്കുന്ന മുൻനിരക്കാരാണ് ഈജിപ്ത് എന്നാണ് മാധ്യമപ്രവർത്തകൻെറ തടങ്കലിലൂടെ തെളിയിക്കെപ്പടുന്നത്. ഈജിപ്ത് നിയമമനുസരിച്ച് ഔദ്യോഗിക കുറ്റം ചുമത്തൽ ഇല്ലാതെ ഒരാളെ രണ്ടുവർഷത്തിൽ കൂടുതൽ തടവിലിടാൻ കഴിയില്ല. അൽജസീറ മാധ്യമപ്രവർത്തകൻെറ അന്യായതടങ്കൽ ഇതിനാൽ ഈജിപ്ത് നിയമത്തിൻെറ പോലും ലംഘനമാണ്. അദ്ദേഹത്തിന് ആരോഗ്യപ്രശ്നങ്ങൾ ഉണ്ടെന്ന് കുടുംബവും പറയുന്നു. കുടുംബവുമായി അവധി ആഘോഷിക്കാന് കൈറോയിലെത്തിയപ്പോള് 2016 ഡിസംബറിലാണ് അറസ്റ്റ് ചെയ്തത്. മഹ്മൂദ് ഹുസൈനെ മോചിപ്പിക്കാന് രാജ്യാന്തര സംഘടനകള് വീണ്ടും ഇടപെടല് ശക്തമാക്കണമെന്ന് ആവശ്യം ഉയരുന്നുണ്ട്. അടിസ്ഥാനരഹിതമായ കാര്യങ്ങള് ചൂണ്ടിക്കാട്ടി തടവ് ഈജിപ്ഷ്യന് അധികൃതര് തുടര്‍ച്ചയായി പുതുക്കുകയാണ്. രാജ്യത്തിെൻറ സുരക്ഷക്ക് ഭീഷണിയായ പ്രവര്‍ത്തനങ്ങള് ചെയ്തെന്നാരോപിച്ചാണ് തടവിലിട്ടിരിക്കുന്നത്.\n2013 മുതല് അല്‍ജസീറയിലെ മാധ്യമപ്രവര്‍ത്തകരെ ഈജിപ്ഷ്യന് അതോറിറ്റികള് ലക്ഷ്യം െവക്കുന്നുണ്ട്. വിചാരണകൂടാതെ തടവിലിടാവുന്നതിെൻറ പരമാവധി പരിധിയും ഹുസൈെൻറ കാര്യത്തില് ലംഘിക്കപ്പെട്ടു. ഹുസൈെൻറ സുരക്ഷയുടെ പൂര്‍ണ ഉത്തരവാദിത്തം ഈജിപ്ഷ്യന് സര്‍ക്കാറിനാണ്. അവിടത്തെ കുപ്രസിദ്ധമായ ജയിലുകളിലൊന്നിലേക്ക് ഹുസൈനെ വീണ്ടും അയച്ചത് അപമാനകരമാണ്. തടവില് 1000 ദിവസങ്ങള് പിന്നിട്ടതിനെത്തുടര്‍ന്ന് കഴിഞ്ഞവർഷം ഐക്യദാര്‍ഢ്യ കാമ്പയിന് അല്‍ജസീറ തുടക്കമിട്ടിരുന്നു. മോചനം ആവശ്യപ്പെട്ട് പെറ്റീഷനില് ഒപ്പുവെക്കുന്നതിനായി www.FreeMahmoudHussein.com എന്ന പുതിയ വെബ്സൈറ്റും സജ്ജമാക്കിയിരുന്നു. ഹുസൈനെ തടവില്‍നിന്നും മോചിപ്പിക്കണമെന്ന സ്റ്റേറ്റ് പ്രോസിക്യൂട്ടറുടെ ഉത്തരവ് ഈജിപ്ഷ്യന് കോടതി തള്ളിയിരുന്നു. അനിയന്ത്രിതവും ഏകപക്ഷീയവുമായ തടങ്കല് അവസാനിപ്പിക്കണമെന്നും ഉചിതമായ പ്രതിവിധി ഹുസൈനെ മോചിപ്പിക്കുകയെന്നതാണെന്നും യു.എന്നും വ്യക്തമാക്കിയിരുന്നു.\nTAGS:Al Jazeera journalist prison Egypt mahmood husain


Janmabhumi| ആഗോള പരിസ്ഥിതി രക്ഷാ സെമിനാര് പാര്‍ലമെന്റില്; ദക്ഷിണേന്ത്യയെ പ്രതിനിധീകരിച്ച് കേരളത്തിന് നിന്ന് ആഗ്‌നസും അഞ്ജുവും\nആഗോള പരിസ്ഥിതി രക്ഷാ സെമിനാര് പാര്‍ലമെന്റില്; ദക്ഷിണേന്ത്യയെ പ്രതിനിധീകരിച്ച് കേരളത്തിന് നിന്ന് ആഗ്‌നസും അഞ്ജുവും\nFebruary 07, 2022, 07:18 p.m.\nദക്ഷിണേന്ത്യയെ പ്രതിനിധീകരിച്ചാണ് കേരളത്തിലെ രണ്ട് യുവ വിദ്യാര്‍ത്ഥിനികള് തെരഞ്ഞെടുക്കപ്പെട്ടത്.\nകൊച്ചി: പരിസ്ഥിതി രംഗത്തെ സംയോജനത്തിന്റെ ഭാഗമായ പര്യാവരണ് യൂത്ത് പാര്‍ലമെന്റിലേക്ക് കേരളത്തിന്റെ പ്രാതിനിധ്യം. ഏപ്രില് മാസത്തില് കേന്ദ്രപരിസ്ഥിതി ജലവായു മന്ത്രാലയങ്ങളുടെ നേതൃത്വത്തില് നടക്കുന്ന പര്യാവരണ് യൂത്ത് പാര്‍ലമെന്റ് പരിപാടിയിലേക്കാണ് തെരഞ്ഞെടുപ്പ്. ഇന്റണ്‍ഷിപ്പില് പങ്കെടുത്ത എറണാകുളം ഇടപ്പള്ളി സ്വദേശിനി ആഗ്‌നസ് ഫ്രാന്‍സിസ്, തിരുവനന്തപുരം വീരണകാവ് സ്വദേശിനി അഞ്ജു കൃഷ്ണന്.എം.എസ് എന്നിവരാണ് ദേശീയ തലത്തിലെ സെമിനാറില് പങ്കെടുക്കുന്നത്.\nദക്ഷിണേന്ത്യയെ പ്രതിനിധീകരിച്ചാണ് കേരളത്തിലെ രണ്ട് യുവ വിദ്യാര്‍ത്ഥിനികള് തെരഞ്ഞെടുക്കപ്പെട്ടത്. അഖിലേന്ത്യാ തലത്തില് 45 കേന്ദ്രങ്ങളില് നിന്നും പങ്കെടുത്ത 250 ലേറെ വിദ്യാര്‍ത്ഥികളില് നിന്നും തെരഞ്ഞെടുക്കപ്പെടുന്ന 20 പേര്‍ക്കാണ് പാര്‍ലമെന്റില് പരിസ്ഥിതി സംരക്ഷണ സെമിനാറില് അവസരം ലഭിക്കുന്നത്.\nഎറണാകുളം തേവര സേക്രട്ട് ഹാര്‍ട്ട് കോളേജില് നിന്നും പരിസ്ഥിതി ശാസ്ത്ര വിഷയത്തില് ബിരുദാനന്തര ബിരുദ ധാരിണിയാണ് ആഗ്‌നസ്. നിലവില് ഗവേഷണ ബിരുദ പ്രവേശനത്തിന് പരിശീലനം നേടിക്കൊണ്ടിരിക്കുന്നു. കൊച്ചിമഹാനഗര് പര്യാവരണ് സംരക്ഷണ ഗതിവിധി കൂട്ടായ്മയില് അംഗമാണ്. തിരുവനന്തപുരം സ്വദേശിനി അഞ്ജു കൃഷ്ണന് പാറശ്ശാല സി.എസ്.ഐ ഇന്‍സ്റ്റിറ്റിയൂട്ട് ഓഫ് ലീഗല് സ്റ്റഡീസില് നിന്നും നിയമബിരുദം നേടിയ ശേഷം കേരള ലോ അക്കാദമിയില് ബിരുദാനന്തര ബിരുദ വിദ്യാര്‍ത്ഥിനിയാണ്. തിരുവന്തപുരം ഗ്രാമീണ ജില്ല പര്യാവരണ് സംരക്ഷണ ഗതിവിധി കൂട്ടായ്മയുടെ ഭാഗമാണ്. ഇരുവരും പര്യാവരണ് സംരക്ഷണ ഗതിവിധിയുടെ വിദ്യാഭ്യാസ കാര്യവിഭാഗില് കേരള സംസ്ഥാന ടീമിന്റെ ഭാഗമായി ബോധവല്‍ക്കരണ പരിശീലന പരിപാടികളുടെ ഭാഗമായിട്ടാണ് പ്രവര്‍ത്തിക്കുന്നത്.\nദക്ഷിണേന്ത്യയിലെ കേരളം, തമിഴ്‌നാട്, കര്‍ണ്ണാടകം എന്നീ സംസ്ഥാനങ്ങളില് നിന്നുള്ള 30 ലേറെ വിദ്യാര്‍ത്ഥികള്‍ക്കിടയിലാണ് ആദ്യ ഘട്ട പരിശീലനം നടന്നത്. ഡിസംബര് മാസം അഞ്ചു ദിവസം നീണ്ടുനിന്ന ഓണ്‍ലൈന് പരിശീലനത്തിനൊടുവിലാണ് പാര്‍ലമെന്റി ലേക്കുള്ള തെരഞ്ഞെടുപ്പ് നടന്നത്. വിവിധ പരിസ്ഥിതി വിഷയങ്ങളിലെ പ്രാഥമിക വിവര ശേഖരണം, നഗരഗ്രാമീണ മേഖലയിലെ പരിസ്ഥിതി സംരക്ഷണം, കുടുംബങ്ങളില് പരിസ്ഥിതി സംരക്ഷണം, പോളിത്തീന് നിര്‍മ്മാര്‍ജ്ജനം എന്നീ വിഷയത്തിലാണ് വിദ്യാര്‍ത്ഥികള് അഞ്ചു ദിവസം ആശയസംവാദവും കര്‍മ്മപദ്ധതിയും ആവിഷ്‌ക്കരിച്ചത്. കേന്ദ്ര പരിസ്ഥിതി ജലവായു മന്ത്രാലയങ്ങളുടെ നേതൃത്വത്തില് ആഗോളതലത്തിലെ കാലാവസ്ഥാ വ്യതിയാന പ്രതിരോധത്തിനായിട്ടാണ് പരിശീലനം നടക്കുന്നത്. ഇന്ത്യ ലോകത്തിന് മുന്നില് വച്ചിരിക്കുന്ന കര്‍മ്മപദ്ധതിയുടെ വിവിധ മേഖലയിലെ കാര്യപരിപാടികള് രൂപീകരിക്കുന്നതില് യുവാക്കളുടെ പങ്കാണ് പാര്‍ലമെന്റില് സെമിനാറില്\nമികച്ച പരിസ്ഥിതി സൗഹൃദ വിദ്യാലയത്തിനുള്ള പുരസ്‌കാരം കള്ളിക്കാട് ചിന്താലയ വിദ്യാലയം സ്‌കൂളിന് വി.മുരളീധരന് വിതരണം ചെയ്യും